- Aefeso
- <
- 3
- >

3
P'aulo ni muhubiri wa at'u mario si Ayahudi
1 3:1-3 Akol 1:25 3:1 Jela: 4:1; Afil 1:7; Akol 4:18; File 1, 9Mimi P'aulo vivi ni jela, kwa kukala ni muhumiki wa Masihi Jesu kwa ut'u wenu ninwi at'u murio k'amu Ayahudi. 2 Na ninamanya mwasikira zho Mulungu arizhonip'a nema ya kwakwe, ili nimwambirize ninwi Uv̱oro Udzo. 3 3:3 3:6Mulungu wanigunulira uwo mupangowe uriwokala k'akuna mut'u aumanyaye. Nidzandhika kare kwa ufuti dzulu za mupango uu. 4 3:4 Arum 16:24; 2 Akor 11:6Na mundihoshoma gaga nindhikago, mundamanya kukala, uwo mupango wa siri dzulu za Masihi be ninaumanya jeri. 5 3:5 Akol 1:26Haho kapindi, siri ii ya mupango wa Mulungu yere k'ahana aimanyaye, ela vivi bai, waigunulira ahumwie aeri na manabiie kukirira kwa Rohowe. 6 3:6 Siri ya mupango: 1:9-10; 2:13-14, 18-19; 3:9-11; Arum 16:25; Akol 1:26-27Bai uwo mupango wa Mulungu ni uu: Kukirira na wo Uv̱oro Udzo, at'u mario si Ayahudi nao manadima kuhokera muthalo wa ahadi za Mulungu hamwenga na o Ayahudi. Mana makimukuluhira Masihi Jesu, manakala vilungo zha mwiri mumwenga, na mandapata ziryahu zawadi arizolaga Mulungu.
7 Mulungu wanip'a kazi ii ya kuambiriza at'u Uv̱oro Udzo kwa mbazize mwenye, na kwa nguvuze mwenye. 8 3:8 Wa ts'ini: 1 Akor 15:8-10; Agal 1:13-16; Afil 3:6-8; 1 T'imo 1:12-16Kahi za at'u osi a Mulungu, mimi ndimi wa ts'ini kamare. Ela idzaho ndimi wa ts'ini, Mulungu wanip'a kipawa cha kuambiriza at'u mario si Ayahudi, ushaha wa Masihi usiwogoma. 9 3:9 1:4Na niang'azize at'u osi dzulu za uwo mupango wa Mulungu ariye ndiye muumbi wa vit'u zhosi. Mupango uwo were wafitswa hangu ho chaho kahi za Mulungu. 10 3:10 1:21, 23Bai kukirira na riro kanisare, ananyesa namuna nyinji za ulachuwe kwa athawali na kwa enye wadimi kuko dzulu. 11 Mulungu were wapanga vivi kahi za mupangowe wa kare na kare, naye akivithimiza kukirira kwa Bwana wehu Masihi Jesu. 12 3:12 Arum 5:2; Aebu 4:16; 10:19Bai siswi furiomukuluhira iye, funadima kwenda kwa Mulungu bila wasiwasi hedu woga. 13 3:13 Akol 1:24Kwa vizho ninamuvoya musifwe moyo, kwa kukala vivi ninateseka kwa ut'u wenu, mana vizho kwenu ni ishima.
P'aulo anaavoyera Aefeso
14 3:14 6:18-19Bai nikiaza dzulu za wo mupango wa Mulungu, mimi nikupiga mavindi mbere za Baba, 15 ariye iye nde ariyeumba zhumbe zhosi, kuko mulunguni na haha ts'i. 16 3:16 Akol 1:11Ninamuvoyera Mulungu kwamba, kula kwa uwo uthajiriwe wa nguma, amwangize nguvu ndani mwenu kukirira na Rohowe. 17 3:17 Joh 14:23; Aefe 5:2; Akol 1:23; 2:7Kidza ninamuvoyera kwamba Masihi ahende makalo kahi za mioyo yenu kukirira na kuko kukuluhira kwenu. Musinji wenu na miziji yenu ikale kahi za mahendzo. 18-19 3:18 Akol 2:2 3:19 1:23; 5:2, 25; 2 Akor 5:14; Akol 2:9-10Vizho navikale ili ninwi hamwenga na at'u osi a Mulungu mukale na wadimi wa kumanya ure na walamu, na kimo na wina wa gago mahendzo ga Masihi. Mahendzo gago ga Masihi ganakira akili za mwanadamu, ela bai namuvoyera mugamanye, na Mulungu amudzaze na ukamilifu wa kwakwe wosi.
20-21 3:20 Akol 1:29Mulungu anadima kufuhendera mabomu kukirira na uwo wadimiwe uhendao kazi ndani mwehu, hatha kukira zhosi fudimazho kuvivoya kwakwe, hedu hatha kuviaza. Bai Mulungu naagerwe nguma kahi za kanisare na kahi za Masihi Jesu, hatha kare na kare! H'aami.

- Aefeso
- <
- 3
- >

3:1 3:1-3 Akol 1:25

3:1 3:1 Jela: 4:1; Afil 1:7; Akol 4:18; File 1, 9

3:3 3:3 3:6

3:4 3:4 Arum 16:24; 2 Akor 11:6

3:5 3:5 Akol 1:26

3:6 3:6 Siri ya mupango: 1:9-10; 2:13-14, 18-19; 3:9-11; Arum 16:25; Akol 1:26-27

3:8 3:8 Wa ts'ini: 1 Akor 15:8-10; Agal 1:13-16; Afil 3:6-8; 1 T'imo 1:12-16

3:9 3:9 1:4

3:10 3:10 1:21, 23

3:12 3:12 Arum 5:2; Aebu 4:16; 10:19

3:13 3:13 Akol 1:24

3:14 3:14 6:18-19

3:16 3:16 Akol 1:11

3:17 3:17 Joh 14:23; Aefe 5:2; Akol 1:23; 2:7

3:18-19 3:18 Akol 2:2

3:18-19 3:19 1:23; 5:2, 25; 2 Akor 5:14; Akol 2:9-10

3:20-21 3:20 Akol 1:29

© 2018 WBT