- 1 Akorintho
- <
- 3
- >

3
P'aulo na Apolo osi ni ahumiki a Bwana
1 3:1 Joh 16:12Ndugu zangu, wakathi nirihokala nanwi sinenere nanwi here nidimazho kunena na at'u mario na Roho, nanena nanwi here at'u mario kimwiri, na ana atsanga kahi za Masihi. 2 3:2 Aebu 5:12-13; 1 P'et 2:2Mimi namunwesa mazia, simup'ere chakurya chomu bule mana were k'amudzangwe kukala a chakurya chomu. Na hatha vivi kidza ninamona kukala k'amudzangwe bule, 3 3:3 1:10-11; Agal 5:19-20mana muchere kuishi kimwiri. Kwani ko kuonerana wivu na kugwadulana kwenu be kunanyesa kukala muchere kuishi kimwiri here at'u a kawaida. 4 3:4-5 1:12H'aya kala angine manaamba kukala, “Sino fu a P'aulo,” na angine manaamba, “Sino fu a Apolo,” mundakosadze kuambwa kukala mu at'u a urumwengu?
5 Kwani mino na ye Apolo hu ano h'ani? Siswi be hu ahumiki a Mulungu thu, na kukirira kwehu siswi ninwi mwakuluhira. Kila mut'u anahenda kaziye kulengana na zho arizhojaliwa ni Bwana. 6 3:6 Mahe 18:4, 11, 24-28Mimi nalaya, Apolo ye akimwagira madzi, ela ariyekuza ni Mulungu. 7 Kwa vizho, mubomu si ye mulayi, hedu ye mumwagiri wa madzi, mubomu ni Mulungu kwa kukala nde akuzaye. 8 3:8 4:5Ye mulayi na ye mumwagiri wa madzi osi ni amwenga, na kila mut'u andarifwa mushaharawe kulengana na kaziye mwenye. 9 3:9 Math' 13:3-9; Aefe 2:20-21; 1 P'et 2:4-6Kwani Apolo ni muhendzi wa kazi mwandzangu, ela hosini fu ahendzi a kazi a Mulungu. Ninwi mu munda wa Mulungu, hedu dzengo ra Mulungu.
10 3:10 1 Akor 15:10Kwa nema ariyonip'a Mulungu, mimi naika musinji here muaki mubomu, na mut'u mungine anaaka kahi za musinji uwo. Bai kila andiyeaka dzulu za musinji uwo niaaket'o. 11 3:11 Isa 28:16; Mahe 4:11-12Kwani k'akuna mut'u hatha mumwenga adimaye kuika musinji mungine, isihokala uwo uriwoikwa ni Mulungu kare. Na musinji uwo ni Jesu Masihi. 12 Bai, kila amalaye kuaka dzulu za musinji uwo, anadima kuhumira vit'u ahendzazho. Anadima kuhumira dhahabu, fedha, hedu mawe ga kima kibomu. Hedu anadima kuhumira mbao, miguwa, na nyasi. 13 3:13-15 Arum 2:6; 2 Akor 5:10Ela siku iyo ya Masihi, kazi ya kila mut'u indanyeswa lwazu. Siku iyo kazi zosi zindapimwa na moho, na uwo moho ndiwo undiwonyesa kazi ya kila mut'u lwazu-lwazu, chamba ni mbidzo hedu ni mbii. 14 Chamba kazi ariyoihenda mut'u dzulu za wo musinji k'aindasha, mut'u iye andahokera zawadi. 15 3:15 Jud 23Ela kazi ariyoihenda mut'u ikisha, iye andakala adzaingamiza yosi. Iye mwenye andaokolwa kamwe ela andaokolwa here mut'u adziyehenda kuthia kula kahi za moho.
16 3:16 6:19; Arum 8:9, 11, 15; 2 Akor 6:16; Agal 5:25; 1 P'et 2:5Vidze, k'amumanya kukala mu hekalu ra Mulungu, na Roho wa Mulungu anakala ndani mwenu? 17 Ninwi ndinwi hekalu ra Mulungu, na hekalu ra Mulungu ni hekalu rieri. Bai, kila andiyenonga hekalu ra Mulungu iye naye andanongwa ni Mulungu.
18 3:18 4:10Mut'u asidzikenge bule. Chamba hana mut'u kahi zenu ariye anadziona ni mulachu kahi za wakathi uu furiwo, iye naakale muzuzu ili adime kukala mulachu. 19 3:19 Ayub 5:12-13; 1 Akor 1:20Kwani ulachu wa urumwengu uu kwa Mulungu ni uzuzu. Mana Maoro ganaamba kukala,
“Mulungu nikuagwira o alachu
kahi za wo ulachu wao.”
20 3:20 Zabu 94:11Kidza Maoro ganaamba kaheri kukala,
“Bwana anamanya kukala maazo ga at'u alachu
k'agana mana yoyosi.”
21 Kwa vizho bai, mut'u asidzionyere mwanadamu, mana kila kit'u ni chenu. 22 3:22 Arum 8:38Akakala P'aulo, hedu Apolo, hedu K'efa. Hedu ukakala urumwengu, uzima, kifwa, wakathi uu huriwo hedu wakathi udzao, gosi ni genu ninwi. 23 3:23 15:28; Arum 14:7-9Na ninwi mu a Masihi, na Masihi naye ni wa Mulungu.

- 1 Akorintho
- <
- 3
- >

3:1 3:1 Joh 16:12

3:2 3:2 Aebu 5:12-13; 1 P'et 2:2

3:3 3:3 1:10-11; Agal 5:19-20

3:4 3:4-5 1:12

3:6 3:6 Mahe 18:4, 11, 24-28

3:8 3:8 4:5

3:9 3:9 Math' 13:3-9; Aefe 2:20-21; 1 P'et 2:4-6

3:10 3:10 1 Akor 15:10

3:11 3:11 Isa 28:16; Mahe 4:11-12

3:13 3:13-15 Arum 2:6; 2 Akor 5:10

3:15 3:15 Jud 23

3:16 3:16 6:19; Arum 8:9, 11, 15; 2 Akor 6:16; Agal 5:25; 1 P'et 2:5

3:18 3:18 4:10

3:19 3:19 Ayub 5:12-13; 1 Akor 1:20

3:20 3:20 Zabu 94:11

3:22 3:22 Arum 8:38

3:23 3:23 15:28; Arum 14:7-9

© 2018 WBT