- Jakobu
- <
- 5
- >

5
Mathajiri masio mbazi mandangizwa akili
1 5:1-6 Ndhum 15:6; Isa 5:8-10; Amo 6:3-7 5:1 1:10; Luk 6:24Vikara ninwi mathajiri, rirani kisha rirani sana, mana gago gandigomupata gago, k'agana mwandziwe bule. 2 5:2-3 Math' 6:19Wo uthajiri wenu be kala k'amumanya, udzaola na zo nguwo zenu zagonya kuriwa ni lutswa. 3 Yo dhahabu yenu, na yo fedha yenu, zhosi vina k'anga. K'anga iyo ndo indiyokala here ushahidhi na irye yo miri yenu kila hat'u dza here moho udimazho kuocha. At'u ninwi mwadziikira uthajiri munji siku zizi za mwisho. 4 5:4 Kumbo 3:7; Alaw 19:13; Jere 22:13; Mala 3:5H'aya lolani vikara, o at'u mariomuhendera kazi ko mindani kwenu be k'amuarihire kamare. Bai cho kiriro chao kidzamufikira ye Bwana wa majeshi. 5 5:5 Jere 12:3; 25:34Maisha genu haha dhuniani be mudzagaishi kithajiri thajiri na kudzirisa raha thu. Vivi be manyani mu here nyama madzionona na ma thayari kwendatsindzwa. 6 Mwahala at'u ahachi mukiapiga ulongo mukiakot'a, at'u mario were k'amana mukotse wa kudzihehera kamare.
Amasihia manav̱irya kuvumirira shidha
7 5:7 Joe 2:23; 2 P'et 3:3Bai ndugu zangu, endererani kuvumirira muhaka Bwana andihouya. Wakathi mut'u alayaho vit'u mundani mwakwe, nikuvumirira muhaka v̱ula indihonya. Kidza nikuenderera kuvumirira muhaka ho mimeraye indihozhalira. 8 5:8 Arum 13:11-12; 1 Ath'es 5:5-8; Aebu 10:25, 37Vikara ninwi nanwi, vumirirani na musifwe moyo bule, kwani ye Bwana Jesu a hehi na kuuya. 9 5:9 Math' 7:1-2Ndugu zangu, musianung'unike andziyenu, mana mukinung'unikana be Mulungu andamuhukumu, kwani lolani k'akure kaheri na kuuya. 10 5:10 Math' 5:12; Aebu 11:32-38Bai ndugu zangu, halirani mufano wa manabii. Ao mamboza unabii kwa dzina ra Bwana Mulungu na makivumirira shidha zosi zirizoapata. 11 5:11 1:12; Kumbo 34:6; Ayub 1:21-22; 2:10; 42:10-17Na lolani, at'u aa be funaamba, Mulungu waahasa kwa kukala mavumirira. Garyahu garigomupata Ayubu ninwi munagamanya na hatha munamanya viryahu arizhovumirira na mwishowe Bwana Mulungu akimuhasa zhomu zhenye. Bai Bwana Mulungu wahenda vivi kwa kukala ana mbazi na ana moyo mudzo sana.
12 5:12 Math' 5:34-37Vikara zaidhi ya gosi nidzigonena ndugu zangu, namala niambe vivi, musiape bule. K'ahana cha mut'u kudziapira kwa kuhadza mulunguni hedu hatha kwa kuhadza ts'i hedu kit'u kingine chochosi. Chamba ndozho amba, “Ndozho,” chamba sozho amba, “Sozho,” ili musidze mukahukumiwa ni Mulungu.
Mavoyo gana nguvu
13 5:13 1:5-6; Mahe 16:25H'aya, chamba hana mut'u kahi zenu ariye anakut'a mashaka, bai ni amuvoye Mulungu dzulu za kit'u kicho. Yuyahu ariye ana raha, naaimbe maira ga kumulika Mulungu. 14 5:14 Mar 6:13Chamba hana mut'u ariye ni mukongo kahi zenu, bai naalagizize o azee a kanisa madze mamumwagire mafuha, mamuvoyere kwa dzina ra Bwana. 15 5:15 Math' 9:2; Mar 16:18Bai go mavoyo gandigovoywa kwa kukukuluhira, gandamuhoza ye mukongo. Na Bwana Mulungu andamwangiza matsiya kaheri na chamba wahenda dambi, h'aya dambi ziryahu zindasamehewa. 16 5:16 Zabu 32:3-5; 38:3-5; Ndhum 28:13; 1 Joh 1:8-9Kwa vizho bai, chamba mut'u udzahenda dambi mwambire mwandziyo ili muvoye hamwenga na uhozwe. Mana mavoyo ga mut'u ariye ni muhachi mbere za Mulungu be gana nguvu sana na nikuhenda mabomu. 17 5:17 1 Athaw 17:1Halirani mufano wa nabii Elija. Elija were ni mut'u thu dza siswi, ela bai wavoya kwa chadi akiamba kusinye v̱ula na vikikala vizho zhenye. V̱ula k'ainyire kwa muda wa miaka mihahu na nusu. 18 5:18 1 Athaw 18:42-45Gonya badaye akimuvoya Mulungu kaheri, akiamba kunye v̱ula, na ko mulunguni kukigit'ana, na v̱ula voo ikinya na at'u makipata kilimo kaheri.
19 5:19 Agal 6:1Vikara ndugu zangu, mut'u akikala wo ujeri k'authuwa kaheri, gonya hambole mwandziwe akamuadhe hatha amudzye, 20 5:20 1 P'et 4:8bai manyani vivi, mut'u asaidhiaye mwenye dambi hatha amuuyire Mulungu kaheri, andakala adzamuthizha na kifwa na kumuhendya asamehewe dambize nyinji.

- Jakobu
- <
- 5
- >

5:1 5:1-6 Ndhum 15:6; Isa 5:8-10; Amo 6:3-7

5:1 5:1 1:10; Luk 6:24

5:2 5:2-3 Math' 6:19

5:4 5:4 Kumbo 3:7; Alaw 19:13; Jere 22:13; Mala 3:5

5:5 5:5 Jere 12:3; 25:34

5:7 5:7 Joe 2:23; 2 P'et 3:3

5:8 5:8 Arum 13:11-12; 1 Ath'es 5:5-8; Aebu 10:25, 37

5:9 5:9 Math' 7:1-2

5:10 5:10 Math' 5:12; Aebu 11:32-38

5:11 5:11 1:12; Kumbo 34:6; Ayub 1:21-22; 2:10; 42:10-17

5:12 5:12 Math' 5:34-37

5:13 5:13 1:5-6; Mahe 16:25

5:14 5:14 Mar 6:13

5:15 5:15 Math' 9:2; Mar 16:18

5:16 5:16 Zabu 32:3-5; 38:3-5; Ndhum 28:13; 1 Joh 1:8-9

5:17 5:17 1 Athaw 17:1

5:18 5:18 1 Athaw 18:42-45

5:19 5:19 Agal 6:1

5:20 5:20 1 P'et 4:8

© 2018 WBT