- Arumi
- <
- 10
- >

10
1 10:1 9:1-3Ndugu zangu, ut'u niuhendzao moyoni mwangu, kidza nirio ninauvoyera kwa Mulungu sana ni uu: kukala Aiziraeli, at'u a lukolo lwangu mapate kuokolwa. 2 10:2 Mahe 22:3Mimi ni shudhia kukala ao ni at'u mariodzambozeza kwa Mulungu, ela madzambozeza bila kumanya uwo ujeri. 3 10:3 1:17Yo ngira ariyoimboza Mulungu kuahendya at'u makale ahachi, kwao k'aidzaang'alira bule. Ao manajeza kutengeza ngira yao enye kwa kuthuwa Sheria. Na kwa ut'u uwo, yo ngira ya Mulungu ya kuahendya at'u ahachi k'amaigwira bule. 4 10:4 Agal 3:24-25Kwani Sheria yafika mwisho wa kwakwe haryahu Masihi arihokudza. Na zhakala vizho ili kila andiyekuluhira ahendywe muhachi.
5 10:5 Alaw 18:5; Agal 3:12Musa arihondhika kuhusu kuhendywa muhachi kwa kugwira Sheria, waamba, “Mut'u ahendaye gago ga Sheria, andaishi kahi za gago ga Sheria.” 6 10:6-8 Kumbu 30:12-14Ela dzulu za kuhendywa muhachi kwa kukuluhira, Maoro ganaamba kukala, “Usinene moyoni mwako ukaamba, ‘Ni h'ani andekwenda dzulu mulunguni?’ ” (Yani kumureha Masihi haha ts'i). 7 “Kidza usinene ukaamba, ‘Ni h'ani andekwenda kahi za ro ridzina risiro na mwisho?’ ” (Yani kwendamufufula Masihi kula nyufuni). 8 Ela Maoro ganaambadze? “Neno ri hehi henye, ri moyoni mwako na kanwani mwako.” Na riro ndo neno ra kukuluhira furiro funarihubiri siswi. 9 10:9 1 Akor 12:3; Afil 2:11Kwani ukinena na kanwako mwenye kukala Jesu ni Bwana, na moyoni mwako ukuluhire kukala Mulungu wamufufula kula nyufuni, bai undaokoka. 10 Kwani mut'u akuluhira na moyowe akahendywa muhachi, na akanena kwa kanwake mwenye akaokoka. 11 10:11 9:33; Isa 28:16Maoro ganaamba kukala, “Kila amukuluhiraye, k'andaaibishwa bule.” 12 10:12 3:22Na haha k'ahana tofauti yoyosi kahi za Muyahudi, na mut'u ariye si Muyahudi. Kwani Bwana ni iye mumwenga, naye ndiye Bwana wa at'u osi. Na kila amwihaye iye, iye nikumuhasa zhomu zhenye. 13 10:13 Joe 2:32Kwani Maoro ganaamba kukala, “Kila andiyemwiha Bwana, Bwana andamwakola.”
14 Ela manadimadze kumwiha Bwana kala k'amadzangwe kumukuluhira? Na manadimadze kumukuluhira kala k'amadzangwe kusikira uv̱orowe? Na manadimadze kusikira uv̱orowe kala k'ahana mut'u wa kuahubiri? 15 10:15 Isa 52:7H'e ano ahubiri nao mandakwendahubiridze bila kuhumwa? Kwani here Maoro gaambazho, “Kudza kwa at'u marehao Uv̱oro Udzo kunafwahiza sana.” 16 10:16 Isa 53:1; Joh 12:38Ela si osi bule makuluhirao wo Uv̱oro Udzo. Kwani hatha nabii Isaya wanena akiamba, “Bwana, ni h'ani ariyekuluhira uv̱oro wehu?” 17 10:17 Joh 17:20Kwa vizho mut'u akuluhira bada ya kusikira neno ra Masihi. 18 10:18 Zabu 19:4Ela namala niuze. Ano at'u k'amausikirire bule uno uv̱oro? Samba mausikira mino. Kwani Maoro ganaamba kukala,
“Mimiro yao yavuma urumwengu muzima
na maneno gao gakitsamuka kila hat'u.”
19 10:19 Kumbu 32:21; Arum 11:11Nindauza kaheri. Uno Uv̱oro Udzo, k'auang'alirire bule ano Aiziraeli? Samba waang'alira mino. Kwandza kamare Musa wanena akiamba,
“Nindamwangiza wivu kukirira na at'u mario si taifa.
Nindamutsukiza kukirira kwa at'u masioelewa kit'u.”
20 10:20 Isa 65:1; Arum 9:30Gonya Isaya naye akinena kwa ujasiri akiamba,
“Aryahu mariokala hatha k'amanimala, madzanona.
Nidzadzanyesa kwa aryahu mariokala k'amana kazi nami.”
21 10:21 Isa 65:2Ela kuhusu Aiziraeli waamba kukala,
“Nidzasinda kugoloza mikono yangu
kuavoya at'u masiosikira na manikoserao maniuyire
hatha tswii.”

- Arumi
- <
- 10
- >

10:1 10:1 9:1-3

10:2 10:2 Mahe 22:3

10:3 10:3 1:17

10:4 10:4 Agal 3:24-25

10:5 10:5 Alaw 18:5; Agal 3:12

10:6 10:6-8 Kumbu 30:12-14

10:9 10:9 1 Akor 12:3; Afil 2:11

10:11 10:11 9:33; Isa 28:16

10:12 10:12 3:22

10:13 10:13 Joe 2:32

10:15 10:15 Isa 52:7

10:16 10:16 Isa 53:1; Joh 12:38

10:17 10:17 Joh 17:20

10:18 10:18 Zabu 19:4

10:19 10:19 Kumbu 32:21; Arum 11:11

10:20 10:20 Isa 65:1; Arum 9:30

10:21 10:21 Isa 65:2

© 2018 WBT