- Aeburania
- <
- 12
- >

12
Kuthuwa mufano wa Jesu
1 12:1 1 Akor 9:24Bai kwa kukala fudzadengerekwa ni kundi bomu ra mashahidhi namuna ii, nafugwage kila muzigo udimao kuhuja nyuma kahi za malo gaga furigoikirwa ni Mulungu. Nahuriche kila dambi ihuthuwayo-thuwayo na huuke malo kwa kuvumirira. 2 12:2 2:10; 8:1Nafuthuwe kumulola Jesu, ariye iye ndiye muandzi wa kuluhiro rehu, kidza ndiye andiyerikamilisha. Iye wavumirira aebu zosi za kufwa musalabani bila kuzona kukala ni kit'u, kwa ut'u wa iyo raha iriyokala iko mbere. Na vivi akelesi mukono wa kurya wa kihi cha endzi cha Mulungu. 3 Hedu lolani zho Jesu arizhopingwa vikali ni enye dambi kidza ye akivumirira gosi. Na Jesu waika mufano uu p'ore ninwi mukalela na mukafwa moyo mukaviricha. 4 Kwandza hatha kahi za kuko kuheha dambi kwenu, k'amudzangwe kuheha nayo hatha mukamwaga mulatso.
Mulungu anahukanya kwa kukala anahuhendza
5 12:5-6 Ndhum 3:11-12; Ugun 3:19Vidze garya maneno arigoganena Mulungu kukala mu anae, ili apate kumwangiza nguvu mudzagasahau? Kwani Mulungu wanena akiamba,
“Mwanangu, Bwana akikukanya usiviv̱udhye bule,
akikwangiza akili, usifwe moyo.
6 Kwani Bwana ni kumwangiza akili, kila amuhendzaye,
na ni kumufwaga kila mut'u amuhendyaye mwanawe.”
7 12:7 Kumbu 8:5Vumirirani kila mateso, kwa kukala Mulungu ndizho nikukala akumwangizani akili be vizho. Mulungu anamuhalira ninwi here anae. Vidze, ni mwana hiye asiyengizwa akili ni babaye? 8 Mukikala k'amundangizwa akili here ana angine mangizwazho akili, mundakala k'amuzhalirwe ni iye, hatha mu ana a vuweni. 9 Kala babizehu a haha dhuniani thu kidza nikufwangiza akili na fukaaishimu, h'e seze ye Babiyehu wa kiroho? Samba ye fundamuishimu zaidhi ili fupate kukala moyo? 10 12:10 Math' 5:48; Arum 5:2; Jako 3:17Kwani babizehu a haha dhuniani mafwangiza akili kwa muda muchache thu, here marizhoona ao kukala ni karakara, ela Mulungu ye anafwangiza akili kikarakara kamare, na kwa faidha yehu enye, ili kwamba fukadime kukala aeri dza iye. 11 12:11 12:14; Jako 3:17-18Kahi za wakathi uu furiwo, kwangizwa akili kunalumiza sana, ela badaye ao mangizwao akili na makasikira, nikuhokera uhachi, na dheri.
12 12:12 Isa 35:3Kwa vizho bai, richani kugwira regerege, gwirani muunye. Richani kuthethemwa ni magulu, imanit'o. 13 12:13 Ndhum 4:26Dzitengezereni ngira za kugoloka na munende kahi za zizo, ili cho kigulu chenye kirema kisimarigizwe bule, ela kikale kindahola.
Gwirani malagizo
14 12:14 12:11; Zabu 34:14; 1 Akor 7:15Hendani here vidimikikazho muishi na dheri na at'u osi, kidza mukale aeri. Kwani k'akuna mut'u adimaye kumona Bwana, bila uwo ueri. 15 12:15 Kumbu 29:18; Agal 1:6Hakikishani kukala k'ahana mut'u hatha mumwenga andiyekosa nema ya Mulungu. Hakikishani kukala k'akuna ut'u wowosi udimao kumuhendya mut'u yoyosi kahi zenu akakala na utsungu. Kwani sina ra utsungu rikimera kahikahi zenu, rindamurehera thabu nyinji, kidza anji enu rindaangiza ukolo. 16 12:16 Mwan 25:29-34Dzimanyirireni p'ore hakambola mut'u muzindzi kahikahi zenu. Kidza p'ore hakambola mut'u asiyemugoha Mulungu here Esau. Esau waguza ukuluwe kwa chakurya cha mutsana mumwenga thu. 17 12:17 Mwan 27:30-40Na hatha ninwi nanwi munavimanya zho virizhokala. Kwani badaye wamala kupata baraka za babaye here mwana mukulu, ela vikikala k'azhadimikika bule. Warira ga milatso kumala nafasi ya kuthubu, ela k'aipatire.
Tofauti ya vilagane viri
18 12:18-19 Kumbo 19:16-22; 20:18-21Ninwi k'amudzire hat'u henye vit'u mudimazho kuzhona na matso, hedu kuvisikira, hedu kuvigut'a dza zho zha Aiziraeli kuko Murima wa Sinai. Kwani k'ahana moho mukali, hedu kiza cha mugunguna, hedu luv̱utho lukali. 19 Kidza k'ahana muriro wa gunda, hedu wo mumiro mubomu wa Mulungu uriwoahendya o at'u mamuvoye Musa kukala Mulungu asienderere kunena nao bule. 20 12:20 Kumbo 19:12-13Kwani k'amadimire kuivumirira bule yo amuri ariyoilazha Mulungu kukala, “Hatha munyama mwenye be akigut'a wo murima naapigwe mawe hatha afwe.” 21 12:21 Kumbu 9:19Na maut'u gaga were ganagosha jeri, kwani hatha Musa wajaliwa ni kuamba, “Ninathethema kwa woga.”
22 12:22 13:14; Agal 4:26; Ugun 5:11; 21:2Hatha bule, ninwi be mudzire Murima wa Sayuni. Mudzire kahi za mudzi wa Mulungu ariye moyo, Jerusalemu ya mulunguni. Mudzire kwa malaika magana na magana gasigothalika, madziokundzumanyika hamwenga kusherehekea. 23 12:23 Luk 10:20Mudzire kahi za muthunganano wa ana a kwandza a Mulungu mario madzina gao gandhikwa kuko mulunguni. Mudzire kwa Mulungu ariye ndiye jaji wa at'u osi, na kwa roho za at'u ahachi mariohendywa akamilifu. 24 12:24 8:6; 9:12; Abeli: Mwan 4:10Mudzire kwa Jesu ariye ndiye mugwizanyi wehu kahi za kilagane kiki kisha. Kidza mudzire kwa milatso iriyomwagwa. Milatso ii inanena dzulu za musamaha na nema, k'aihere milatso ya Abeli iririrayo kurihizwa.
25 12:25 6:4-6; 8:1; Kumbo 20:22H'aya, musikireni ye anenaye. Kwani mukikahala kumusikira, be k'amundathia bule. O mariokahala kumusikira iye ariyekala ananena nao haha ts'i thu kidza k'amathiyire, h'e seze siswi furio ananena naswi kula mulunguni? 26 12:26 Kumbo 19:18; Haga 2:6, 21Wakathi uwo kuko Murima wa Sinai, mumirowe wathethenya ts'i. Ela vivi be walaga akiamba, “Nindathukusa kaheri, ela charo kiki sindathukusa ts'i h'akeye bule, nindathukusa hatha kuko mulunguni.” 27 Neno riri, “kaheri” rinamanisha kukala vit'u zhosi virizhoumbwa, vindathukuswa na viuswe hatha visale zho virizho k'avithukusika.
28 12:28 13:14Kwa vizho bai, nafulazhe muv̱era kwa Mulungu kwa kuhokera uthawali uu usiwothukusika. Nahudzilazhe kwakwe humuvoye kwa ishima na humwagohe, here ahendzazho. 29 12:29 Kumbu 4:24Kwani Mulungu wehu ni moho mukali uochawo tse-tse-tse.

- Aeburania
- <
- 12
- >

12:1 12:1 1 Akor 9:24

12:2 12:2 2:10; 8:1

12:5 12:5-6 Ndhum 3:11-12; Ugun 3:19

12:7 12:7 Kumbu 8:5

12:10 12:10 Math' 5:48; Arum 5:2; Jako 3:17

12:11 12:11 12:14; Jako 3:17-18

12:12 12:12 Isa 35:3

12:13 12:13 Ndhum 4:26

12:14 12:14 12:11; Zabu 34:14; 1 Akor 7:15

12:15 12:15 Kumbu 29:18; Agal 1:6

12:16 12:16 Mwan 25:29-34

12:17 12:17 Mwan 27:30-40

12:18 12:18-19 Kumbo 19:16-22; 20:18-21

12:20 12:20 Kumbo 19:12-13

12:21 12:21 Kumbu 9:19

12:22 12:22 13:14; Agal 4:26; Ugun 5:11; 21:2

12:23 12:23 Luk 10:20

12:24 12:24 8:6; 9:12; Abeli: Mwan 4:10

12:25 12:25 6:4-6; 8:1; Kumbo 20:22

12:26 12:26 Kumbo 19:18; Haga 2:6, 21

12:28 12:28 13:14

12:29 12:29 Kumbu 4:24

© 2018 WBT