- Arumi
- <
- 16
- >

16
P'aulo anahuma salamu
1 16:1 Mahe 18:18Namala nimumanyise dada Fibi. Fibi ni muhumiki kahi za kanisa ra K'enikirea, na ni mut'u mudzo. Iye andakudza ko kwenu. 2 Bai akidza, muhokereni here muhumiki wa Bwana, here at'u a Mulungu mav̱iryazho kuhenda. Mup'eni wavizi wowosi andiwomala, kwani iye naye adzaaviza at'u anji, hatha mimi nami ni mumwenga waho.
3 16:3 Mahe 18:2, 18-19, 26Nilamusirani P'urisila na Akw'ila, ahendzi a kazi andzangu kahi za kumuhumikira Masihi Jesu. 4 Mimi hamwenga na makanisa gosi ga at'u mario si Ayahudi funa muv̱era nao mana mahatharisha maisha gao kwa kunithizha mimi. 5 16:5 1 Akor 16:15, 19; Akol 4:15; File 2Nilamusirani at'u osi a ro kanisa mathungananao kahi za yo nyumba ya Akw'ila. Kidza nilamusirani muhendzwi Epaneto, ariye ndiye mut'u wa kwandza kumuhokera Masihi kahi za jimbo ra Asia. 6 Nilamusirani Maryamu, ariye adzahenda kazi kwa chadi kwa ut'u wenu. 7 Kidza nilamusirani Andironiko, na Junia. Aa ni Ayahudi andzangu huriofungwa hamwenga, na ni amwenga kahi za aryahu ahumwi mamanyikanao. At'u aa mamuhokera Masihi mbere zangu.
8 Nilamusirani Amupuliato, muhendzwi kahi za Bwana. 9 Kidza munilamusire Uribano, muhendzi wa kazi mwandzangu kahi za Masihi, na muhendzwi Sitakisi. 10 Mulamuseni Apele, ariye iye wanyesa kamare kukala ni mwaminifu jeri kwa Masihi. Kidza alamuseni at'u a mudzini kwa Arisitobulo. 11 Nilamusirani yuyahu Muyahudi mwandzangu aifwaye Herodioni. Kidza nilamusirani o at'u mariomuhokera Bwana, mambolao mudzini kwa Narisiso.
12 Nilamusirani T'urufena na T'urufosa, ahendzi a kazi a Bwana, na muhendzwi P'erisi ariye adzahenda kazi ya Bwana kwa chadi sana. 13 16:13 Mar 15:21Mulamuseni Rufo, ariye anamuhendera Bwana kazi ya kuoneka, na mameye, ariye were hatha ni here m'ama mwenye. 14 Nilamusirani Asinikirito, na Fulegoni, na Herime, na P'at'iroba, na Herima, na ndugu osi mario hamwenga nao. 15 Mulamuseni Filologo na Julia, na Nerusi na nduguye wa kiche, na Olimupa, na at'u osi a Mulungu mario hamwenga nao.
16 16:16 1 Akor 16:20; 2 Akor 13:12; 1 Ath'es 5:26; 1 P'et 5:14Lamusanani kwa kudonerana kahi za ueri. Mudzalamuswa ni makanisa gosi ga Masihi.
P'aulo anamarigiza kwa kuaadha Arumi
17 16:17 Math' 7:15; 2 Ath'es 3:6; Tit 3:9-10; 2 Joh 10Ndugu zangu, ninamuvoya mudzimanyirire na aryahu at'u mario kazi yao ni kugazha at'u, na kuangamiza v̱uv̱a kahi za kuluhiro rao. At'u ao manareha mafundisho garigo ga kinyume na gago murigofundishwa. Kwa vizho kalani kure nao, 18 16:18 Afil 3:19; Akol 2:4kwani k'amamuhumikira Bwana wehu Masihi bule, ela manahumikira ndzala zao enye. Kazi yao ni kuangamiza at'u mario k'amana mamanyaro kwa kuhumira maneno madzo-madzo na ga kutsama. 19 16:19 1:8Ndugu zangu, nina furaha kwa kukala ninwi mu at'u asikizi, na hatha kila mut'u anamanya vizho. Ela ninamala mukale alachu kahi za maut'u madzo, kidza mukale bila makosa kahi za maut'u mai-mai. 20 16:20 1:7Nanwi mukihenda vizho, k'avindatoa bule, Mulungu arehaye dheri andamutisatisa Shethani ts'ini za magulu genu mara mwenga. Nema ya Bwana wehu Jesu Masihi naikale hamwenga nanwi. [H'aami.]
21 16:21 T'imoth'i: Mahe 16:1Mudzalamuswa ni T'imoth'i ariye ni muhendzi wa kazi mwandzangu. Kidza mudzalamuswa ni Lukio, na Jasoni, na Sosipatiro, mario ni Ayahudi andzangu. 22 Mimi Teritio nami ninamulamusa kahi za Bwana. Mimi ndimi niindhikaye ii baruwa. 23 16:23 Erasito: 2 T'imo 4:20Mudzalamuswa ni Gayo, na Erasito, na ndugu yehu Kw'arito. Mimi nikala nyumbani kwa Gayo, na hatha ro kanisa rosi kuku rithunganana mumu nyumbani mwakwe. Erasito ye ndiye muiki wa p'esa kahi za uu mudzi. [ 24 Nema ya Bwana wehu Jesu Masihi naikale hamwenga nanwi nyosi. H'aami.]
25 16:25 Aefe 1:9; 3:4-5; Akol 1:26Mulungu naalikwe, mana ana wadimi wa kumuhendya ninwi muenderere kuima kahi za kuluhiro renu, na pia muime kulengana na wo Uv̱oro Udzo niriwohubiri. Uv̱oro uu ni dzulu za Jesu Masihi na dzulu za kugunulwa kwa wo mupango wa kwakwe wa ajabu ariwo Mulungu wawika here siri hangu kapindi na kapindi. 26 16:26 1:2, 5Ela vivi bai, mupango uu wanyeswa lwazu, na ukimanyiswa at'u kukirira na maut'u garigondhikwa ni manabii, na kukirira kwa amuri ya Mulungu aishiye kare na kare. Mupango uu wanyeswa lwazu ili k'olo zosi za at'u zipate kukuluhira na kumusikira Masihi. 27 16:27 11:36; Afil 4:19-20; 1 T'imo 1:17; Jud 25; Ugun 4:11Ndo nguma naikale kwa Mulungu, kukirira na kwa Jesu Masihi, kwani iye h'akeye ndiye mulachu. Nguma naikale kwakwe hatha kare na kare. H'aami.

- Arumi
- <
- 16
- >

16:1 16:1 Mahe 18:18

16:3 16:3 Mahe 18:2, 18-19, 26

16:5 16:5 1 Akor 16:15, 19; Akol 4:15; File 2

16:13 16:13 Mar 15:21

16:16 16:16 1 Akor 16:20; 2 Akor 13:12; 1 Ath'es 5:26; 1 P'et 5:14

16:17 16:17 Math' 7:15; 2 Ath'es 3:6; Tit 3:9-10; 2 Joh 10

16:18 16:18 Afil 3:19; Akol 2:4

16:19 16:19 1:8

16:20 16:20 1:7

16:21 16:21 T'imoth'i: Mahe 16:1

16:23 16:23 Erasito: 2 T'imo 4:20

16:25 16:25 Aefe 1:9; 3:4-5; Akol 1:26

16:26 16:26 1:2, 5

16:27 16:27 11:36; Afil 4:19-20; 1 T'imo 1:17; Jud 25; Ugun 4:11

© 2018 WBT