- Ugunulo
- <
- 22
- >

22
Muho wa madzi ga uzima
1 22:1-2 21:6; Izik 47:1-12Gonya ye malaika akinanyesa muho wa madzi ga uzima, umbolao kula kahi za cho kihi cha endzi cha Mulungu na cha iye Mwana Ng'ondzi. Muho uu were unang'ala-ng'ala here kilolo. 2 22:2 21:21; Muhi: 2:7Kidza were unakira kahikahi za zizo barabara za mudzi uwo. Kila luhande lwa wo muho were hana muhi wa uzima uriwo were kwa mwezi, unazhala matunda lumwenga, na kwa mwaka were unazhala k'ana kumi na mbiri. Makodza ga muhi uwo were ni muhaso wa kugahoza go makabila. 3 22:3 7:15; Jere 3:17Kit'u chochosi kiricholaniwa ni Mulungu, k'akindakalamo bule kahi za mudzi uwo. Kihi cha endzi cha Mulungu na cha iye Mwana Ng'ondzi vindakala kahi za mudzi uwo. Na ahumiki a kwakwe mandamuvoya. 4 22:4 14:1; Zabu 17:15; Math' 5:8At'u mandamona Mulungu uso kwa uso na dzinare rindandhikwa dzulu za vidhangu zhao. 5 22:5 1:6; 21:23; Dani 7:18, 27Kahi za mudzi uwo, k'akundakala na usiku kaheri, na at'u k'amandahenda haja na mwanga wa taa hedu wa dzuwa, mana Bwana Mulungu ndiye andiyekala mulangaza wao. Na bai mandathawala kare na kare.
Kudza kwa Jesu
6 22:6 1:1; 10:7; 19:9; Mahe 11:27-28; 13:1Gonya iye malaika akinamba, “Maneno gaga be ni ga ujeri na kidza ganakuluhirika. Na iye Bwana, Mulungu aap'aye manabii Roho wa kwakwe, wamuhuma malaikawe akaanyese o ahumikie maut'u garigo k'agandatoa suthi gandathimira.” 7 22:7 3:11; 22:12, 20“Lolani, ninadza kare sindatoa bule, na mut'u agagwiraye gaga maneno ga unabii garigo kahi za chuwo kiki, andahaswa.”
8 22:8 1:9; 19:10Mut'u mimi Johana, maut'u gaga nagasikira na nikigaona na matso. Bai nirihokala nidzagonya kugaona na kugasikira, nadzigwaga na moyo mbere za iye malaika ariyekala adzananyesa maut'u gaga na nikikala namala kumuvoya iye. 9 Ela iye arihoona viryahu, waniamba, “Usihende vizho bule! Muvoye Mulungu, mana mimi ni muhumiki thu dza vizho uwe na nduguzo manabii. Ni muhumiki karakara na at'u mario managwira Maoro ga chuwo kiki, kwa vizho muvoye Mulungu.”
10 22:10 Dani 12:4Kidza akinamba, “Gaga Maoro ga unabii ga chuwo kiki, usigafitse bule, mana wakathi wa kuthimira maut'u gaga udzafika hehi. 11 22:11 Isa 56:1; Izik 3:27; Dani 12:10Muthiriri, naaenderere kukala muthiriri thuye. Mut'u ahendaye maitsi-maitsi naye naaenderere kuhenda maitsi-maitsi. Ahendaye madzo naaenderere kuhenda madzo. Mueri naye naathuwe kukala mueri.”
12 22:12 2:23; 6:10; 15:3; 16:5-6; 19:2, 11; 20:12-13; 22:7; Zabu 28:4; Ndhum 24:12; Jere 17:10; Math' 16:27“Lolani, ninadza kare si kure bule, nami ninadza na zawadi nimup'e kila mut'u kulengana na mahendo ga kwakwe. 13 22:13 1:8Mimi ndimi Alifa na Omega. Ndimi wa Kwandza na wa Mwisho. Na ndimi Mwandzo na ndimi Mwisho.
14 22:14 7:14; Zabu 118:19-20; Muhi: 22:2“Aryahu at'u mafulao nguwo zao, ili mapate ruhusa ya kwangira mumo mudzini kukirira iyo miryangoye na marye matunda ga muhi wa uzima, mandahaswa. 15 22:15 21:27; Aefe 5:5Ela kuko ndze ya uwo mudzi kundakala na o k'uro, kundakala atsai, azindzi, alagi, at'u mavoyao vizuka na at'u mahendzao ulongo. 16 22:16 1:1; 5:5; Nyenyezi ya madzach'a: 2:28; Hesab 24:17Mimi Jesu, ndimi nyenyezi ya madzach'a, mimi nazhalwa kahi za lukolo lwa Daudi. Bai nidzamuhuma malaika wangu kwenu adze aambire makanisa maut'u gaga.” 17 22:17 21:2, 6Roho na iye Bibi harusi wa iye Mwana Ng'ondzi manamwiha Bwana, na kuamba, “Ndzo.” Na kila mut'u andiyesikira, naye naambe, “Ndzo.” Kila mwenye k'ihu na ahendzaye, naadze anwe madzi ga uzima bule.
Maut'u ga mwisho-mwisho
18 22:18-19 Kumbu 4:2; 13:1 22:18 Kumbu 29:20Ninamukanya kila andesikira maneno gaga ga unabii garigo kahi za chuwo kiki: Mut'u andiyegangeza na gakwe, iye naye Mulungu andamungezeza gago mapigo gadzigohadzwa kahi za chuwo kiki. 19 22:19 Muhi: 2:7; Chuwo: Kumbo 32:32Na mut'u yoyosi andiyemboza neno rorosi kula kwa gaga maneno ga unabii wa chuwo kiki, Mulungu andamuhoka uwo muthalowe kahi za uwo muhi wa uzima. Kidza andamuhoka wo muthalowe kahi za uwo mudzi mueri. Mithalo iyo idzahadzwa kare kahi za chuwo kiki.
20 22:20 3:11; 22:6; 1 Akor 16:22Bai iye ambozaye ushahidhi wa maut'u gaga anaamba, “Jeri wenye ninadza kare si kure bule.” H'aami, ndzo Bwana Jesu! 21 22:21 Agal 6:18Nema ya Bwana Jesu naikale hamwenga nanwi nyosi at'u a Mulungu. H'aami.

- Ugunulo
- <
- 22
- >

22:1 22:1-2 21:6; Izik 47:1-12

22:2 22:2 21:21; Muhi: 2:7

22:3 22:3 7:15; Jere 3:17

22:4 22:4 14:1; Zabu 17:15; Math' 5:8

22:5 22:5 1:6; 21:23; Dani 7:18, 27

22:6 22:6 1:1; 10:7; 19:9; Mahe 11:27-28; 13:1

22:7 22:7 3:11; 22:12, 20

22:8 22:8 1:9; 19:10

22:10 22:10 Dani 12:4

22:11 22:11 Isa 56:1; Izik 3:27; Dani 12:10

22:12 22:12 2:23; 6:10; 15:3; 16:5-6; 19:2, 11; 20:12-13; 22:7; Zabu 28:4; Ndhum 24:12; Jere 17:10; Math' 16:27

22:13 22:13 1:8

22:14 22:14 7:14; Zabu 118:19-20; Muhi: 22:2

22:15 22:15 21:27; Aefe 5:5

22:16 22:16 1:1; 5:5; Nyenyezi ya madzach'a: 2:28; Hesab 24:17

22:17 22:17 21:2, 6

22:18 22:18-19 Kumbu 4:2; 13:1

22:18 22:18 Kumbu 29:20

22:19 22:19 Muhi: 2:7; Chuwo: Kumbo 32:32

22:20 22:20 3:11; 22:6; 1 Akor 16:22

22:21 22:21 Agal 6:18

© 2018 WBT