- Ugunulo
- <
- 21
- >

21
Jerusalemu mbisha
1 21:1 21:5; Isa 65:17; 2 P'et 3:13Bada ya gago, nikiona mulunguni kusha na ts'i mbisha, mana ko mulunguni kwa kapindi na ts'i ya kapindi zhakala zhagonya kukira, na were k'akuna bahari kaheri. 2 21:2 3:12; 19:7; 21:9–22:5, 17; Isa 52:1; Math' 22:2; Agal 4:26; Aebu 11:16; 12:22Nikiwona wo Mudzi Mueri, yani Jerusalemu mbisha. Bai Jerusalemu iyo yathima kula kuko dzulu mulunguni kwa Mulungu, na were idzathayarishwa dza viryahu zha bibi harusi apambwazho kumuthariza mulumewe. 3 21:3 7:15; Alaw 26:12; Izik 37:26-28; Zaka 2:5; 2 Akor 6:16Nikisikira mumiro wa mut'u unanena zhomu kula haho henye cho kihi cha endzi. Ukiamba, “Lola vivi be makalo ga Mulungu, ni hamwenga na anadamu. Andakala hamwenga nao, nao mandakala at'ue na iye Mulungu mwenye andakala hamwenga nao.*21:3 Maoro mangine ganaamba, ‘naye andakala Mulungu wao.’ 4 21:4 7:17; Isa 26:19; 35:10Mulungu andaafuta matsozi gosi. K'akundakala na kifwa kaheri, hedu huzuni. K'akundakala na kulumira na k'akundakala na kiriro kaheri. Mana maut'u gosini ga kapindi gandakala gadzagoma kukira.”
5 21:5 5:7; 21:1; Isa 43:19; 2 Akor 5:17; Ga ujeri: 19:9Gonya iye ariyekala akelesi kahi za cho kihi cha endzi akiamba, “Lola vivi be ninahenda kila kit'u kikale kisha.” Kidza akiamba, “Gandhike gaga, mana ni maneno ga kukuluhirika na ga ujeri.” 6 21:6 1:8; 7:17; 22:1; Isa 55:1; Zaka 14:8; Joh 7:37H'aya iye vizho, akiamba, “Vidzakala! Mimi ndimi Alifa na Omega. Ndimi mwandzo na ndimi mwisho. Kila mut'u mwenye k'ihu, nindamup'a madzi ga bule anwe kula kwa matso ga madzi ga uzima. 7 21:7 2 Samw 7:14; Izik 11:20Kila andiyeshinda nindamup'a maut'u gago gosi. Andakala mwanangu, nami nindakala Mulunguwe. 8 21:8 2:11; 19:20; 21:27Ela at'u osi aoga, na masiokuluhira, na ahendi a maitsi-maitsi, na alagi, na azindzi, na atsai, na mavoyao vizuka, na alongo osi, hat'u hao ni riro ziya ra moho wa baruthi. Na kicho bai ndicho kifwa cha hiri.”
Mudzi musha
9 21:9–22:5 Isa 54:1-17 21:9 15:1Vinakira vivi, mumwenga wa o malaika afungahe mariokala mana vidhuwa vifungahe zha gago mapigo mafungahe ga mwisho akidzanamba, “Ndzo nikwanyese ye bibi harusi, mukaza ye Mwana Ng'ondzi.” 10 21:10 17:3; Izik 40:2; Math' 4:8Bai ye malaika akinihala kahi za Roho hatha dzulu ya murima mubomu kidza mure. Kuko, akinanyesa uwo mudzi mubomu mueri wa Jerusalemu. Nawo were unathima kula kwa Mulungu kuko dzulu mulunguni. 11 21:11 21:18, 23; Isa 60:1-3, 19; Izik 43:2Mudzi uu were unang'ala mulangaza wa Mulungu. Mulangaza uwo were unang'ala zhomu dza viryahu mawe ga th'amani ga jasipa gang'alazho. Pia mudzi uu were unanyesa here kilolo. 12 21:12-13 7:5-8; Mwan 35:22-26; Kumbo 28:21; Izik 48:30-35Were udzadengerekwa ni ukuta mubomu, wenye ure wa dzulu. Kidza were una miryango mibomu, kumi na miri. Kila muryangoni were haimire malaika. Dzulu za kila muryango, were handhikwa madzina ga zizo mbari kumi na mbiri za ana a Iziraeli. 13 Kila luhande lwa uwo ukuta lwere luna miryango mihahu. Luhande lwa mwambolero wa dzuwa miryango mihahu, lwa kwa mwaka miryango mihahu, lwa mutserero wa dzuwa miryango mihahu, na lwa kwa vuri miryango mihahu. 14 21:14 Aebu 11:10; Aefe 2:20Na uwo ukuta wa mudzi uu were waakwa dzulu za musinji wa mawe kumi na mairi. Kila iwe were randhikwa dzina mwenga ra aryahu ahumwi kumi na airi a iye Mwana Ng'ondzi.
15 21:15 11:1; Izik 40:3Bai iye malaika ariyenena nami, wakala adzagwirira mudhath'a wa kupimira. Na mudhath'a uu were watengezwa na dhahabu. Nawo were ni wa kupimira wo mudzi mubomu, hamwenga na yo miryangoye mibomu, na zizo k'ut'aze. 16 21:16 Izik 48:16-17Iye malaika waupima wo mudzi na walamuwe uchenda karakara de na urewe. Urewe were ni maili alifu mwenga na magana matsano, na walamuwe na kimoche nazho dza zho. 17 Kidza akipima kimo cha wo ukuta wa wo mudzi na ukimbola futi magana mairi na kumi na t'andahu. Vivi ni kulengana na cho kipimo kikubaliwacho ni anadamu, ambacho ndicho arichokala ye malaika anahumira. 18 21:18-21 21:11; Isa 54:11-12; Izik 28:13Wo mudzi wenye were waakwa na dhahabu safi, ya kung'ala-ng'ala here kilolo. Ukutawe wo ukikala waakwa na mawe ga jasipa. 19 Misinji ya wo ukuta wa wo mudzi mubomu were idzapambwa na mawe ga kima kibomu ga kila samupuli. Musinji wa kwandza were ni wa mawe ga jasipa, wa hiri ukikala ni wa mawe ga yakuti samawi, wa hahu ukikala ni wa mawe ga kalikedoni, na wa ne ukikala ni wa mawe ga zumaridi. 20 Wa tsano wakala ni wa mawe ga sadoniki, wa handahu ukikala ni wa mawe ga akiki, wa fungahe wakala ni wa mawe ga kirisilitho, na wa nane ukikala ni wa mawe ga zabarajadi. Musinji wa chenda wakala ni wa mawe ga yakuti ya manjano, wa kumi ukikala ni wa mawe ga kirisopuraso. Musinji wa kumi na mwenga wakala ni wa mawe ga hiakinitho, na wa kumi na mbiri ukikala ni wa mawe ga amethisito. 21 Yo miryango mibomu kumi na miri were ni ya lulu kumi na mbiri. Kila muryango were watengezwa kwa lulu mwenga. Barabara za mudzi uwo were zatengezwa na dhahabu safi, inyesayo here kilolo.
22 21:22 11:17Sionere Hekalu rorosi kahi za mudzi uwo. Mana Hekalu rao were ni iye Bwana Mulungu, mwenye nguvu zosi na iye Mwana Ng'ondzi. 23 21:23 22:5; Isa 60:1-2, 19-20; 24:23Na mudzi uwo were k'auhumira mulangaza wa dzuwa hedu mwezi, mana mulangazawe were ni iyo nguma ya Mulungu na taa ra mudzi uwo were ni iye Mwana Ng'ondzi. 24 21:24 Zabu 68:29; Isa 60:3Makabila gosi ga urumwengu gandanenda gakilongozwa ni uwo mulangaza wa mudzi uwo. Na athawali a dhuniani mandaureha ushaha wao mumo. 25 21:25-26 Isa 60:11Na miryangoye k'aindafungwa bule, indakala lwazu wakathi wosi, kwa kukala kuko k'akuna usiku hedu mutsana. 26 Nguma ya makabila ga urumwengu na ishima yao, zhosi vindarefwa kahi za mudzi uwo. 27 21:27 21:8; 22:15; Isa 35:8; 52:1; Izik 44:9; 1 Akor 6:9-10; 2 P'et 3:13; Kithabu cha Uzima: 3:5Ela kit'u chochosi kiricho ni kikolo, na mut'u yoyosi ahendaye maut'u maitsi-maitsi, na mut'u mulongo, osi k'amandangira bule kuko. Mandiongira kuko ni aryahu at'u mario madzina gao gandhikwa kahi za cho kithabu cha uzima cha iye Mwana Ng'ondzi.

- Ugunulo
- <
- 21
- >

21:1 21:1 21:5; Isa 65:17; 2 P'et 3:13

21:2 21:2 3:12; 19:7; 21:9–22:5, 17; Isa 52:1; Math' 22:2; Agal 4:26; Aebu 11:16; 12:22

21:3 21:3 7:15; Alaw 26:12; Izik 37:26-28; Zaka 2:5; 2 Akor 6:16

*21:3 21:3 Maoro mangine ganaamba, ‘naye andakala Mulungu wao.’

21:4 21:4 7:17; Isa 26:19; 35:10

21:5 21:5 5:7; 21:1; Isa 43:19; 2 Akor 5:17; Ga ujeri: 19:9

21:6 21:6 1:8; 7:17; 22:1; Isa 55:1; Zaka 14:8; Joh 7:37

21:7 21:7 2 Samw 7:14; Izik 11:20

21:8 21:8 2:11; 19:20; 21:27

21:9 21:9–22:5 Isa 54:1-17

21:9 21:9 15:1

21:10 21:10 17:3; Izik 40:2; Math' 4:8

21:11 21:11 21:18, 23; Isa 60:1-3, 19; Izik 43:2

21:12 21:12-13 7:5-8; Mwan 35:22-26; Kumbo 28:21; Izik 48:30-35

21:14 21:14 Aebu 11:10; Aefe 2:20

21:15 21:15 11:1; Izik 40:3

21:16 21:16 Izik 48:16-17

21:18 21:18-21 21:11; Isa 54:11-12; Izik 28:13

21:22 21:22 11:17

21:23 21:23 22:5; Isa 60:1-2, 19-20; 24:23

21:24 21:24 Zabu 68:29; Isa 60:3

21:25 21:25-26 Isa 60:11

21:27 21:27 21:8; 22:15; Isa 35:8; 52:1; Izik 44:9; 1 Akor 6:9-10; 2 P'et 3:13; Kithabu cha Uzima: 3:5

© 2018 WBT