- Arumi
- <
- 9
- >

9
Mulungu atsagulazho at'u
1 Mimi ni kahi za Masihi, kwa vizho gaga niganenago haha be si ga ulongo bule, ni ga ujeri. Moyo wangu mino unathawalwa ni Roho Mweri, nawo una ushahidhi kamare kukala gaga niganenago ni ga ujeri. 2 9:2-3 Kumbo 32:32Ninashononeka zhomu, kidza nina utsungu usiwogoma kahi za moyo wangu, 3 nikiaza ndugu zangu Aiziraeli, at'u a lukolo lwangu lwenye. Kwani sikahere nikalaniwa ni Mulungu na kutoswa na Masihi kwa ut'u wao ao. 4 9:4 Kuhendywa ana: Kumbo 4:22; Hose 11:1; Nguma: Kumbo 16:10; 24:16-17; 40:34-35; Kilagane: Mwan 17:7; Kumbo 24:7-8; Sheria: Kumbo 20-24; Kilagane: 3:2, 4; 4:13, 17; Agal 3:6, 14Aiziraeli ni at'u mario Mulungu waatsagula akiahendya anae. Iye waanyesa ngumaye na akiika vilagane hamwenga nao. Kidza waap'a Sheria na ahadi, kidza akiafundisha kumuvoya. 5 9:5 15:8; Kumbo 3:6, 15; Masihi: Math' 1:1; Arum 1:3-4At'u a Mulungu here ano Burahemu, Isaka, na Jakobu ni at'u a kwao. Hatha Masihi naye kahi za udamu wa kwakwe wambola kahi za lukolo lulo. Iye ndiye athawalaye vit'u zhosi. Ni Mulungu, na naalikwe hatha kare na kare. H'aami.
6 9:6 3:3-4; 2:28-29Nikinena vivi siamba kukala Mulungu k'athimiza vilaganezhe, hatha bule. Kwani si Aiziraeli osi mario ni atsagulwa a Mulungu. 7 9:7 Mwan 21:12; Math' 3:9Kidza si at'u osi mariombola kwa Burahemu maifwao ana a Burahemu. Mana Mulungu wamwamba Burahemu, “Lukolo lwa kwako lundathalwa kula kwa Isaka.” 8 9:8 Agal 3:7; 4:23Vivi vinamanisha kukala, ana mariozhalwa kawaida k'amathalwa kukala ni ana a Mulungu, ela ana a ahadi ndo mathalwao kukala ni lukolo lwa Burahemu. 9 9:9 Mwan 18:10, 14Kwani Mulungu wamulaga Burahemu akimwamba, “Nindauya wakathi dza uu na Sera andakala ana mwana.”
10 9:10-12 Mwan 25:21-23; Arum 11:6H'aya, Rabeka naye wafunga mimba na mulume mumwenga, naye ni iye mukare wehu Isaka. 11-12 Wakathi ahoho aa marihokala machere ndani, na k'amadzahenda ut'u wowosi udzo hedu uwi, Mulungu wamwamba Rabeka kukala, “Ye mukulu andamuhumikira ye muvaha.” Mulungu wahenda vivi ili anyese kukala, akimutsagula mut'u anamutsagula kwa lengo ra kwakwe mwenye na here arizhopanga mwenye kumwiha. K'atsagula mut'u kwa mahendoge madzo. 13 9:13 Mala 1:2-3Kwani Maoro ganaamba kukala, “Namuhendza Jakobu, ela Esau ye, nikimumena.”
14 9:14 3:5; Kumbu 32:4Vino vikara funadima kuamba kukala Mulungu k'ahenda hachi? Hatha bule! 15 9:15 Kumbo 33:19; Math' 20:1-15Mana iye wanena na Musa akimwamba,
“Nindamuonera mbazi kila mut'u nihendzaye kumuonera mbazi,
Nindamuhurumia kila nihendzaye kumuhurumia.”
16 9:16 Aefe 2:8Kwa vizho kutsagulwa kunategemea mbazi za Mulungu, k'akutegemea kuhendza kwa mut'u mwenye hedu chadiche. 17 9:17 Kumbo 9:16Kwani kahi za Maoro Mulungu wamwamba Farao kukala, “Nakuhendya muthawali ili nikuhumire kunyesa nguvu zangu na kumanyisa dzina rangu kahi za urumwengu muzima.” 18 9:18 Kumbo 4:21; 7:3; 9:12; 14:4; 1 P'et 2:8Kwa vizho bai, Mulungu nikumuonera mbazi kila ahendzaye kumuonera mbazi. Kidza anadima kumuhendya mut'u yoyosi akale na singo nyomu here ahendzazho iye.
19 Hangine unadima kuuza ukaamba, “Kala k'akuna mut'u adimaye kupinga mahendzo ga Mulungu, kwanoni Mulungu analaumu at'u na iye nde aahendyaye mahende zho ahendzazho?” 20 9:20 Isa 29:16; 45:9Ela we mudamu u h'ani hatha upigane k'anani na Mulungu? Vidze, ino nyungu inadima kumuza ye muumbi wa kwakwe ikaamba, “Kwanoni waniumba vino we?” 21 9:21 Jere 18:6; 2 T'imo 2:20Samba yuno muumbi ana hachi ya kuhenda here ahendzazho. Iye anadima kuumba nyungu mbiri kula kwa ulongo umwenga. Nyungu mwenga ikakala ya mahumizi maalumu, na nyingine ikakala ya mahumizi ga kawaida thu.
22 9:22 2:4, 8Na vivi be vi karakara na zho arizhohenda Mulungu. K'adzatsoka kuavumirira aryahu at'u mariomutsukiza, ario iye waathayarishira kwanongwa-nongwa. Naye arihohenda vivi were anamala k'oroze na nguvuze zidime kumanyikana. 23 9:23 5:2Kidza wahendza anyese yo nguma nyinji ariyo nayo, na ariyofup'a hatha siswi ariohendza kufuonera mbazi, yani siswi ariofuthayarisha kuhokera nguma ya kwakwe. 24 9:24 1:16; 10:12Kwani siswi ndiswi ariofwiha, si kumbola kwa Ayahudi h'akeye, ela hatha kumbola kwa at'u mario si Ayahudi. 25 9:25 Hose 2:23; 1 P'et 2:10Mana Mulungu wanena kukirira na nabii Hosea akiamba,
“Aryahu mariokala si at'u angu
nindaaiha, ‘at'u angu.’
Na aryahu niriokala siaendzi
nindaaiha, ‘ahendzwi angu.’ ”
26 9:26 Hose 1:10“Na kahi za haryahu hat'u marihoambwa,
‘Ninwi k'amu at'u angu bule,’
haho henye mandaifwa,
‘ana a Mulungu ariye moyo.’ ”
27 9:27-28 Isa 10:22-23Na hatha nabii Isaya wanena dzulu za Aiziraeli akiamba,
“Ingahokala Aiziraeli ni anji here mutsanga wa p'wani,
achache ao ndio mandiookolwa.
28 Kwani Bwana anadza hukumu urumwengu haraka,
na hukumu ya kwakwe indakala kamili.”
29 9:29 Isa 1:9Ndo haho kapindi Isaya wanena kimbere akiamba,
“Kala si iye Bwana wa majeshi kusaza at'u kahi za kabila rehu,
ngere fu here at'u a Sodomu,
fungahalanishwa na at'u a Gomora.”
Kwanoni Aiziraeli makosa uhachi
30 9:30 10:20Kwa vizho zhenye bai, funadima fukaamba kukala o at'u mario si Ayahudi, mariokala were hatha k'amamala uhachi kwa Mulungu, vivi be mahendywa ahachi kukirira na kuko kukuluhira kwa kwao. 31 9:31 10:2-3Ela Aiziraeli mariokala manamala kukala enye hachi kwa kuthuwa Sheria o, k'amayadimire bule iyo Sheria. 32 9:32 4:4-5Vikara swali ni kwamba, kwanoni mashindwa? Jibure ni kwamba, Aiziraeli k'amapatire uhachi kwa kukala k'amaumalire kwa kukuluhira, maumala kwa mahendo gao, nawo k'aupatikana kwa mahendo bai. Bai kwa kuhenda vizho, makirikwala riryahu iwe ra kukwalwa. 33 9:33 Isa 8:14; 28:16; 1 P'et 2:6-8Here Maoro gaambazho,
“Lolani, ninaika iwe kuko Sayuni.
Iwe riro rindaahendya at'u marikwale.
Nao makirikwala rindaagwaga.
Ela iye amukuluhiraye, k'andaaibishwa bule.”

- Arumi
- <
- 9
- >

9:2 9:2-3 Kumbo 32:32

9:4 9:4 Kuhendywa ana: Kumbo 4:22; Hose 11:1; Nguma: Kumbo 16:10; 24:16-17; 40:34-35; Kilagane: Mwan 17:7; Kumbo 24:7-8; Sheria: Kumbo 20-24; Kilagane: 3:2, 4; 4:13, 17; Agal 3:6, 14

9:5 9:5 15:8; Kumbo 3:6, 15; Masihi: Math' 1:1; Arum 1:3-4

9:6 9:6 3:3-4; 2:28-29

9:7 9:7 Mwan 21:12; Math' 3:9

9:8 9:8 Agal 3:7; 4:23

9:9 9:9 Mwan 18:10, 14

9:10 9:10-12 Mwan 25:21-23; Arum 11:6

9:13 9:13 Mala 1:2-3

9:14 9:14 3:5; Kumbu 32:4

9:15 9:15 Kumbo 33:19; Math' 20:1-15

9:16 9:16 Aefe 2:8

9:17 9:17 Kumbo 9:16

9:18 9:18 Kumbo 4:21; 7:3; 9:12; 14:4; 1 P'et 2:8

9:20 9:20 Isa 29:16; 45:9

9:21 9:21 Jere 18:6; 2 T'imo 2:20

9:22 9:22 2:4, 8

9:23 9:23 5:2

9:24 9:24 1:16; 10:12

9:25 9:25 Hose 2:23; 1 P'et 2:10

9:26 9:26 Hose 1:10

9:27 9:27-28 Isa 10:22-23

9:29 9:29 Isa 1:9

9:30 9:30 10:20

9:31 9:31 10:2-3

9:32 9:32 4:4-5

9:33 9:33 Isa 8:14; 28:16; 1 P'et 2:6-8

© 2018 WBT