- 1 Akorintho
- <
- 5
- >

5
P'aulo anaakanya Akorintho dzulu za uzindzi
1 5:1 Alaw 18:8Vinanenwa kamare kukala kuna uzindzi kahi za kanisa renu. Na uzindzi uwo ni mui-mui sana hatha at'u masiomumanya Mulungu kidza k'amadima kuuhenda. Ninasikira kukala mumo kanisani mwenu muna mut'u ariye anakala na mukaza babaye. 2 5:2 6:12; 10:23Kidza ambwa munadzionya. Badala ya kurira nwi munadzionya. Ye ariyehenda vizho be mwambozeni mara mwenga mo kanisani. 3 5:3-4 Akol 2:5Mimi siko bule kuko, ela ni hamwenga nanwi kiroho. Na mut'u iye ariyehenda vizho nidzamuhukumu kare here niriye kuko. 4 Wakathi mukithunganana kahi za dzina ra Bwana Jesu, na roho yangu, na nguvu za Bwana wehu Jesu zikikala hamwenga nanwi, 5 5:5 1 T'imo 1:20mulazheni mut'u iye kwa Shethani. Hendani vizho ili mwiriwe unongwe ela rohoye ipate kuokolwa kahi za siku iyo ya Bwana Jesu.
6 5:6 Agal 5:9Kudzionya kwenu k'akufwaha bule. Hedu k'amumanya kukala ts'ats'u ch'ach'e ni kuhendya unga munji ukakala ts'ats'u? 7 5:7 Kumbo 12:1-15; 13:7; Joh 1:29; 1 P'et 1:19H'aya bai, mbozani ts'ats'u yosi mukale unga musha udziwovugwa bila ts'ats'u. Na ni jeri kukala ninwi k'amuna ts'ats'u bule kwa kukala Masihi ariye nde ng'ondzi yehu ya P'asaka wambozwa sadaka akihutsusa. 8 Kwa vizho bai, nafuuse P'asaka yehu na mikahe isiyo ts'ats'u, mikahe ya moyo mutsuki na ujeri. Fusiuse P'asaka yehu na mikahe yenye ts'ats'u ya kapindi, mikahe ya dambi na uthiriri. Hatha!
9 5:9 Math' 18:17; 2 Ath'es 3:14Kahi za baruwa niriyomwandhikira, namwambira kukala musigwirane na azindzi bule. 10 Kunena vizho si kuamba kukala musigwirane na at'u masiomumanya Mulungu mario ni azindzi, hedu aivi, hedu enye kidzitso, hedu mavoyao vizuka. Hatha bule. K'amudima kuthengana na at'u dza ao, simanya mwambole kamare mumu urumwenguni bai. 11 5:11 6:9-10; 2 Ath'es 3:6; Tit 3:10; 2 Joh 10Ela vikara ut'u niriwokala ninamwambira ni uu: kukala musigwirane na mut'u ariye ana dzina ra ndugu gonya ko ni muzindzi, hedu anahendza kuhukana at'u, hedu ni mwivi, hedu ni murevi, hedu ana kidzitso, hedu anavoya vizuka. Mut'u dza iye, hatha kurya kwenye kidza musirye naye bule.
12-13 5:12-13 Kumbu 13:5; 17:7Si kazi yangu kuhukumu at'u mario ndze ya kanisa, Mulungu mwenye andaahukumu. Ela at'u murio kahi za kanisa mwenga ni kazi yenu kuahukumu. Kwani Maoro ganaamba kukala, “Ye mut'u mui mwambozeni kahikahi zenu.”

- 1 Akorintho
- <
- 5
- >

5:1 5:1 Alaw 18:8

5:2 5:2 6:12; 10:23

5:3 5:3-4 Akol 2:5

5:5 5:5 1 T'imo 1:20

5:6 5:6 Agal 5:9

5:7 5:7 Kumbo 12:1-15; 13:7; Joh 1:29; 1 P'et 1:19

5:9 5:9 Math' 18:17; 2 Ath'es 3:14

5:11 5:11 6:9-10; 2 Ath'es 3:6; Tit 3:10; 2 Joh 10

5:12-13 5:12-13 Kumbu 13:5; 17:7

© 2018 WBT