- Tito
- <
- 2
- >

2
Maut'u gav̱iryago kufundishwa
1 2:1-9 Aefe 5:21–6:9 2:1 1 T'imo 1:10Ela uwe bai, fundisha garyahu maut'u garigo o at'u manamalikana magahende ili madime kuthuwa mafundisho ga jeri. 2 2:2 1 Akor 13:13Ambire o athumia makale at'u a kudziunya na alachu. Masikale at'u a madhe-madhe bule, nimakale na nguvu kahi za kuluhiro, kahi za mahendzo na kahi za kuvumirira.
3 2:3 1 T'imo 3:11; 1 P'et 3:1-5O anaache athumia nao ambirize makale na mwendo mueri. Masikale at'u a nyambo hedu anwadzi a divai kukira muhaka, ela nimakale at'u a kufundisha madzo-madzo, 4 ili madime kuafundisha anaache hirimu maahendze alume ao na ana ao, 5 2:5 Aefe 5:22-24madzizulie na mai, makale aeri, na matsundze midzi yao t'ot'ot'o. Kidza mandaafundisha makale at'u enye mioyo midzo, na maasikirao alume ao, ili neno ra Mulungu risihukanwe bule.
6 2:6 1 Joh 2:14Kahi za ngira iyo vizho, ambire o anaalume mario machere avulana-avulana madime kudzizulia na mai.
7 2:7 1 T'imo 4:12; Afil 3:17Uwe mwenye nawe, kala mufano kwao kwa kuhenda madzo kahi za maut'u gosi. Riro undironena, henda riro na usikale na madhe-madhe wakathi unafundisha. 8 2:8 1 P'et 2:15Fundisha gago mafundisho ga jeri, ili ao mahadhuio magwirwe ni haya kwa kukosa rorosi ra kunena dzulu zehu.
9 2:9-10 1 T'imo 6:1-2Ambire atumwa maagohe mabwana ao na maafwahize kahi za maut'u gosi, masijibizane nao. 10 2:10 3:4Masiaiyire mabwana ao bule, ela hat'u ha vizho ni madzionyese kukala ni at'u adzo na mario manakuluhirika kahi za ngira zosi. Vivi vindaahendya manyese kukala gago mafundisho dzulu za Mulungu mwokoli wehu ganafwahiza.
11 Kwani Mulungu wanyesa nemaye lwazu kwa ut'u wa kuakola at'u osini. 12 2:12 Aefe 1:4; 1 Joh 2:16Na nema iyo, inafufundisha furiche kuishi maisha garigo si ga kimulungu. Kidza inafuhendya furiche garyahu futs'ots'erwago ni urumwengu fuhende, na hat'u ha vizho fuishi maisha ga kudzizulia na mai, na garigo karakara. Kidza fuishi maisha ga kimulungu kahi za urumwengu uu wa vikara, 13 2:13 1 Akor 1:7; 1 Ath'es 1:10kuno funaithariza na hakika iryahu siku bomu ya raha. Siku iyo nguma ya Mulungu wehu mubomu, mwokoli wehu Masihi Jesu*2:13 Hedu Mulungu wehu mubomu na mwokoli wehu Masihi Jesu. indaoneka. 14 2:14 3:14; Kumbo 19:5; Izik 11:20; Agal 1:4; Aefe 2:10; 1 T'imo 2:6; Aebu 13:12; 1 P'et 2:9; 1 Joh 3:16Iye Masihi wadzilazha mwenye kwa ut'u wehu siswi, ili ahuthizhe na uwi, na ahuhendye at'u aeri na a kwakwe mwenye, at'u enye t'it'i ya kuhenda madzo.
15 Gafundishe maut'u gaga na uhumire wadimi wa kwako wosi wakathi ukalaho unaap'a moyo na kuachemera. Usiriche mut'u akakuv̱udhya bule.

- Tito
- <
- 2
- >

2:1 2:1-9 Aefe 5:21–6:9

2:1 2:1 1 T'imo 1:10

2:2 2:2 1 Akor 13:13

2:3 2:3 1 T'imo 3:11; 1 P'et 3:1-5

2:5 2:5 Aefe 5:22-24

2:6 2:6 1 Joh 2:14

2:7 2:7 1 T'imo 4:12; Afil 3:17

2:8 2:8 1 P'et 2:15

2:9 2:9-10 1 T'imo 6:1-2

2:10 2:10 3:4

2:12 2:12 Aefe 1:4; 1 Joh 2:16

2:13 2:13 1 Akor 1:7; 1 Ath'es 1:10

*2:13 2:13 Hedu Mulungu wehu mubomu na mwokoli wehu Masihi Jesu.

2:14 2:14 3:14; Kumbo 19:5; Izik 11:20; Agal 1:4; Aefe 2:10; 1 T'imo 2:6; Aebu 13:12; 1 P'et 2:9; 1 Joh 3:16

© 2018 WBT