- Arumi
- <
- 6
- >

6
Dambi k'aifuthawala kaheri
1 6:1 3:5-8, 31; 5:20Ndo fuambedze vikara? Vino be ndizho fuenderere kuhenda dambi ili nema ya Mulungu ikaze kwangezeka? 2 6:2 6:6; 7:4Hatha bule! Sino hurioifwerera dambi, funadimadze kuenderera kuishi kahi za dambi kaheri? 3 6:3-4 Agal 3:27; Akol 2:12; Tit 3:5; 1 P'et 3:21; Math' 28:19Vidze k'amumanya kukala sino huriobat'izwa kahi za Masihi Jesu, fwabat'izwa kahi za kifwache? 4 6:4 2 Akor 5:14-15, 17; Agal 6:15; Akol 3:1-5, 10Na kukiririra na uwo ubat'izo, fwazikwa hamwenga naye, ili here Masihi arizhofufuka kwa ut'u wa nguma na nguvu za Mulungu, siswi naswi hugaluke na kuishi maisha masha. 5 6:5 Afil 3:10-11Kwani here hurizhoungana naye kahi za mufano wa kifwache, hundaungana naye kahi za mufano wa kufufukakwe. 6 6:6 Agal 5:24Funamanya kukala hali yehu ya kapindi here anadamu, yasulubiwa hamwenga na Jesu, ili kwamba wo mwiri wa dambi unongwe-nongwe, na husikale atumwa a dambi kaheri. 7 Kwani mut'u akifwa k'athawalwa ni dambi kaheri. 8 Bai kwa kukala fwafwa hamwenga na Masihi, hunakuluhira kukala hundaishi hamwenga naye pia. 9 6:9-10 Mahe 2:27; Aebu 9:25-28; 1 P'et 3:18Funamanya kukala Masihi wafufuka na k'andafwa kaheri, kwani kifwa k'akimwadima kaheri. 10 Iye wafwa lumwenga akiifwerera dambi, na vivi anamuishira Mulungu. 11 6:11 Agal 2:19; 1 P'et 2:24Bai hatha ninwi nanwi dzihaleni here at'u murioifwerera dambi na vino munamuishira Mulungu kahi za Masihi Jesu.
12 6:12 12:1Kwa vizho bai, musiriche dambi ikathawala yo miri yenu ifwayo hatha mukathuwiriza zo th'amaaze mbii. 13 Musihale vilungo zha miri yenu be mukavihumira kwa kuhendera dambi hedu uthiriri wowosi, ela dzimbozeni kwa Mulungu, muhumire vilungo zhenu kwa kuhendera hachi, here at'u mariombozwa kifwani na machangizwa uzimani. 14 6:14 5:2; Agal 5:18; 1 Joh 3:6Kwa kukala ninwi mu ts'ini za nema k'amu ts'ini za Sheria, dambi k'aindamuthawala bule.
Amasihia si atumwa a dambi kaheri
15 6:15 6:1Ndo fuambedze vikara? Vino zha kukala fudzauya fu ts'ini za nema ya Mulungu k'afu ts'ini za Sheria kaheri, be ndizho futhuwe kuhenda dambi? Hatha bule! Fusihende vizho. 16 6:16 Joh 8:34; 2 P'et 2:19Hedu k'amumanya kukala mukidzimbozeza kukala atumwa asikizi kwa mut'u, mut'u iye mumusikizaye nde bwana wenu? Bai nimutsagule vimwenga. Mukale atumwa a dambi iriyo mwishowe ni kifwa, hedu mukale atumwa a kuhenda ahendzazho Mulungu uriwo mwishowe, ni uhachi. 17 6:17 Joh 8:32Ela ninamulazhira muv̱era Mulungu, kwani hatha ingahokala haho kapindi mwakala atumwa a dambi, vivi go maut'u murigofundishwa, munagathuwa kamare kwa moyo mumwenga. 18 6:18 1 P'et 2:24Ninwi mwaikwa huru kula kwa utumwa wa dambi, mudzauya mu atumwa a uhachi.
19 Ninahumira maneno na mifano muimanyayo, kwa kukala nisihohenda vizho, k'amundang'alirwa bule. Here dza viryahu murizhomboza vilungo zhenu, vihumirwe kahi za uthiriri na ukolo, vivi mbozani vilungo zhenu vihumike kahi za uhachi, mukale aeri.
20 Murihokala atumwa a dambi, were k'amuthawalwa ni uhachi bule. 21 6:21 7:5; 8:6, 13; Jako 1:14-15Ela mwapata faidha yani, kala go murigohenda wakathi uwo vivi muna haya nago? Maut'u gago mwishowe ni kifwa. 22 Ela vivi mwaikwa huru kula kwa dambi, na mudzauya mu atumwa a Mulungu. Faidha ya kwakwe ni kutsuswa na mwishowe ni uzima wa kare na kare. 23 6:23 5:21Kwani mushahara wa dambi ni kifwa, ela zawadi ya Mulungu ni uzima wa kare na kare kukirira kwa Masihi Jesu, Bwana wehu.

- Arumi
- <
- 6
- >

6:1 6:1 3:5-8, 31; 5:20

6:2 6:2 6:6; 7:4

6:3 6:3-4 Agal 3:27; Akol 2:12; Tit 3:5; 1 P'et 3:21; Math' 28:19

6:4 6:4 2 Akor 5:14-15, 17; Agal 6:15; Akol 3:1-5, 10

6:5 6:5 Afil 3:10-11

6:6 6:6 Agal 5:24

6:9 6:9-10 Mahe 2:27; Aebu 9:25-28; 1 P'et 3:18

6:11 6:11 Agal 2:19; 1 P'et 2:24

6:12 6:12 12:1

6:14 6:14 5:2; Agal 5:18; 1 Joh 3:6

6:15 6:15 6:1

6:16 6:16 Joh 8:34; 2 P'et 2:19

6:17 6:17 Joh 8:32

6:18 6:18 1 P'et 2:24

6:21 6:21 7:5; 8:6, 13; Jako 1:14-15

6:23 6:23 5:21

© 2018 WBT