- Ugunulo
- <
- 7
- >

7
At'u alifu gana na mirongo mine na ne manav̱anwa ni Mulungu
1 7:1 9:14-15; Jere 49:36; Dani 7:2Bada ya vivi, naona malaika ane maungerere. Kila mumwenga were aungerere kahi za p'embe mwenga ya dhunia. Bai mahenda vizho ili mazulie zo p'eho ne za dhunia kwamba hasikale na p'eho indiyopiga ts'i, hedu bahari, hedu mihi. 2 Gonya nikiona malaika mungine akidza kula mwambolero wa dzuwa na muhuri wa Mulungu ariye moyo. Akiaiha zhomu o malaika ane mario Mulungu waap'a wadimi wa kunonga ts'i na bahari. 3 7:3 9:4; 14:1, 3; 22:4; Izik 9:4, 6Ye malaika akiambiriza akiamba, “Yo ts'i, yo bahari, na yo mihi, musizhanonge kwandza muhaka o ahumiki a Mulungu wehu huangize muv̱ano vidhanguni mwao.” 4 7:4-8 14:1, 3; 21:12-13Na nikisikira yo hesabu ya at'u mariov̱anwa na muhuri wa Mulungu vidhanguni mwao, ni at'u alifu gana mwenga na mirongo mine na ne (144,000). At'u aa mambola kahi za mbari zosi za ana a Iziraeli. 5 Na kahi za o at'u mariov̱anwa na wo muhuri, kila mbari ya Iziraeli were ina at'u alifu kumi na mbiri. Mbari ya Juda alifu kumi na mbiri, ya Rubeni alifu kumi na mbiri, ya Gadi alifu kumi na mbiri. 6 Mbari ya Asheri, alifu kumi na mbiri, ya Nafutali alifu kumi na mbiri, ya Manase alifu kumi na mbiri. 7 Mbari ya Simioni alifu kumi na mbiri, ya Lawi alifu kumi na mbiri, ya Isakari alifu kumi na mbiri. 8 Mbari ya Zabuloni alifu kumi na mbiri, ya Josefu alifu kumi na mbiri, na mbari ya Benjamini alifu kumi na mbiri.
Kundi bomu ra at'u riungerere ko mulunguni
9 7:9 5:9; 6:11; Alaw 23:40Bada ya vivi natsuha matso, na lola nikiona kundi bomu ra at'u mario k'amathalika. At'u a kula kila taifa na kabila, na kila ts'i na kidhyomo. Were maungerere mbere za cho kihi cha endzi, na mbere za ye Mwana Ng'ondzi. At'u ao were madzavala k'andzu nyaruhe na were madzagwirira vitai zha mitende. 10 7:10 5:7Makiluta mimiro yao zhomu makiamba,
“Wokolwi ula kwa Mulungu wehu,
ye akelesiye dzulu za cho kihi cha endzi
na kula kwa ye Mwana Ng'ondzi.”
11 7:11 4:4, 6Na malaika osi makiungarara kudengereka cho kihi cha endzi na o azhere na zho zhumbe vine zha moyo. Gonya makidzigwaga na moyo mbere za cho kihi cha endzi na makimuvoya Mulungu. 12 7:12 4:11Makiamba,
“H'aami. Kuhaswa, nguma, na ulachu,
na muv̱era na ishima, na nguvu
na wadimi vina Mulungu wehu hatha kare na kare.
H'aami.”
13 7:13 6:11; 7:9Gonya mumwenga wa o azhere akinuza akiamba, “Ni ano h'ani ano madziovala k'andzu nyaruhe na manaombolahi?” 14 7:14 1:5; 22:14; Zabu 51:7; Dani 12:1; Math' 24:21Nikimudzigidzya nikimwamba, “Uwe ndiwe umanyaye bwana.” Akiamba, “Aa be ni at'u madziombola kahi za mashaka mabomu. Madzafula k'andzu zao kahi za milatso ya iye Mwana Ng'ondzi, makazihendya nyaruhe tse. 15 7:15 21:3Ndosa maimire mbere ya kihi cha endzi cha Mulungu, mamuhumikire usiku na mutsana kahi za Hekalure. Ye akelesiye dzulu za cho kihi cha endzi andakala hamwenga nao aarinde. 16 7:16 Isa 49:9-10K'amandasikira ndzala hedu k'ihu kaheri. K'amandaochwa ni dzuwa hedu theri kali. 17 7:17 5:6; 21:6; Joh 10:10, 11; Izik 34:11-16, 23-24; Matsozi: 21:4; Zabu 126:5-6; Isa 25:8Kwa kukala ye Mwana Ng'ondzi ariye kahikahi za cho kihi cha endzi, andakala murisa wao na andaalongoza kwenda ko kwenye matso ga madzi ga uzima. Na Mulungu andaafuta matsozi gao gosi.”

- Ugunulo
- <
- 7
- >

7:1 7:1 9:14-15; Jere 49:36; Dani 7:2

7:3 7:3 9:4; 14:1, 3; 22:4; Izik 9:4, 6

7:4 7:4-8 14:1, 3; 21:12-13

7:9 7:9 5:9; 6:11; Alaw 23:40

7:10 7:10 5:7

7:11 7:11 4:4, 6

7:12 7:12 4:11

7:13 7:13 6:11; 7:9

7:14 7:14 1:5; 22:14; Zabu 51:7; Dani 12:1; Math' 24:21

7:15 7:15 21:3

7:16 7:16 Isa 49:9-10

7:17 7:17 5:6; 21:6; Joh 10:10, 11; Izik 34:11-16, 23-24; Matsozi: 21:4; Zabu 126:5-6; Isa 25:8

© 2018 WBT