- 1 P'et'ero
- <
- 4
- >

4
Kuishi maisha ga kumufwahiza Mulungu
1 4:1 2:24; 2 Akor 4:10; Agal 5:24Bai kwa kukala Masihi wateseka mwiriwe kwa ut'u wehu, h'aya ninwi nanwi kalani thayari kuteseka dza iye. Mana mut'u asirimaye ni kukala adzaricha kuhenda dambi. 2 4:2 2:21Kwa vizho, musihumire wakathi wa kuishi kwenu usereo, kuhenda maut'u mai gahendzwago ni mwiri, ela uhumireni wakathi uwo kwa kuhenda garyahu Mulungu ahendzago. 3 4:3 Agal 5:19-21; Aefe 2:3; Tit 3:3Uwo wakathi mudziouhumira kuhenda mahendo mai, gahendwago ni at'u masiomumanya Mulungu unathosha, kwani mwagahumira maisha genu kahi za ukolo, th'amaa mbii, na urevi, na sherehe za kuhenda maitsi-maitsi, na kuhenda ut'u usohendwa ambawo ni kuvoya vizuka. 4 Vino vikara ao masiomumanya Mulungu, manangalala kuona kukala k'amu malo nao kaheri kahi za kuhenda mathuruthuru gago, na kwa ut'u uu manamuhukana-hukana. 5 4:5 1:17; 2 T'imo 4:1Ela ao mandamboza hesabu dzulu ya maisha gago kwa Mulungu ambaye a thayari kuhukumu at'u mario moyo na mariofwa. 6 Ndosa wo Uv̱oro Udzo ukiambirizwa hatha at'u mariofwa, ili idzaho mahukumiwa kare marihokala haha urumwenguni here kila mut'u ahendwazho, zo roho zao zikale hamwenga na Mulungu na zikale moyo dza iye Mulungu arizho.
7 4:7 1 Akor 10:11; 1 Ath'es 5:5-8; 1 Joh 2:18Musindikizo wa maut'u gosi u hehi, kwa vizho suthi mukale matso na kidza at'u a kudzunya ili mudime kuvoya. 8 4:8 1:22; Jako 5:20Na kit'u cha mana kukira zhosi ni kiki, hendzanani zhomu, kwa kukala mut'u umuhendzaye hatha akakukosera kidza undamusamehe. 9 4:9 Aebu 13:2Kalani at'u a kukaribisha ajeni kahi za midzi yenu, hasiho kunung'unika.
10 4:10 Arum 12:6-8Kila mumwenga wenu ana kigerwa arichogerwa ni Mulungu, kwa vizho suthi akihumire kigerwa kicho kwa ut'u wa andziye, mut'u akihenda vizho andakala anakitsundzat'o cho kigerwa cha Mulungu. 11 4:11 Arum 12:7; 1 Akor 10:31; 12:8; Jako 3:1Yoyosi ahubiriye bai suthi ahubiri maneno ga Mulungu, na ariye na kigerwa cha kuhumikira angine, suthi aahumikire kwa nguvu ambazo Mulungu anamugera, ili kahi za maut'u gosi, Mulungu adime kulikwa kukirira na Jesu Masihi, ariye nguma na wadimi vi kwakwe hatha kare na kare. H'aami!
12 4:12 1:7Asena, musangalazwe ni zo thabu za kwakaka zimusirinyazo. Gaga ganadza ili garijeze ro kuluhiro renu. Musigahalire maut'u gaga kukala be ni majeni. 13 4:13 5:1; 2 Akor 4:10; Arum 5:2Ela kalani na raha kwa kukala ninwi nanwi munapata muthalo kahi za go mashaka ga Masihi; Vivi vinakala ili mukale na raha zhomu, haho ngumaye indihogunulwa. 14 4:14 2:20; 3:14; Math' 5:10-12; Mar 13:11; Mahe 7:55Baha ninwi mukisholerwa kwa ut'u wa dzina ra Masihi, kwa kukala vivi vinanyesa kukala Roho wa nguma, yani Roho wa Mulungu a hamwenga nanwi. 15 Mut'u yoyosi kahi yenu akipata thabu be visikale anapata thabu kwa kukala ni mwalagi, hedu ni mwivi, hedu ni muhendi wa mai, hedu kungirira maut'u ga kwa ani at'u. 16 4:16 2 T'imo 1:8Ela mut'u yoyosi akisirima kwa kukala ni Mumasihia, be hatha asizhone kukala ni aebu, ela hat'u ha vizho ni amulazhire muv̱era Mulungu kwa kukala ana dzina ra Masihi. 17 4:17 Jere 25:29; Izik 9:6; 2 Ath'es 1:8Kwani wakathi wa Mulungu kuhukumu at'u udzafika, na ni suthi hukumu iandze na o at'u a Mulungu mwenye. Bai kala yo hukumu indaandza na siswi, vidze vindakaladze kwa ao masioukuluhira wo Uv̱oro Udzo kula kwa Mulungu? 18 4:18 Ndhum 11:31Here Maoro gaambazho,
“Vikikala ni vikomu ahachi kuokolwa,
vidze kwa o mario k'amakimulungu
na mario na dambi vindakaladze?”
19 4:19 Zabu 31:5Kwa vizho bai, ao masirimao kwa mahendzo ga Mulungu suthi mamutegemee kamare ye muumbi wao, mana siku zosi iye k'abanda kilaganeche.

- 1 P'et'ero
- <
- 4
- >

4:1 4:1 2:24; 2 Akor 4:10; Agal 5:24

4:2 4:2 2:21

4:3 4:3 Agal 5:19-21; Aefe 2:3; Tit 3:3

4:5 4:5 1:17; 2 T'imo 4:1

4:7 4:7 1 Akor 10:11; 1 Ath'es 5:5-8; 1 Joh 2:18

4:8 4:8 1:22; Jako 5:20

4:9 4:9 Aebu 13:2

4:10 4:10 Arum 12:6-8

4:11 4:11 Arum 12:7; 1 Akor 10:31; 12:8; Jako 3:1

4:12 4:12 1:7

4:13 4:13 5:1; 2 Akor 4:10; Arum 5:2

4:14 4:14 2:20; 3:14; Math' 5:10-12; Mar 13:11; Mahe 7:55

4:16 4:16 2 T'imo 1:8

4:17 4:17 Jere 25:29; Izik 9:6; 2 Ath'es 1:8

4:18 4:18 Ndhum 11:31

4:19 4:19 Zabu 31:5

© 2018 WBT