- 2 Akorintho
- <
- 3
- >

3
Ahumiki a kilagane kisha marizho
1 3:1 5:12; 10:12; Mahe 18:27Vidze, viambwe fudzakwatya kudzilika kaheri hedu dze? Hatha, siswi k'afumala baruwa za kuhulika bule kumbola kwenu, hedu kudza kwenu here at'u angine marizho. 2 3:2 1 Akor 9:1-2Ninwi ndinwi baruwa yehu, iriyondhikwa kahi za mioyo yehu. Baruwa ii inamanywa, na kushomwa ni kila mut'u. 3 3:3 Kumbo 24:12; Jere 31:33; Izik 36:26Ni lwazu kukala ninwi mu baruwa iriyondhikwa ni Masihi, na akihup'a siswi huilazhe kwa mikono yehu. Baruwa ii k'aindhikirwe na wino bule, ela yandhikwa kwa nguvu za Roho wa Mulungu ariye moyo. Kidza k'aindhikirwe dzulu za vihande zha mawe, ela yandhikwa ndani za mioyo ya at'u. 4 Na uhakika uwo huriwo nawo hunaupata kula kwa Mulungu kukirira kwa Masihi. 5 3:5 2:16; Arum 15:18Nikinena vivi si kwamba hunadima kuhenda ut'u wowosi udzo kwa nguvu zehu enye, hatha! Wadimi wehu wosi umbola kwa Mulungu. 6 3:6 Joh 6:36; Arum 7:5-6; 8:2, 6, 10; 1 Akor 11:25Iye nde ariyefwadimira hukale ahumiki a kwakwe kahi za kilagane kisha. Kilagane kiki si cha Sheria za kwandhikwa bule, ela ni kilagane cha Roho. Kwani kilagane cha Sheria ya kwandhikwa nikureha kifwa ela Roho ye nikureha uzima.
Kilagane kisha ni kibomu kukira cha kapindi
7 3:7 Kumbo 32:16; 34:29-30Ingahokala Sheria ya kuorwa dzulu ya mawe yareha kifwa, wakathi wa kudzakwe yakudza na mulangaza munji. Vivi zhauhendya uso wa Musa ukikala unang'ala hatha Aiziraeli makikala k'amadima kumulola dii bule. Ela mulangaza uu were ni wa muda thu. Vikara kala yo sheria iriyoreha kifwa thu kidza yakudza na nguma bomu vizho, 8 h'e seze yo nguma indiyokudza na yo kazi ya Roho, yo k'aindakala bomu zaidhi? 9 3:9 Arum 8:2, 33; Agal 3:10Bai, kala kazi ya kureha hukumu thu kidza yakudza na nguma, h'e seze kazi ya kureha uhachi, yo k'aindakala na nguma bomu zaidhi na zaidhi? 10 Kwa ut'u uwo, iryahu nguma ya kapindi idzauya si nguma kaheri, kwa kukala nafasi ya kwakwe yahalwa ni nguma bomu kukira iyo. 11 Vikara kala ut'u wa muda kidza wakudza na nguma, h'e seze wo ut'u wa kare na kare, wo k'aundakala na nguma bomu zaidhi?
12 Bai, kwa kukala th'amaa yehu ni iyo k'ahuna woga wowosi kahi za kazi zehu. 13 3:13 Kumbo 34:33-35Kidza siswi k'afuhere Musa bule ariyekala akidzibiningiza kithambaa ili kwamba o Aiziraeli masimulole dii bule makaona ko kung'ala kwa wo usowe kurizhogoma. 14 3:14 Isa 6:10Ao were ni at'u a vitswa vikomu. Na hatha warero kishomwaho cho kilagane cha kare, kidza kiryahu kithambaa kirichoazia matso k'akidzauka bule, mana ni kukirira kwa Masihi h'akeye ndo kidimaho kuuka. 15 Na hatha warero, kila wakathi Sheria ya Musa ishomwaho, kidza kiryahu kithambaa kichere kidzaazia mioyo yao. 16 3:16 Kumbo 34:34Ela wakathi mut'u amugalukiraho Bwana, kiryahu kithambaa ni kuuswa. 17 3:17 Joh 8:32, 36; Arum 8:2; Agal 5:1, 13Vikara, Bwana haha ni Roho, na kila ariho Roho wa Bwana hana uhuru. 18 3:18 4:6; 1 Akor 2:7Bai siswi hosi hurio nyuso zehu zagunulwa, funaona nguma ya Bwana here dza viryahu hurimikwazho na kilolo. Kidza funaenderera kugaluzwa kula nguma mwenga hatha nyingine ili kwamba hukaze kuhalana na wo mufanowe. Kazi ii yosi inahendwa ni Bwana, ariye ni Roho.

- 2 Akorintho
- <
- 3
- >

3:1 3:1 5:12; 10:12; Mahe 18:27

3:2 3:2 1 Akor 9:1-2

3:3 3:3 Kumbo 24:12; Jere 31:33; Izik 36:26

3:5 3:5 2:16; Arum 15:18

3:6 3:6 Joh 6:36; Arum 7:5-6; 8:2, 6, 10; 1 Akor 11:25

3:7 3:7 Kumbo 32:16; 34:29-30

3:9 3:9 Arum 8:2, 33; Agal 3:10

3:13 3:13 Kumbo 34:33-35

3:14 3:14 Isa 6:10

3:16 3:16 Kumbo 34:34

3:17 3:17 Joh 8:32, 36; Arum 8:2; Agal 5:1, 13

3:18 3:18 4:6; 1 Akor 2:7

© 2018 WBT