- Afilipi
- <
- 3
- >

3
K'akuna kit'u kibomu here kumumanya Masihi
1 3:1 2:18Vikara ndugu zangu, Bwana na amugere raha nyinji. Sindatsoka kumwambira gaga kwenda-kwenda, mana gandamwikat'o.
2 3:2 2 Akor 11:13Dzimanyirireni na o at'u ai. Mino hatha niaiha k'uro. Manaamba suthi ungizwe lwembeni ndo uokolwe. 3 3:3 Arum 2:28-29Siswi fwangizwa lwembeni kiroho, na hunamuvoya Mulungu kukirira na Rohowe, na uryahu uzima fuupatao kwa Masihi Jesu, funaunyeth'era, k'ahuthuwa maut'u ga mwiri. 4 3:4 2 Akor 11:18, 21Kala kuna mut'u ariye were ana sababu ya kudziona kukala anadima kudziokola kwa mahendoge, be ngere ni mimi. Kala at'u ni kuokolwa ni zho marizho, be jeri wenye ngere zhanikala. 5 3:5 Luk 1:59; Arum 11:1Kwa kukala nangizwa lwembeni nirihokala nidzafisha siku nane. Ni Muiziraeli, wa mbari ya Benjamini, Mueburania kidanga. Were ni Farisayo ambaye were nathuwa Sheria ya Kiyahudi jeri-jeri. 6 3:6 Mahe 8:3; 22:4; 26:9-11Na were be nina moho sana wa kutesa kanisa. Yo Sheria ya Kiyahudi were naithuwat'o sana, bila kukoseza.
7 3:7 Math' 13:44, 46Ela gago gosi nirigogaona kukala gana faidha, vivi be nagathala kukala ni hasara kwa ut'u wa Masihi. 8 Ee, kila kit'u nachona ni hasara kwa viryahu kumumanya Masihi Jesu Bwana wangu, kurizho na mana zhomu kukira zhosi. Kwa ut'u wa iye nidzavitsuha zhosi k'anda, here mavi, ili nimupate Masihi 9 3:9 Arum 1:17na nigwirane naye ngwa. Vikara hachi yangu si ya mimi mwenye kudzipatira kwa kuthuwa Sheria, ela ni iryahu niipatayo kumbola kwa Mulungu kwa kumukuluhira Masihi. 10 3:10-11 Arum 6:8-11; Niteseke dza iye: 2 Akor 4:10-11; Kufufuka: Mahe 4:2; Arum 5:17Vivi zhosi zhakala ili nimumanye Masihi hamwenga na zo nguvu zirizomufufula. Kidza namala niteseke dza vizho arizhoteseka na hatha kala ni kufwa nifwe dza iye, 11 ili vichadimikika nifufulwe kula nyufuni.
12 3:12 1 T'imo 6:12; 2 T'imo 4:7; Aebu 12:1Siamba kukala maut'u gaga nidzagonya kare kugapata, hedu kukala vivi be ni kamili kare, hatha. Ninajeza kwenda-kwenda nigapate, kwani Masihi Jesu wanitsagula akinihendya wakwe. 13 Ndugu zangu, sidzihalira kukala nidzavipata kare, hatha bule. Ut'u niuhendao ni kusahau zhosi virizhokira na kujeza zhadimikikazho kuthuwa cho nindichokipata ko mbere. 14 3:14 1 Akor 9:24-25Kwa vizho nakot'a malo mwenga kwa mwenga muhaka mwisho, ili nikapate yo zawadi ariyo Mulungu anafwihira kuko dzulu kukirira kwa Masihi Jesu. 15 Siswi hosi hurio at'u azima kiroho nihukale hunaaza kivivi. Na hatha kala hangine unaaza kivingine, Mulungu andakugunulira hatha ung'alirwe. 16 3:16 Agal 6:15-16Ela hamwenga na vizho, nifuhakikishe kukala garyahu furigogapata, funagathuwa.
17 3:17 1 Akor 4:16; 1 P'et 5:3Ndugu zangu, at'u siswi be fwamwanyesa mufano mudzo siswi. Kwa vizho uigeni kidza mudzifundishe kula kwa at'u angine maigao wo mufano wehu. 18 3:18 1 Akor 1:23; Agal 6:12Kwani kuna at'u anji mario mahendo gao gananyesa kukala manadharau musalaba wa Masihi. Nami si lwa kwandza bule kumwambira dzulu za at'u aa, namwambira kare. Ela kwa kukala nina utsungu munji, ninamwambira kaheri. 19 3:19 Arum 16:18Mulungu wao ni th'amaa za miri yao. Manadzionyera maut'u ambago be yo karakara makaona aebu nago. Manaaza maut'u ga haha urumwenguni h'akeye. Bai mwisho wa at'u ao ni kwanongwa-nongwa kamare.
20 3:20 Aefe 2:6; Aebu 13:14Ela sino kwehu ni mulunguni. Naswi hunamuthariza kwa hamu mwokoli wehu Bwana Jesu Masihi kumbola kuko. 21 3:21 Arum 8:29; 1 Akor 15:25, 28, 43-53; Akol 3:4Iye andaigaluza ii miri yehu minyonge ikale here wo mwiriwe mudzo wa nguma, kwa kuhumira zo nguvuze ahumirazo kureha vit'u zhosi ts'ini za uthawaliwe.

- Afilipi
- <
- 3
- >

3:1 3:1 2:18

3:2 3:2 2 Akor 11:13

3:3 3:3 Arum 2:28-29

3:4 3:4 2 Akor 11:18, 21

3:5 3:5 Luk 1:59; Arum 11:1

3:6 3:6 Mahe 8:3; 22:4; 26:9-11

3:7 3:7 Math' 13:44, 46

3:9 3:9 Arum 1:17

3:10 3:10-11 Arum 6:8-11; Niteseke dza iye: 2 Akor 4:10-11; Kufufuka: Mahe 4:2; Arum 5:17

3:12 3:12 1 T'imo 6:12; 2 T'imo 4:7; Aebu 12:1

3:14 3:14 1 Akor 9:24-25

3:16 3:16 Agal 6:15-16

3:17 3:17 1 Akor 4:16; 1 P'et 5:3

3:18 3:18 1 Akor 1:23; Agal 6:12

3:19 3:19 Arum 16:18

3:20 3:20 Aefe 2:6; Aebu 13:14

3:21 3:21 Arum 8:29; 1 Akor 15:25, 28, 43-53; Akol 3:4

© 2018 WBT