- 1 Ath'esalonike
- <
- 4
- >

4
Maisha ga Amasihia gav̱iryazho kukala
1 4:1 2:13; Akol 1:10; 2 Ath'es 3:6Ndugu zangu, neno ra mwisho nimalaro kumwambira ni riri: Ninwi munaishi maisha ga kumufwahiza Mulungu dza vizho furizhomufundisha siswi. Ela vivi bai hunamuvoya zhomu kahi za dzina ra Bwana Jesu muenderere kuishi maisha ga kumufwahiza Mulungu zaidhi na zaidhi kukira vizho muishizho vivi. 2 Kwani ninwi munagamanya gago furigomufundisha kwa wadimi wa Bwana Jesu. 3 4:3 5:23; 1 Akor 6:13; Aebu 10:10Mulungu anahendza mukale at'u aeri. Kwa vizho musizinge. 4 Kila mumwenga wenu ninwi alume ni amanye kudzizulia na wo mwiriwe,*4:4 Haha cho Kiyunani pia kinadima kumanisha kuhala muche. kwa ngira ya ueri na ya ishima. 5 Si kwa kuhenda th'amaa mbii here at'u masiomumanya Mulungu mahendazho. 6 Kwa vizho, k'ahana cha mut'u kumukosera nduguye hedu kumwika ndiya kwa uzindzi. Kwani here furizhomwambira kimbere Bwana andamuadhibu mut'u dza vizho iye. 7 4:7 4:3; 1 P'et 1:15-16Kwani Mulungu k'afihire fuishi kikolo-kikolo, ela fuishi maisha maeri. 8 4:8 1 Akor 6:19-20Na kila andiyev̱udhya maadho gaga, k'amuv̱udhya mudamu, ela anamuv̱udhya iye Mulungu amugeraye Roho mweri wa kwakwe.
9 4:9 Jere 31:33-34; Agal 6:10; Aefe 5:2Ela dzulu za maut'u ga kuhendzana kindugu, k'avimala ni mwandhikire bule. Mana Mulungu wamufundisha kare viryahu muv̱iryazho kuhendzana. 10 4:10 2 Ath'es 3:4Na kwandza vivi ndo muhendazho kwa o ndugu osini matoao kahi za jimbo ra Mak'edonia. Ela hamwenga na vizho, hunamukokot'era ndugu muenderere kuhendzana zaidhi na zaidhi. 11 4:11 2:9; Aefe 4:28; 2 Ath'es 3:10, 12Lengo renu narikale ni kuishi maisha mazizimu, mukilola maut'u genu enye na kuhenda kazi na kurya jasho renu, here hurizhomwambiriza ho nyuma. 12 4:12 1 Akor 5:12-13; Akol 4:5Kwa ngira ii k'amundamuremera mut'u yoyosi kwa mahitaji ga kwenu, na aryahu at'u mario k'amamumanya Mulungu nao mandamuishimu.
Kuuya kwa Bwana Jesu
13 4:13-17 5:1-2; 1 Akor 15:51-52 4:13 1 Akor 15:18-19; Aefe 2:12Ndugu zangu, funamala mumanye ujeri dzulu za ao mariofwa, ili musikale na kigondzi dza here ao at'u mario k'amana th'amaa yoyosi marizho. 14 4:14 Arum 14:9; 1 Akor 15:3-4, 12, 20Kwa kukala siswi funakuluhira kukala Jesu wafwa na akifufuka. Na funakuluhira kukala andihouya iye Jesu, Mulungu andaareha hamwenga naye aryahu at'u osi mariofwa na were manamukuluhira Masihi. 15 4:15 1 Akor 7:10, 25Maut'u gaga funaganena kukirira kwa gago arigonena Bwana, kukala; andihouya Bwana, siswi furio moyo fundakwenda dzulu bada ya ao at'u mariofwa kuhuthangulia. 16 4:16 1 Akor 15:23Kwa kukala iye Bwana mwenye andathima kula mulunguni. Na andihokala anathima Mulungu andanena na mumiro mubomu. Mumiro wa malaika mubomu undasikirwa, na gunda ra Mulungu rindarira. At'u osi mariofwa kahi za Masihi mandafufuka na mbere. 17 4:17 Joh 12:26; Arum 5:17; Afil 3:20Badaye siswi fundiokala fu moyo wakathi uwo, fundakundzumanyika hamwenga na ao mandiokala madzafufuka, fumutsangire Bwana mainguni. Naswi fundakala hamwenga naye kare na kare. 18 Kwa vizho geranani moyo na gaga maneno gaga.

- 1 Ath'esalonike
- <
- 4
- >

4:1 4:1 2:13; Akol 1:10; 2 Ath'es 3:6

4:3 4:3 5:23; 1 Akor 6:13; Aebu 10:10

*4:4 4:4 Haha cho Kiyunani pia kinadima kumanisha kuhala muche.

4:7 4:7 4:3; 1 P'et 1:15-16

4:8 4:8 1 Akor 6:19-20

4:9 4:9 Jere 31:33-34; Agal 6:10; Aefe 5:2

4:10 4:10 2 Ath'es 3:4

4:11 4:11 2:9; Aefe 4:28; 2 Ath'es 3:10, 12

4:12 4:12 1 Akor 5:12-13; Akol 4:5

4:13 4:13-17 5:1-2; 1 Akor 15:51-52

4:13 4:13 1 Akor 15:18-19; Aefe 2:12

4:14 4:14 Arum 14:9; 1 Akor 15:3-4, 12, 20

4:15 4:15 1 Akor 7:10, 25

4:16 4:16 1 Akor 15:23

4:17 4:17 Joh 12:26; Arum 5:17; Afil 3:20

© 2018 WBT