- Arumi
- <
- 13
- >

13
Ap'eni ishima vilongozi
1 13:1-7 Mahe 5:29; Tit 3:1; 1 P'et 2:13-14; Ugun 13; 20:4 13:1 Ndhum 8:15-16Kila mut'u naatii sirikali, kwa kukala Mulungu ndiye ariyeip'a wadimi wa kulongoza. Mana k'akuna sirikali hatha mwenga idimayo kuhala ulongozi bila kugerwa wadimi uwo ni Mulungu. 2 Kwa vizho mut'u akipinga sirikali, anapinga ut'u uriwoikwa ni Mulungu, na kila andiyepinga, Mulungu, andamuhukumu. 3 13:3 1 P'et 2:14; 3:13At'u mahendao mai ni aoga na athawali, ela at'u mahendao madzo si aoga bule. Bai kala unamala uishi bila kukala na woga na muthawali, henda madzo naye andakulika.
4 Muthawali ni muhumiki wa Mulungu na anahenda kazi kwa ajiliyo uwe. Ela hamwenga na vizho Mulungu wamup'a wadimi kuangiza akili ahendi a mai ili k'oro za kwakwe zirihizwe. Kwa vizho ukihenda mai, mwagohe jeri ye muthawali mana iye ni muhumiki wa Mulungu, nikuangiza akili ahendi a mai. 5 13:5 2:15Kwa vizho bai, tiini sirikali, si kwa ut'u wa kugoha k'oro za Mulungu thu-thu-thu, ela hatha kwa kumanya kukala vizho ndo karakara.
6 Kidza kwa sababu iyo vizho, munariha kodi kwa sirikali, mana athawali ni ahumiki a Mulungu na kazi yao ni iyo thu. 7 13:7 Math' 22:21Muriheni kila mut'u cho av̱iryacho kurifwa. Rihani makodi gosi kwa kila av̱iryaye kugerwa kodi. Kidza lazhani ishima kwa kila av̱iryaye kugerwa ishima.
Mahendzo
8 13:8-10 Joh 13:34; 1 Akor 13; 16:14; Agal 6:10Musikale na dheni na mut'u isihokala dheni ra mahendzo thu basi. Kwani ukimuhendza mwandziyo, undakala unathimiza Sheria zosi za Musa. 9 13:9 Kumbu 5:17-21; Alaw 19:18; Math' 22:34-40; Agal 5:14; Jako 2:8-13Kwani hatha zo amuri ziambazo, “Usizinge, usalage, usiiye, usithamani kit'u cha mwandziyo,” na nyingine, zosi zinadima kugwizanywa zikahendywa amuri mwenga, iambayo, “Muhendze mwandziyo here udzihendzazho mwenye.” 10 Ukikala unamuhendza mwandziyo k'udima kumukosera bule. Kwa vizho ukihendza mwandziyo unathimiza Sheria zosi za Musa.
11 13:11-12 1 Ath'es 5:5-8 13:11 Aefe 5:14-16; 1 Akor 7:29-31Na hendani vivi mukimanya fu kahi za wakathi wani. Lamukani mana k'akuna wakathi wa kulala kaheri. Kwani wo wokolwi wehu vivi be udzasongera hehi zaidhi kukira wo wakathi furiokuluhirira. 12 13:12 Aefe 5:11; 6:11, 13; 1 Joh 2:8Usiku unenda mwishoni, na mutsana udzasongera hehi, kwa vizho bai, nafuvule mahendo ga kiza na fuvale silaha za mulangaza. 13 13:13 Luk 21:34; Aefe 5:18Nafuishi maisha madzo here at'u a mutsana mav̱iryazho kuishi. Musikale na namuna yoyosi ya urevi, hedu uzindzi. Musihehe hedu kuonerana wivu. 14 13:14 Afil 2:5; Akol 3:15Ela muvaleni Bwana Jesu Masihi. Kidza musikubali kuthimiza th'amaa mbii zihendzwazo ni mwiri.

- Arumi
- <
- 13
- >

13:1 13:1-7 Mahe 5:29; Tit 3:1; 1 P'et 2:13-14; Ugun 13; 20:4

13:1 13:1 Ndhum 8:15-16

13:3 13:3 1 P'et 2:14; 3:13

13:5 13:5 2:15

13:7 13:7 Math' 22:21

13:8 13:8-10 Joh 13:34; 1 Akor 13; 16:14; Agal 6:10

13:9 13:9 Kumbu 5:17-21; Alaw 19:18; Math' 22:34-40; Agal 5:14; Jako 2:8-13

13:11 13:11-12 1 Ath'es 5:5-8

13:11 13:11 Aefe 5:14-16; 1 Akor 7:29-31

13:12 13:12 Aefe 5:11; 6:11, 13; 1 Joh 2:8

13:13 13:13 Luk 21:34; Aefe 5:18

13:14 13:14 Afil 2:5; Akol 3:15

© 2018 WBT