- 2 T'imoth'i
- <
- 3
- >

3
Siku za mwisho
1 3:1 1 T'imo 4:1; 2 P'et 3:3; 1 Joh 2:18; Jud 18Bai manya vivi mut'u uwe, kukala siku za mwisho maut'u gandakala makomu sana. 2 3:2-4 Agal 5:19-21At'u mandadzihendza o enye kare, mandahendza p'esa kukira kiasi, mandadzidai na kudzikut'ula. Ao vizho mandahukana-hukana at'u, k'amandaasikira azhazi ao bule, hatha muv̱era wenye nawo mandakala k'amana, mandakosa kukala aeri. 3 H'aya zho go, ao vizho k'amandahendza mut'u, kusamehe kwenye k'amandasamehe, mandadzala nyambo, mandakala av̱ara na masiogut'ika kitsutsu, kidza mario vizho vii be ndo viafwahizazho. 4 H'aya, ao vizho mandaasaliti andziyao k'amandambirika, na mandadzionya k'amuna. Ao mandamwika k'anda Mulungu na mathuwe maut'u ga kuafwahiza. 5 3:5 Math' 7:15, 21; Arum 2:19-20; Tit 1:16Kidza mandaonekana kukala mana Mulungu sana, ela ko sozho, zo nguvu za dini manazikana. Vikara uwe dziike kure na at'u dza vizho ao.
6 3:6 Tit 1:11Kwani kahi za aa, ma kuko mario kazi yao ni kunyerereka midzi-midzi na kuateka anaache masio na nguvu, kidza madzioremerwa ni dambi na mathawalwao ni kila samupuli ya th'amaa mbii. 7 Anaache ao manadzifundisha kwenda-kwenda, ela bai k'amadima kufikira kiwango cha kuumanya ujeri. 8 3:8 Kumbo 7:11, 22; 8:3, 14; 1 T'imo 6:4-5Jane na Jambure majeza kushindana na Musa, na aa nao manahenda ut'u dza uwo, manapingana na ujeri, zo akili za at'u aa be zagonya kwanongeka na ro kuluhiro rao si ra jeri. 9 Ela kwani wamba vindafururiza? K'avindafururiza bule, mana vindafikira siku, kila mut'u andawona lwazu wo uzuzu wao, mana vizho ndizho virizhoakalira ani Jane na Jambure.
Kuenderera kumukuluhira Mulungu
10 3:10 Arum 16:24; 1 T'imo 1:5Ela uwe, wagagwira go mafundisho gangu na unamanya yo mitoere yangu, na unamanya kwanoni ni moyo, kidza unamanya kuluhiro rangu ririzho, unamanya kuvumirira kwangu, unamanya mahendzo gangu na kidza unamanya viryahu nirizho na nyimiri. 11 3:11 Mahe 13:50; 14:5, 19; Mateso: Zabu 34:19; 2 Akor 11:23-29H'aya zho mbai, uwe unamanya viryahu nirizhoteswa na thabu zangu unazimanya. Garyahu gosini garigonikala ko Anitiokia, Ikonio na Lusitera unagamanya. Wee, mut'u mimi navumirira mateso sana. Ela hamwenga na vizho Bwana wanithizha na gago gosi. 12 3:12 Math' 16:24; Joh 15:20; Mahe 14:22; 1 Ath'es 3:3Kwandza kila ahendzaye kuishi maisha ga kimulungu kwa kumuthuwa Masihi Jesu, andateswa thu. 13 H'aya athiriri na alongo mandakaza kukala ai, mandakenga at'u na ao nao makengwe ni angine. 14 3:14 2:2; 1 T'imo 1:10Ela uwe bai, sikengwe bule, enderera kuthuwa garyahu urigofundishwa na kugakuluhira, kwani o mariokufundisha unaamanya. 15 3:15-16 Joh 5:39; Arum 15:4; 1 T'imo 4:13; 2 P'et 1:21Kidza unamanya kukala go Maoro maeri gadimago kukulachiza hatha ukapata wokolwi kukirira na kuluhiro kahi za Masihi Jesu, be uwe wagamanya hangu uchere muthithe. 16 Bai Maoro gosini gaorwa kwa nguvu za Mulungu, nago bai ganafwaha kwa kuafundishira at'u, kuchemera at'u madziokosa, kurekebishira ut'u uriwo k'ombo na kidza ni madzo kwa kualongoza at'u kuishi maisha gav̱iryago. 17 3:17 2:21Kusudhi ye mut'u wa Mulungu akale thayari na kila kit'u cha kuhendera kazi zosi mbidzo.

- 2 T'imoth'i
- <
- 3
- >

3:1 3:1 1 T'imo 4:1; 2 P'et 3:3; 1 Joh 2:18; Jud 18

3:2 3:2-4 Agal 5:19-21

3:5 3:5 Math' 7:15, 21; Arum 2:19-20; Tit 1:16

3:6 3:6 Tit 1:11

3:8 3:8 Kumbo 7:11, 22; 8:3, 14; 1 T'imo 6:4-5

3:10 3:10 Arum 16:24; 1 T'imo 1:5

3:11 3:11 Mahe 13:50; 14:5, 19; Mateso: Zabu 34:19; 2 Akor 11:23-29

3:12 3:12 Math' 16:24; Joh 15:20; Mahe 14:22; 1 Ath'es 3:3

3:14 3:14 2:2; 1 T'imo 1:10

3:15 3:15-16 Joh 5:39; Arum 15:4; 1 T'imo 4:13; 2 P'et 1:21

3:17 3:17 2:21

© 2018 WBT