- Jakobu
- <
- 2
- >

2
Ubaguzi k'aufwaha bule
1 2:1 2:1-9; Kumbu 1:17; 10:17; 16:19; 2 Nyaka 19:7; Ayub 34:19; Zabu 82:2; Ndhum 24:23; Math' 5:45; Mahe 10:34; Arum 2:11; 10:12; Agal 2:6; Aefe 6:9; Akol 3:25; 1 P'et 1:17Ndugu zangu, musikale at'u murio munamukuluhira Jesu Masihi ariye ni Bwana wehu wa nguma, na kuno ko muna ubaguzi. 2 Kwa mufano kuhende siku kudze at'u airi kahi za muthunganano wenu. Mumwenga akale ni thajiri, adzavala p'ehe za dhahabu na nguwo za gali jeri-jeri, ye mungine ye akale ni masikini, adzavala matharutharu. 3 2:3 Mwan 15:6Vikara muive-ive na yuyahu adziyevalat'o, mumwihe mukamup'e kihi kidzo. Ye masikini ye mumwambe, “We, be si baha ukaima kare haho,” hedu mumwambe, “keresi kare ho ts'i we.” 4 Bai mukihenda vizho mundakala mudzaagazha kare o at'u kwa kuabagua na mundakala mu majaji enye malengo mai.
5 2:5 1:9; Luk 6:20-21; 1 Akor 1:26-28; Ugun 2:9Sirikizani bai, ndugu zangu ahendzwi! Mulungu waatsagula aryahu at'u mario manaonewa kukala ni masikini haha dhuniani, makale mathajiri kahi za kukuluhira. Kidza waatsagula ili mangire kahi za uryahu uthawaliwe ariwoulaga kwa aryahu mamuhendzao. 6 Ela nwi vivi, munaadharau masikini. H'aya, samba o mathajiri ndio mamukeresizao mino! Zho mbai, samba o ndio mamusukumao kotini? 7 Ao vizho ndo mario mananena kufuru dzulu za riryahu dzina ra ishima ririro munaihirwa.
8 2:8 Alaw 19:18; Math' 22:39; Arum 13:9Bai mukiithuwa ii sheria bomu iriyo kahi za Maoro, iambayo, “Muhendze mwandziyo here udzihendzazho mwenye,” mundakala munahenda kit'u kiricho ni karakara. 9 2:9 2:1Ela chamba mundabaguana, h'aya be mumanye munahenda dambi na yo sheria idzamugwira na makosa. 10 2:10 Math' 5:19; Agal 3:10; 5:3Mut'u hatha akabanda sheria mwenga yenye, kidza yu karakara na mut'u adziyezibanda zosi. 11 2:11 Kumbo 20:13-14; Kumbu 5:17-18Mana iye ariyeamba, “Usizinge,” ndiye ariyeamba, “Usalage.” Vikara kwa mufano ukale k'uzinga, ela ko unalaga at'u, undakala u mut'u uriye unabanda sheria. 12 2:12 1:25Chamba munanena hedu munahenda ut'u, vihendeni kuno mukimanya kukala iryahu sheria ilazhayo uhuru ndo indiyomuhukumu. 13 2:13 Math' 5:7; 7:1; 18:32-35Kwani yuyahu mut'u asiye mbazi na mut'u, iye naye andahukumiwa hasiho kuonerwa mbazi. Bai mbazi na hukumu, kishindacho mwandziwe ni mbazi.
Kuluhiro ra maneno mahuhu k'arifwaha kit'u
14 2:14 Math' 7:21; 1 Joh 3:17Vikara ndugu zangu, mut'u akidziamba anamukuluhira Mulungu, ela k'aahendera at'u mahendo madzo, ro kuluhirore k'arifwaha kit'u. Kwani zho kare vinadima kumwakola zho? 15 2:15 Math' 25:35-36Kwa mufano hakale hana ndugu ariye ana wira wa nguwo na hatha chakurya chenye kwakwe ni cha thabu-thabu. 16 Mut'u ye k'andamwaviza bule, hatha athuwe kumuricha vizho ahende kumwamba, “Mut'u uwe be enda na dheri, kavale nguwo za p'eho na urye tha wakuhe.” H'aya vikara zho be vina mana yani? 17 2:17 Agal 5:6, 16, 22-24; 1 Joh 3:18Kwa vizho mut'u adziambaye anamukuluhira Mulungu, ela ko k'ana rorosi ridzo ahenderaro mut'u, kuluhirore k'arifwaha kit'u. 18 Ela mungine ye anadima kuamba, “Uwe, una kuluhiro, mino mi nina mahendo madzo.” K'avina ut'u. Nanyesa viryahu udimazho kumukuluhira Mulungu bila mahendo madzo, nami nindakwanyesa viryahu nirizho ninamukuluhira Mulungu kwa mahendo gangu madzo. 19 2:19 Kumbu 6:4; P'ep'o: Math' 8:29; Mar 1:24Unaamba kukala unaamini kuna Mulungu mumwenga thu, ni karakara, ela o p'ep'o nao manaviamini vizho, na si kuviamini thu, ao hatha nikuthethema kamare.
20 H'aya, we ndiya, amba unamala kwanyeswa, kukala kumukuluhira Mulungu hasiho vihendo ni karakara na kihuhu. Ngoja nikwanyese. 21 2:21 Mwan 22:9, 12; Arum 4:1-5, 13-16, 19-22; Aebu 11:17Mukare wehu Burahemu k'akathalirwe kukala ni muhachi ni Mulungu kala si zho zha kukala wamuhala Isaka, mwanawe na akimulaza dzulu za kijaja amwamboze here sadaka. 22 Bai fukimulola yuyu Burahemu funaona kukala mahendoge na kuluhirore zhosi zhere vi hamwenga. Kwa ut'u wa vizho arizhohenda, kuko kukuluhirakwe kukikamilika. 23 2:23 Mwan 15:6; 2 Nyaka 20:7; Arum 4:3Garyahu Maoro gaambago, “Burahemu wamukuluhira Mulungu, na kwa ut'u uwo Mulungu akimuhendya muhachi,” gakithimira. Bai Burahemu akiifwa musena wa Mulungu. 24 Munaona vikara, mut'u athalwa muhachi kwa garyahu ahendago, si kumukuluhira Mulungu thu h'akeye.
25 2:25 Josh 6:17; Math' 1:5; Aebu 11:31Mufano mungine ni uryahu wa Rahabu. Rahabu were ni malaya, ela akithalwa kukala ni muhachi kwa kukala waap'a ndazi aryahu apelelezi a Kiyahudi, badaye akiagwiza ngira nyingine yenye.
26 2:26 2:17, 20Bai mwiri wa mut'u hasiho roho, ni kukala udzafwa, na vizho pia kuluhiro ra mut'u chamba k'arina mahendo madzo nikukala ridzafwa.

- Jakobu
- <
- 2
- >

2:1 2:1 2:1-9; Kumbu 1:17; 10:17; 16:19; 2 Nyaka 19:7; Ayub 34:19; Zabu 82:2; Ndhum 24:23; Math' 5:45; Mahe 10:34; Arum 2:11; 10:12; Agal 2:6; Aefe 6:9; Akol 3:25; 1 P'et 1:17

2:3 2:3 Mwan 15:6

2:5 2:5 1:9; Luk 6:20-21; 1 Akor 1:26-28; Ugun 2:9

2:8 2:8 Alaw 19:18; Math' 22:39; Arum 13:9

2:9 2:9 2:1

2:10 2:10 Math' 5:19; Agal 3:10; 5:3

2:11 2:11 Kumbo 20:13-14; Kumbu 5:17-18

2:12 2:12 1:25

2:13 2:13 Math' 5:7; 7:1; 18:32-35

2:14 2:14 Math' 7:21; 1 Joh 3:17

2:15 2:15 Math' 25:35-36

2:17 2:17 Agal 5:6, 16, 22-24; 1 Joh 3:18

2:19 2:19 Kumbu 6:4; P'ep'o: Math' 8:29; Mar 1:24

2:21 2:21 Mwan 22:9, 12; Arum 4:1-5, 13-16, 19-22; Aebu 11:17

2:23 2:23 Mwan 15:6; 2 Nyaka 20:7; Arum 4:3

2:25 2:25 Josh 6:17; Math' 1:5; Aebu 11:31

2:26 2:26 2:17, 20

© 2018 WBT