- Aefeso
- <
- 4
- >

4
P'aulo anaambira Amasihia mahendzane na makale na umwenga
1 4:1 3:1Kwa vizho bai, mimi mufungwa kwa ut'u wa Bwana, ninamuvoya muishi maisha galenganago na uwo mwiho wenu muriwoihirwa ni Mulungu. 2 4:2 5:2; Akol 3:12-13 4:2 Arum 8:13; Agal 6:8; Akol 3:9Kalani at'u arumwengu, na ap'ore, na avumiriri. Vumiriranani kwa mahendzo. 3 4:3 2:14-16; Akol 3:14-15Hendani mwadimazho muone kukala munaenderera kukala na umwenga urefwao ni Roho Mweri, na dheri rimugwizanye ngwa. 4 4:4 1:23; 2:18Ninwi mu mwiri mumwenga na muna Roho mumwenga, dza viryahu murizhoihirwa tumaini mwenga kahi za mwiho wenu. 5 4:5 Joh 10:16; 1 Akor 8:6; Ubat'izo: Math' 28:19; Arum 6:3-4Muna Bwana mumwenga, na kuluhiro mwenga, na ubat'izo mumwenga. 6 4:6 1 Akor 12:6Kidza muna Mulungu mumwenga, ariye iye nde Babaye osi, ndiye ariye dzulu za osi, na anahenda kazi kukirira kwa osi, na a ndani za osi.
Masihi walazha vipawa vinji kwa ut'u wa kurijenga kanisa
7 4:7 Arum 12:3, 6; 1 Akor 12:11Ela, kila mumwenga wehu wagerwa nema kulengana na kipimo arichojaliwa ni Masihi. 8 4:8 Zabu 68:18Kwani Maoro ganaamba,
“Arihokwenda dzulu
walongoza mateka anji,
na akiap'a anadamu vipawa.”
9 4:9 Joh 3:13Vikara gaga maneno gaambago, “Wakwenda dzulu” manaye ni kukala, iye ariyekwenda dzulu waandza kutharamuka ts'ini ya ts'i kwandza.*4:9 Vinadimikika kukala kifungu kiki kinasumurira garyahu garigo kahi za 1 P'et'ero 3:19. 10 4:10 1:23Iye ariyetharamuka, nde iye ariyekwenda dzulu mulunguni kwenye, ili avikamilishe vit'u zhosi. 11 4:11 1 Akor 12:28Bai iye ndiye ariyeap'a angine, vipawa zha uhumwi, angine zha unabii, angine zha kuhubiri Uv̱oro Udzo, angine zha uchungaji na angine zha walimu. 12 4:12 1 Akor 14:26Wahenda vivi, ili ahakikishe kukala, o at'u a Mulungu manathayarishwa kwa ut'u wa kazi ya Mulungu, na riro kanisa, ambaro ndo uwo mwiri wa Masihi, rijengeke. 13 4:13 Akol 1:28Na kwa vizho, vivi vienderere muhaka siswi hosini fukale na kuluhiro mwenga, na kuko kumumanya Mwana wa Mulungu nako kukale kumwenga, muhaka fukale at'u azima kiroho na fufikire kiwango cha ukamilifu wa Masihi. 14 4:14 1 Akor 14:20; Aebu 5:13-14; Jako 1:6Fukikala vizho, k'afundakala here ahoho, kutsufwa kuno na kuno, na kuhalwa ni p'eho za mafundisho ga ulongo gadzago na at'u ajanja, ili maangamize ngira angine na uwo ujanja wao. 15 4:15-16 5:2 4:15 1:22Ela siswi, nafuthuwe ujeri kwa mahendzo, na ndo fundakumala kwa kila ngira hukale here Masihi, ariye iye ndiye kitswa cha kanisa. 16 4:16 1:23; 2:21-22; 4:13, 25; Akol 2:19Ts'ini za iye Masihi, vilungo zhosi zha mwiri vinagwirana hamwenga na kukala mwiri mumwenga. Kila kilungo mumo mwirini kinahenda kazi kuugwizanya hamwenga uwo mwiri. Kwa vizho kila kilungo kikihenda here vimalikanazho, nikuuhenda uwo mwiri ukakula na ukadima kudzijenga wenye kahi za mahendzo.
P'aulo anaambira Aefeso maishi maisha masha
17 4:17-18 5:8; Arum 1:21; 1 P'et 1:14Vikara namala ninene neno riri, nami ninarinena kahi za dzina ra Bwana; kuandzira vivi, be musiishi here at'u masiomumanya Mulungu. Ao maazo gao k'agana thendhe, 18 na machere kizani. At'u aa vizho, ma kure na uzima wa Mulungu kwa ujinga wao na kwa singo zao nyomu. 19 4:19 Akol 3:5Myoyo yao k'aiahukumu kaheri, mana manahenda kila aina ya ukolo kwa ut'u wa zo th'amaa ch'afu marizo nazo.
20 Ela gago so murigofundishwa bule dzulu za Masihi! 21 Bai chamba mwasikira na mukifundishwa dzulu za Masihi, kuthuwana na uwo ujeri uriwo kwakwe, 22 iryahu hali yenu ya kapindi isiyo na mana ivuleni. Kwani iyo nikunongeka kwa zizo th'amaa ch'afu zikengazo. 23 4:23 Arum 12:2Ela bai mioyo yenu na akili zenu suthi vigaluke vikale visha. 24 4:24 Mwan 1:26-27; 2 Akor 5:17; Akol 3:10Valani hali mbisha, iryahu iriyoumbwa ni Mulungu ndani yenu, karakara na iryahu ya Mulungu yenye, kahi za hachi na ueri wa jeri.
25 4:25 4:16; Zaka 8:16-17; Akol 3:8-9Bai musikale alongo, kila mut'u naanene ujeri kwa mwandziwe, mana hosini fu vilungo zha mwiri mumwenga wa Masihi. 26 4:26 Zabu 4:4; Jako 1:19-20Mukitsukirwa, musihende dambi kwa ut'u wa kuko kutsukirwa kwenu. Na pia mutsukirwaho, musikale a mulomo futu hatha kukatswa, 27 na musimup'e Shethani nafasi. 28 4:28 1 Ath'es 4:11Mut'u ariyekala mwivi, vivi asiiye kaheri, hat'uhe naandze kuhenda kazi na mikonoye, ili apate mahitajige na pia adime kuaviza akiya. 29 4:29 5:4; Akol 3:8; 4:6; Jako 3:10Kusambole neno rorosi rii kanwani mwenu, ela namwambole maneno madzo gadimago kuaviza at'u, ili kila andiyegasikira, ahaswe. 30 4:30 1:13-14; Isa 63:10; Agal 5:25Musimuhuzunishe Roho Mweri wa Mulungu, ariye iye nde muv̱ano wa kunyesa kukala mu akwe na kwamba kuna siku, Mulungu andamukombola. 31 Musikale at'u enye kisasi, musikale na k'oro, hedu hasira. Musinene kwa madumulo, na musichukane bule. Dziahuseni na mai gosini. 32 4:32 Math' 6:14; 18:22-35; Akol 3:12-13Kalani at'u a mioyo midzo, muhurumiane, na musameheane dza viryahu Mulungu arizhomusamehe ninwi kukirira kwa Masihi.

- Aefeso
- <
- 4
- >

4:1 4:1 3:1

4:2 4:2 5:2; Akol 3:12-13

4:2 4:2 Arum 8:13; Agal 6:8; Akol 3:9

4:3 4:3 2:14-16; Akol 3:14-15

4:4 4:4 1:23; 2:18

4:5 4:5 Joh 10:16; 1 Akor 8:6; Ubat'izo: Math' 28:19; Arum 6:3-4

4:6 4:6 1 Akor 12:6

4:7 4:7 Arum 12:3, 6; 1 Akor 12:11

4:8 4:8 Zabu 68:18

4:9 4:9 Joh 3:13

*4:9 4:9 Vinadimikika kukala kifungu kiki kinasumurira garyahu garigo kahi za 1 P'et'ero 3:19.

4:10 4:10 1:23

4:11 4:11 1 Akor 12:28

4:12 4:12 1 Akor 14:26

4:13 4:13 Akol 1:28

4:14 4:14 1 Akor 14:20; Aebu 5:13-14; Jako 1:6

4:15 4:15-16 5:2

4:15 4:15 1:22

4:16 4:16 1:23; 2:21-22; 4:13, 25; Akol 2:19

4:17 4:17-18 5:8; Arum 1:21; 1 P'et 1:14

4:19 4:19 Akol 3:5

4:23 4:23 Arum 12:2

4:24 4:24 Mwan 1:26-27; 2 Akor 5:17; Akol 3:10

4:25 4:25 4:16; Zaka 8:16-17; Akol 3:8-9

4:26 4:26 Zabu 4:4; Jako 1:19-20

4:28 4:28 1 Ath'es 4:11

4:29 4:29 5:4; Akol 3:8; 4:6; Jako 3:10

4:30 4:30 1:13-14; Isa 63:10; Agal 5:25

4:32 4:32 Math' 6:14; 18:22-35; Akol 3:12-13

© 2018 WBT