- Aeburania
- <
- 3
- >

3
Jesu ni mubomu kukira Musa
1 3:1 4:14Kwa vizho bai ndugu zangu aeri, murioifwa ni Mulungu dza mimi, mulolenit'o ye Jesu, ariye ni Muhumwi na Mulombi mubomu kahi za ro kuluhiro furirorikubali. 2 3:2 Hesab 12:7Iye wakala mwaminifu kwa Mulungu ariyemutsagula, here dza zho Musa arizhohumika kwa waminifu kahi za nyumba yosi ya Mulungu. 3 Ela here dza viryahu muaki wa nyumba agerwazho ishima kukira yo nyumba ariyoiaka, Jesu naye waonewa kukala anav̱irya kugerwa nguma zaidhi kumukira Musa. 4 Kwani kila nyumba ina muakiwe, ela Mulungu ndiye muaki wa vit'u zhosi. 5 Vikara, ingahokala Musa were ni mwaminifu kahi za nyumba yosi ya Mulungu, ela were ni muhumiki thu. Iye were anamboza ushahidhi wa maut'u garigo were Mulungu andaganena mbereni. 6 3:6 Mwanangu: 5:8; Th'amaa: 3:14; 4:14; 6:18-19; 9:28; 10:22-24, 35; 13:14; Akol 1:23; Afil 3:20; 2 T'imo 4:8Ela Masihi ye wakala mwaminifu here mwana aimiriraye mudzi wa babaye. Na siswi fu nyumba ya Mulungu, kala yo th'amaa huriyo nayo kahi za Masihi hundaigwira kuyunya kwa uhakika na kuinyeth'era.
Sihendeni singo nyomu bule
7 3:7-11 Zabu 95:7-11Bai kwa ut'u uwo wenye, ye Roho Mweri anaamba kukala,
“Rero musikiraho mumirowe,
8 3:8 Kumbo 17:7; Hesab 20:2-5sihendeni singo nyomu,
Dza viryahu akare enu marizhomupinga Mulungu
wakathi marihomujeza ko nyika.
9 Ao magaona gago gangu nirigoahendera
miaka mirongo mine ko nyika,
ela o makinijeza vizho.
10 Kwa ut'u uwo wenye bai, natsukirwa zhomu nikiamba,
‘Myoyo ya at'u aa inaangamiza kwenda-kwenda,
k'amathuwa malagizo gangu.’
11 3:11 Hesab 14:21-23Nalaha kwa k'oro za kwangu, kukala,
‘K'amandangira ng'o haryahu hat'u hangu ha kuoya.’ ”
12 Ndugu zangu, kila mumwenga wenu naadzimanyirire p'ore akangirwa ni moyo mui, na kutsakuluhira, hatha akamuricha Mulungu ariye moyo. 13 Kanyanani enye kwa enye, p'ore mut'u akakengwa ni dambi akahenda singo nyomu hatha akakahala kumusikira Mulungu. Kwani iyo “Rero” iriyonenwa ni Roho kufuonya, be vivi idzahulenga siswi. 14 3:14 3:6Na kala ro kuluhiro rehu furirokala naro hangu ho chaho, fundarigwira hatha mwisho, be funa muthalo hamwenga na Masihi. 15 3:15 Zabu 95:7-8Kwani Maoro ganaamba kukala,
“Rero musikiraho mumirowe,
sihendeni singo nyomu,
here akare enu marizhomupinga Mulungu.”
16 3:16-18 Hesab 14:1-35Kwani ni ano h'ani mariosikira mumiro wa Mulungu na makimupinga? Ni ao at'u osi mariolongozwa ni Musa kumbola ts'i ya Misiri. 17 3:17 Hesab 14:29; 1 Akor 10:5, 10Na ni ano h'ani mariomutsukiza Mulungu kwa miaka mirongo mine? Ni ao mariohenda dambi na makifwa kuko nyika. 18 3:18 Hesab 14:1-4Na hatha haryahu Mulungu ariholaha akiamba kukala “K'amandangira haryahu hat'u hangu ha kuoya,” were anaaamba aryahu mariokosa kumusikira. 19 Kwa vizho funaona kukala at'u aryahu k'amadimire kwangira kwa ut'u wa kutsakuluhira kwao.

- Aeburania
- <
- 3
- >

3:1 3:1 4:14

3:2 3:2 Hesab 12:7

3:6 3:6 Mwanangu: 5:8; Th'amaa: 3:14; 4:14; 6:18-19; 9:28; 10:22-24, 35; 13:14; Akol 1:23; Afil 3:20; 2 T'imo 4:8

3:7 3:7-11 Zabu 95:7-11

3:8 3:8 Kumbo 17:7; Hesab 20:2-5

3:11 3:11 Hesab 14:21-23

3:14 3:14 3:6

3:15 3:15 Zabu 95:7-8

3:16 3:16-18 Hesab 14:1-35

3:17 3:17 Hesab 14:29; 1 Akor 10:5, 10

3:18 3:18 Hesab 14:1-4

© 2018 WBT