- 2 Ath'esalonike
- <
- 3
- >

3
P'aulo anaambira Ath'esalonike mamuvoyere
1 3:1 Mahe 2:4; Arum 15:30; 1 Ath'es 5:25Vikara mwisho kamare, namala niambe vivi ndugu zangu, fuvoyereni, ili uwo Uv̱oro wa Bwana uenere haraka kila hat'u. Kidza at'u mauishimu dza viryahu murizhouishimu wakathi murihouhokera. 2 Pia fuvoyereni, ili Mulungu afuthizhe na at'u athiriri na mario ni ahendi a mai, mana si osi makuluhirao. 3 3:3 1 Akor 10:13; 1 Joh 5:18Ela Bwana ni mwaminifu, riro andironena ndo ahendaro. Bai iye andamup'a nguvu na amuchinge na yuyahu muthiriri. 4 3:4 1 Akor 4:16; Agal 5:10Bwana anafuhenda k'afuna wasiwasi kamare dzulu zenu, kwa kukala kila fumwambiraro munarihenda, na mundaenderera kurihenda kwenda-kwenda. 5 Bwana naamulongoze mumanye viryahu Mulungu arizho na mahendzo na viryahu Masihi arizhovumirira mateso.
Ukaha k'aufwaha
6 3:6 3:12; 1 Ath'es 5:14Vikara ndugu, funamulagiza kahi za dzina ra Bwana Jesu Masihi kukala: Musigwirane na ndugu yoyosi ariye ni mukaha na k'athuwa gago malagizo furigomup'a. 7 Mana munamanya kamare kukala munav̱irya kuiga miishire yehu. At'u siswi k'afukalire akaha wakathi furihokala hamwenga nanwi. 8 3:8 1 Ath'es 2:9Na kidza k'afuna furichorya bila kukirihira. Hat'u ha vizho, fwabigilika kuhenda kazi usiku na mutsana kusudhi fusikale muzigo kwenu. 9 3:9 Mahe 18:3; 1 Ath'es 1:6; Kuvoya wavizi: 1 Akor 9:4Naswi fwahenda vivi, si kwamba were k'afuna hachi ya kuvizwa ni ninwi, were funayo, ela fukihenda vizho ili ninwi mupate mufano. 10 3:10 1 Ath'es 4:11Wakathi furihokala hamwenga nanwi fwamulagiza kukala mut'u ariye k'endzi kuhenda kazi, hatha kurya nako asirye.
11 3:11 1 T'imo 5:13Funanena vivi, kwa kukala funasikira kukala angine kahi zenu manadzikeresira thu. K'amana rorosi mahendaro, hatha kazi yao ni kwangirira maut'u ga at'u. 12 3:12 Aefe 4:28Bai funaalagiza na kuangiza moyo at'u dza vizho ao kahi za dzina ra Bwana Jesu Masihi, kukala mahende kazi kwa up'ore ili marye jasho rao enye.
13 3:13 Agal 6:9Na ninwi ndugu nanwi, musitsoke bule kuhenda madzo. 14 3:14 1 Akor 5:9, 11Mut'u yoyosi ariye k'andagagwira gaga malagizo gehu mumu baruwani, mulolenit'o na musigwirane naye kaheri, ili agwirwe ni haya. 15 3:15 Math' 18:15-17; 1 Ath'es 5:14Ela hatha hamwenga na vizho, musimuhalire here hadhui, ela mukanyeni here ndugu.
Maut'u ga mwisho-mwisho
16 3:16 2 Akor 13:11Bai hunamuvoyera Bwana amuhendye mukale na dheri siku zosini na kahi za kila ngira. Iye nde ahendyaye mut'u akakala na dheri. H'aya bai, Bwana naakale hamwenga nanwi.
17 3:17 1 Akor 16:21Mimi P'aulo nandhika salamu zizi na mukono wangu wenye. Na uu ndo muv̱ano wangu kahi za baruwa zangu zosi. Vivi ndo nindhikazho.
18 3:18 Agal 6:18Bai nema ya Bwana wehu Jesu Masihi, naikale hamwenga nanwi nyosi.

- 2 Ath'esalonike
- <
- 3
- >

3:1 3:1 Mahe 2:4; Arum 15:30; 1 Ath'es 5:25

3:3 3:3 1 Akor 10:13; 1 Joh 5:18

3:4 3:4 1 Akor 4:16; Agal 5:10

3:6 3:6 3:12; 1 Ath'es 5:14

3:8 3:8 1 Ath'es 2:9

3:9 3:9 Mahe 18:3; 1 Ath'es 1:6; Kuvoya wavizi: 1 Akor 9:4

3:10 3:10 1 Ath'es 4:11

3:11 3:11 1 T'imo 5:13

3:12 3:12 Aefe 4:28

3:13 3:13 Agal 6:9

3:14 3:14 1 Akor 5:9, 11

3:15 3:15 Math' 18:15-17; 1 Ath'es 5:14

3:16 3:16 2 Akor 13:11

3:17 3:17 1 Akor 16:21

3:18 3:18 Agal 6:18

© 2018 WBT