- 2 Akorintho
- <
- 4
- >

4
Uv̱oro Udzo udzafitsika kwao ao mangamikao
1 4:1 3:4, 6Mulungu kwa mbazize wahup'a kazi ii kwa vizho k'ahufwa moyo bule. 2 4:2 2:17; 6:4Ela fwakahala maut'u ga aibu gahendwago kisiri-siri. K'afwendzi kuhumira namuna yoyosi ya ulongo hedu kurigaluza neno ra Mulungu. Hat'uhe, hunawika wo ujeri lwazu mbere za Mulungu, na kunyesa kukala hu ajeri kahi za moyo wa kila mut'u. 3 4:3 1 Akor 1:18Ela chamba wo Uv̱oro Udzo fuhubiriwo be udzafitsika, udzafitsika kwao ao mangamikao. 4 4:4 Shethani: Joh 12:31; Aefe 2:2; Muhalano wa Mulungu: Akol 1:15; Aebu 1:3At'u ao k'amakuluhira kwa kukala ye mulungu wa urumwengu uu adzaafunga kizuzu kahi za akili zao. Vivi vinaahendya kukala wo mulangaza wa wo Uv̱oro Udzo wa nguma masiwone bule. Mulangaza uu ni wa Masihi ariye nde muhalano wa Mulungu. 5 4:5 1:24Kwani siswi k'afudzihubiri enye bule ela funamuhubiri Jesu Masihi kukala nde Bwana. Sino swi fu ahumiki enu kwa ut'u wa ye Jesu. 6 4:6 Mwan 1:3; Isa 9:1; 2 Akor 3:18; 1 P'et 2:9Mana ye Mulungu ariyeamba, “Mulangaza naung'ale kizani,” be nde ariyefung'alira siswi kahi za mioyo yehu. Bai wahenda vivi ili kwamba akadime kuhup'a mulangaza wa kumanya yo ngumaye, mulangaza uriwo usoni mwa Masihi.
Vit'u zha kima virizhoikwa kahi za viya zha ulongo
7 Ela ut'u uwo wa kima kibomu u kahi zehu siswi furio here viya zha ulongo. Vivi vinamanyisa kukala, zo nguvu bomu za kwangalaza ni za Mulungu, si zehu siswi.
8 4:8 1:8; 7:5; 11:23-29Hunasirinywa kwa ngira nyinji, ela k'ahuremezwa bule. Funangalazika ela k'ahufwa moyo bule. 9 Hunateswa, ela k'ahukosa musadha bule. Hunalumizwa sana ela k'ahufwa bule. 10 4:10 1:5; Arum 6:8; Agal 6:17; Afil 3:10-11Funatsukula kifwa cha Jesu kahi za miri yehu siku zosi, ili kwamba uzimawe nawo ukadime kuoneka lwazu kahi za miri yehu. 11 4:11 Arum 8:35-36; 1 Akor 15:31Kwani siswi hurio moyo, siku zosi hunaguzwa hufwe kwa ut'u wa Jesu, ili kwamba uzimawe nawo ukadime kuoneka lwazu kahi za miri yehu ii ya kufwa na kuola. 12 4:12 Akol 1:24Kwa vizho kifwa ki mwirini mwehu siswi, ela kwenu ninwi ni uzima.
13 4:13 Zabu 4:13; 116:10Maoro ganaamba kukala, “Nakuluhira ndo hatha nikinena.” Na kwa kukala siswi naswi huna moyo uwo wa kuluhiro, funakuluhira ndo hatha funanena. 14 4:14 1 Akor 6:14; Arum 8:11Kwani hunamanya kukala iye ariyemufufula Bwana Jesu, hatha siswi naswi andahufufula dza zho zha Jesu na ahufishe mbereze hamwenga na ninwi. 15 4:15 1:5-6, 11; 9:11, 15Kwani vivi zhosi vinakala kwa ut'u wenu ninwi, ili nema ya Mulungu ikaze kuafikira at'u anji zaidhi, na Mulungu agerwe nguma kwa muv̱era undiwongezeka.
Kuishi kwa kuluhiro
16 4:16 Aefe 3:16Kwa vizho k'ahufwa moyo bule. Ingahokala miri yehu inaenderera kugoma, roho zehu zinangizwa nguvu mbisha kilacha. 17 4:17 3:18; Arum 5:2; 1 P'et 1:6-7Kwani zizi thabu hupatazo vivi, be ni th'ith'e kidza ni za muda thu. Ela zinahurehera nguma bomu ya kare na kare isiyo na mwandziwe. 18 4:18 Arum 8:25; Aebu 11:1Kwa vizho siswi k'ahuthariza vit'u huzhonazho na matso bule, ela hunathariza vit'u visizhooneka. Kwani vit'u huzhonazho na matso ni zha muda thu, ela vit'u visizhooneka ni zha kare na kare.

- 2 Akorintho
- <
- 4
- >

4:1 4:1 3:4, 6

4:2 4:2 2:17; 6:4

4:3 4:3 1 Akor 1:18

4:4 4:4 Shethani: Joh 12:31; Aefe 2:2; Muhalano wa Mulungu: Akol 1:15; Aebu 1:3

4:5 4:5 1:24

4:6 4:6 Mwan 1:3; Isa 9:1; 2 Akor 3:18; 1 P'et 2:9

4:8 4:8 1:8; 7:5; 11:23-29

4:10 4:10 1:5; Arum 6:8; Agal 6:17; Afil 3:10-11

4:11 4:11 Arum 8:35-36; 1 Akor 15:31

4:12 4:12 Akol 1:24

4:13 4:13 Zabu 4:13; 116:10

4:14 4:14 1 Akor 6:14; Arum 8:11

4:15 4:15 1:5-6, 11; 9:11, 15

4:16 4:16 Aefe 3:16

4:17 4:17 3:18; Arum 5:2; 1 P'et 1:6-7

4:18 4:18 Arum 8:25; Aebu 11:1

© 2018 WBT