- 1 Johana
- <
- 5
- >

5
Kumukuluhira Mwana wa Mulungu
1 5:1 1 P'et 1:22-23Kila mut'u akuluhiraye kukala Jesu ndiye Masihi, bai mut'u iye ni mwana wa Mulungu, na kila mut'u amuhendzaye iye muzhazi, ni kumuhendza hatha iye mwanawe naye. 2 Ngira ya kuhumanyisa viryahu fuahendzazho ana a Mulungu ni ii: Nifumuhendze na fugwire malagizoge. 3 5:3 2:5; Kumbu 30:11; Math' 11:30Mana kumuhendza Mulungu, ni kuryahu kugwira malagizoge. Na gago malagizoge si makomu bule. 4 5:4 Joh 16:33Kwani kila mwana wa Mulungu, nikuushinda urumwengu. Kiryahu kifuhendacho hatha fukaushinda uu urumwengu, ni kuryahu kumukuluhira Masihi kwehu. 5 5:5 4:4; Arum 8:37Bai mut'u adimaye kuushinda urumwengu, ni yuyahu akuluhiraye kukala Jesu ni Mwana wa Mulungu.
6 5:6 Joh 16:13; 19:34Jesu Masihi nde ariyekudza kwa ushahidhi wa madzi na mulatso. Jesu k'adzire kwa ushahidhi wa madzi h'akeye, hatha, iye wakudza kwa ushahidhi wa madzi na milatso. Na hatha iye Roho naye anaamba gaga ni jeri, mana iye kila andironena ni jeri. 7 5:7-9 Joh 5:36-37Kuna mashahidhi ahahu ambao manamboza ushahidhi dzulu za Jesu Masihi. 8 Wa kwandza, ni iye Roho, hiri ni go madzi, hahu ni milatso. Aa osi ahahu, ushahidhi wao unagwirana. 9 Vikara chamba ushahidhi wa binadamu thu, funadima kuukuluhira, h'e seze wo wa Mulungu, uriwo ni ushahidhi uriwo unasita? Mana ni ushahidhi ariowamboza Mulungu dzulu za Mwanawe. 10 5:10 Arum 8:16; Agal 4:6Kwa vizho mut'u amukuluhiraye Mwana wa Mulungu, ana uu ushahidhi uu mo moyoni mwakwe, ela asiyemukuluhira Mulungu, anamuhendya ye Mulungu ni mulongo, mana k'aukuluhira wo ushahidhiwe dzulu za Mwanawe. 11 5:11 Joh 3:16-18Bai wo ushahidhi ni uu: Mulungu wafup'a uzima wa kare na kare. Uzima uu funaupata kukirirana Mwanawe. 12 5:12 Joh 3:36; 5:24Mut'u ariye ana iye Mwana mo moyoni mwakwe, ana uzima wa kare na kare, ela iye ariye k'ana iye Mwana wa Mulungu mo moyoni mwakwe, k'ana uzima wa kare na kare bule.
Maut'u ga mwisho-mwisho
13 5:13 Joh 20:31Bai ninamwandhikira maut'u gaga ninwi murio munakuluhira dzina ra Mwana wa Mulungu, ili mumanye kukala muna uzima wa kare na kare. 14 5:14 Joh 15:16Naswi funa hakika kamare kukala fukimuvoya kit'u chochosi kulengana na vizho ahendzazho iye, andafusikira. 15 Vikara kala funamanya fukivoya chochosi anafusikira, bai fukivoya funa hakika fudzavipata kare zho fudzizhovoya.
16 5:16 Math' 12:31; Aebu 6:4-6Mut'u akimona nduguye anahenda dambi isiyomuhirika kifwani, ni amuvoyere na Mulungu andamup'a uzima. Gaga ninaganena haswa kwa aryahu at'u ambao dambi zao zinaarehera kifwa. Ela bai kuna dambi nyingine idimayo kumuhirika mut'u kifwani, vikara siamba muavoyere at'u mahendao dambi iyo bule. 17 Kosa rorosi ni dambi, ela kuna dambi ambayo k'aimuhirika mut'u kifwani.
18 5:18 3:6, 9-10; Shethani: Joh 17:15; 2 Ath'es 3:3Here fumanyazho mut'u ariye ni mwana wa Mulungu, k'aenderera kuhenda dambi, mana iye Jesu Mwana wa Mulungu ni kumurinda, na iye Mui k'adima kumugut'a bule. 19 5:19 Joh 12:31; Agal 1:4H'aya zho go, siswi funamanya kukala fu ana a Mulungu na funamanya kukala wo urumwengu unathawalwa ni Mui. 20 5:20 Joh 1:14, 18; 11:25; 17:3; 20:28Kidza funamanya kukala Mwana wa Mulungu wakudzafung'aza matso, ili fumumanye iye Mulungu wa jeri. Naswi bai fudzauya fu ndani za iye Mulungu wa jeri, kwa kukala fu kahi za iye Mwanawe Jesu Masihi. Iye nde Mulungu wa jeri na ndiye ahup'aye uzima wa kare na kare. 21 5:21 1 Akor 10:14H'aya bai anangu, dziikeni kure na milungu ya vizuka.

- 1 Johana
- <
- 5
- >

5:1 5:1 1 P'et 1:22-23

5:3 5:3 2:5; Kumbu 30:11; Math' 11:30

5:4 5:4 Joh 16:33

5:5 5:5 4:4; Arum 8:37

5:6 5:6 Joh 16:13; 19:34

5:7 5:7-9 Joh 5:36-37

5:10 5:10 Arum 8:16; Agal 4:6

5:11 5:11 Joh 3:16-18

5:12 5:12 Joh 3:36; 5:24

5:13 5:13 Joh 20:31

5:14 5:14 Joh 15:16

5:16 5:16 Math' 12:31; Aebu 6:4-6

5:18 5:18 3:6, 9-10; Shethani: Joh 17:15; 2 Ath'es 3:3

5:19 5:19 Joh 12:31; Agal 1:4

5:20 5:20 Joh 1:14, 18; 11:25; 17:3; 20:28

5:21 5:21 1 Akor 10:14

© 2018 WBT