- Arumi
- <
- 3
- >

3
1 H'aya, kala ni vizho, be o Ayahudi mana baha rani kuakira at'u mario si Ayahudi? Vidze ko kwangizwa lwembeni kwa kwao kuna faidha yoyosi? 2 3:2 9:4; Zabu 147:19-20Ayahudi mana baha zhomu zhenye kwa kila upande. Kwandza kamare, ao ndo mariogerwa neno ra Mulungu. 3 3:3-4 9:6; 11:29; Hesab 23:19; 2 T'imo 2:13Hangine angine ao makosa kukala aaminifu kwa Mulungu. Ela vidze ko kukosa kukala aaminifu kwa Mulungu kwao kunadima kumuhendya ye Mulungu asikale mwaminifu? 4 3:4 Zabu 51:4Hatha bule. Hatha kila mudamu akakala mulongo, kidza Mulungu ye anathuwa kukala mujeri. Kwani Maoro ganaamba kukala,
“ili manenogo gakale maneno ga hachi,
na ugerwe ujeri wakathi undihokala unahukumu.”
5 3:5 9:14Vikara kala wo uwi wehu unanyesa zho Mulungu arizho na hachi, vidze funadima kuamba kukala Mulungu akifwangiza akili ni kukala k'ahenda hachi? (Ninanena here anadamu manenazho). 6 Hatha bule, kala Mulungu k'ana hachi, andadimadze kuuhukumu urumwengu? 7 Hangine unadima kuamba kukala, “Kala ulongo wangu ndo uup'ao nguvu nyinji ujeri wa Mulungu, na kumup'a iye nguma nyinji, ni kwanoni mino nichere ninahukumiwa here mudambi?” 8 3:8 6:1Vizho uambazho be ni karakara na kuamba, “Nafuhende maut'u mai ili maut'u madzo gadime kudza.” Kuna at'u angine manaamba kukala siswi ndo fuambazho, nao mandahukumiwa here viv̱iryazho.
K'akuna mut'u ariye na hachi mbere za Mulungu
9 3:9 1:18–2:24; 3:23Bai mut'u mimi nidzagonya kare kushithaki kukala, Ayahudi, na at'u mario si Ayahudi, osini manathawalwa ni dambi. Kwa vizho siswi Ayahudi k'afuna kabaha kokosi kushinda at'u angine. 10 3:10-12 Zabu 14:1-3; 53:1-3Here Maoro gaambazho,
“K'akuna mut'u mwenye hachi mbere za Mulungu,
k'akuna hatha mumwenga!
11 K'akuna mut'u amumanyaye Mulungu,
hedu amumalaye Mulungu,
K'akuna!
12 At'u osi mamuricha Mulungu,
Osi madzaola.
K'akuna mut'u hatha mumwenga ahendaye ridzo.”
13 “Maneno gao manenago hatha k'agariwa ni mutsango.*3:13 Haha go maneno genye ga Kiyunani ganaamba, ‘Mimiro yao ni here mbira zirizo lwazu.’ Zabu 5:9; 140:3.
Kunena ulongo ndo kazi yao.
Maneno gao ni makali here shumu ya ts'ats'ap'ala.”
14 3:14 Zabu 10:7“Milomo yao ina karama kai na utsungu munji.”
15 3:15-17 Isa 59:7-8“Mana utsangu na kwalaga.
16 Kila hat'u mangiraho mananonga-nonga vit'u,
na kuahendya at'u makale akiya.
17 Iyo ngira ya dheri k'amaimanya.”
18 3:18 Zabu 36:1“Myoyo yao k'aimwagoha Mulungu.”
19 Kufikira haho, funamanya kukala iyo Sheria ikinena ut'u wowosi ni kukala inaunena kwa at'u osi mario ts'ini ya Sheria. Nayo yaikwa ili Mulungu ahukumuho urumwengu, anadamu masikale na visingwa bule, ela kila mut'u amboze hesabu ya maut'u gosi arigogahenda. 20 3:20 Ayub 4:17; Zabu 130:3; 143:2; Arum 4:15; Agal 2:16; 3:22Kwani k'akuna mut'u hatha mumwenga adimaye kuhendywa muhachi ni Mulungu kwa kuthuwa Sheria, mana Sheria ndiyo imuhendyayo mut'u amanye dambi ni noni.
Mulungu ahendyazho at'u makakala ahachi
21 3:21-22 1:2, 17Ela vikara Mulungu wafumbozera ngira ya kufuhendya fukale ahachi mbereze bila kuthuwa Sheria. Na hatha yo Sheria na mafundisho ga manabii kidza nazho vinanena dzulu za ngira ii. 22 3:22 2:11; 3:9; 10:12; 11:32Ngira ii ni kumukuluhira Jesu Masihi. Kila mut'u andiyemukuluhira Jesu Masihi, Mulungu andamuhendya muhachi hasiho kutofautisha Muyahudi na mut'u ariye si Muyahudi. 23 3:23 5:2, 12; 8:18-20; Mwan 3:19Kwani at'u osi mahenda dambi na manahungukirwa ni nguma ya Mulungu. 24 3:24 5:17; Aefe 2:8; Tit 3:7Ela kwa nemaye, Mulungu nikufuhendya ahachi bule kukirira kwa Masihi Jesu ariyefukombola. 25 3:25 Milatso: Math' 26:28; Aefe 2:13; Akol 1:20; Aebu 9:12-14; 1 Joh 1:7; Ugun 1:5; 5:9; Uhachi: 1:17; 3:3-4Mulungu wamwamboza lwazu Jesu Masihi akale sadaka ya kuhuusiza dambi zehu. Naswi funahendywa ahachi kwa kukuluhira kukala iye wamwaga milatsoye kwa ut'u wehu. Mulungu wahenda vivi ili afwanyese kukala ni muhachi, kwani zizo siku za nyuma Mulungu k'aangizire akili enye dambi kwa ut'u wa ko kuvumirira ariko nako. 26 Na vivi ananyesa hachiye, ili at'u mamanye kukala iye ni wa hachi na anaahendya at'u mamukuluhirao Jesu, makale ahachi.
27 3:27 3:1, 21, 31; 8:2Vidze hana kudzionya jeri ho? K'ahana kamare. Kitumacho hatha k'afudzionya ni kumukuluhira Jesu, si kuthuwa Sheria bule. 28 3:28 Agal 2:16Na haho ndo fudzihogwirira, kukala mut'u ahendywa muhachi ni kumukuluhira Jesu, si kuthuwa Sheria. 29 3:29-30 3:22; 4:11-12Hedu yuno Mulungu ni Mulungu wa Ayahudi h'akeye? Hatha bule, Mulungu ni Mulungu wa at'u osi, Ayahudi na at'u mario si Ayahudi. 30 Na kwa kukala Mulungu ni mumwenga, andaahendya ahachi at'u osi kwa kumukuluhira Jesu, makakala mangizwa lwembeni hedu k'amadzangizwa lwembeni. 31 3:31 6:15; 8:2-4Nikinena vivi siamba kukala yo Sheria fudzaitsuha kwa ko kukuluhira. Hatha, ko kukuluhira kunainula yo Sheria.

- Arumi
- <
- 3
- >

3:2 3:2 9:4; Zabu 147:19-20

3:3 3:3-4 9:6; 11:29; Hesab 23:19; 2 T'imo 2:13

3:4 3:4 Zabu 51:4

3:5 3:5 9:14

3:8 3:8 6:1

3:9 3:9 1:18–2:24; 3:23

3:10 3:10-12 Zabu 14:1-3; 53:1-3

*3:13 3:13 Haha go maneno genye ga Kiyunani ganaamba, ‘Mimiro yao ni here mbira zirizo lwazu.’ Zabu 5:9; 140:3.

3:14 3:14 Zabu 10:7

3:15 3:15-17 Isa 59:7-8

3:18 3:18 Zabu 36:1

3:20 3:20 Ayub 4:17; Zabu 130:3; 143:2; Arum 4:15; Agal 2:16; 3:22

3:21 3:21-22 1:2, 17

3:22 3:22 2:11; 3:9; 10:12; 11:32

3:23 3:23 5:2, 12; 8:18-20; Mwan 3:19

3:24 3:24 5:17; Aefe 2:8; Tit 3:7

3:25 3:25 Milatso: Math' 26:28; Aefe 2:13; Akol 1:20; Aebu 9:12-14; 1 Joh 1:7; Ugun 1:5; 5:9; Uhachi: 1:17; 3:3-4

3:27 3:27 3:1, 21, 31; 8:2

3:28 3:28 Agal 2:16

3:29 3:29-30 3:22; 4:11-12

3:31 3:31 6:15; 8:2-4

© 2018 WBT