- Aeburania
- <
- 5
- >

5
1 5:1 4:14Kila mulombi mubomu mwenye atsagulwa kula kahi za anadamu andziye, na akagerwa kazi ya kuwakilisha andziye kahi za uhusiano wao na Mulungu. Iye nikuhala vigerwa na sadaka za kuusira dambi kula kwa o at'u na akavimboza kwa Mulungu. 2 5:2 2:17-18; 4:15; 7:28Iye nikuaonera mbazi at'u masiomanya kit'u, na at'u mahendao makosa kwa kukala ye mwenye naye ni mut'u munyonge dza o angine. 3 5:3 7:27; 9:7; Alaw 9:7; 16:6, 15Ndosa akikala anamboza sadaka ya kuusizwa dambi, nikudzimbozera ye mwenye, kidza akaambozera o at'u nao. 4 5:4 Haruni: Kumbo 28:1Na k'akuna mut'u adimaye kudzitsagula mwenye kare thu, kwa kukala anahendza ishima ya kukala mulombi mubomu. Hatha bule. Mut'u akala mulombi mubomu kwa kuifwa ni Mulungu, here Haruni arizhoifwa.
5 5:5 1:5; Zabu 2:7Na vizho ndizho virizhokala kwa Masihi. Iye k'adzanulire akale mulombi mubomu bule, ela watsagulwa ni Mulungu. Kwani iye Mulungu wamwamba kukala,
“Uwe u mwanangu,
mimi vivi rero nidzakala babayo.”
6 5:6 Zabu 110:4; Aebu 6:20Kidza ananena kaheri kahi za gago Maoro na kumwamba,
“Uwe u mulombi hatha kare na kare,
ulombi wa kwako undakala karakara na uryahu wa Melikizedeki.”
7 5:7 Math' 26:36-46Jesu arihokala haha dhuniani, wamuvoya sana yuyahu ariye were ndiye mwenye wadimi wa kumuthizha na kifwa. Iye wamuririra kwa kiriro kibomu na akimwagikwa ni matsozi. Naye kwa kukala were anamwagoha Mulungu, Mulungu akimusikira. 8 5:8 1:2; 4:14; 6:4-6; 7:3, 28; 10:29; Joh 1:34; Usikizi: 4:15; Afil 2:8Na ingahokala Jesu were ni Mwana wa Mulungu, wadzifundisha kukala musikizi kula kwa go mateso arigogapata. 9 5:9 7:27Bai arihokala adzagonya kukamilisha kila kirichokala kinav̱irya akihende, wakala sina ra wo wokolwi wa kare na kare kwa at'u osi mamusikirao iye. 10 5:10 5:6; 6:20Mulungu akimuhendya akale mulombi mubomu mwenye kahi za ulombi mumwenga na Melikizedeki.
Aeburania manaambwa kukala makumale kiroho
11 Funa maut'u manji ga kunena dzulu ya gaga, ela ni vikomu kugaeleza, kwa kukala k'amugwira haraka. 12 5:12-13 1 Akor 3:2Kwani kala si vizho, saa zizi ngere mu alimu, ela nwi hangu haho hatha vivi, muchere kuhendza mut'u wa kumufundisha maut'u ga kwandza kamare kahi za neno ra Mulungu. Muchere a mazia, k'amudzakala a chakurya kikomu. 13 Mana kila mut'u ariye achere maziani, ni muhoho mutsanga na k'adima kumanya hachi ni noni. 14 5:14 13:9; Arum 16:19; 1 Akor 14:20; Aefe 4:14Ela chakurya kikomu, ni cha at'u azima mario akili zao mazifundisha kare kwa kudzizoweza kutofautisha madzo na mai.

- Aeburania
- <
- 5
- >

5:1 5:1 4:14

5:2 5:2 2:17-18; 4:15; 7:28

5:3 5:3 7:27; 9:7; Alaw 9:7; 16:6, 15

5:4 5:4 Haruni: Kumbo 28:1

5:5 5:5 1:5; Zabu 2:7

5:6 5:6 Zabu 110:4; Aebu 6:20

5:7 5:7 Math' 26:36-46

5:8 5:8 1:2; 4:14; 6:4-6; 7:3, 28; 10:29; Joh 1:34; Usikizi: 4:15; Afil 2:8

5:9 5:9 7:27

5:10 5:10 5:6; 6:20

5:12 5:12-13 1 Akor 3:2

5:14 5:14 13:9; Arum 16:19; 1 Akor 14:20; Aefe 4:14

© 2018 WBT