- 1 Ath'esalonike
- <
- 2
- >

2
Kazi arizozihenda P'aulo ko Th'esalonike
1 2:1 1:5, 9Ndugu zangu, ninwi enye munamanya kukala kumutsemberera kwehu were si kazi ya kihuhu. 2 2:2 Mahe 16:19-24; 17:1-9Here mumanyazho, kabila k'afudzadza kuko kwenu Th'esalonike, were fudzahenderwa maut'u mai-mai na kuhukanwa kuko Filipi. Idzaho were fudzadengerekwa ni mahadhui namuna iyo, Mulungu wehu wafugera moyo vizho fukidzamwambiriza wo Uv̱oro Udzo wa kwakwe.
3 2:3 2 Akor 4:2Kwa vizho munadima mukamanya kamare kukala were k'afumbiriza at'u Uv̱oro Udzo na malengo ga kilongo hedu maazo mai-mai hedu hatha kuakenga. 4 2:4 Jere 11:20; 1 T'imo 1:11; Agal 1:10; Aefe 3:2Hatha bule, siku zosi hunanena here Mulungu ahendzazho hunene, kwa kukala wafwona hunafwaha na akihukuluhira kwa kufugera Uv̱oro Udzo. K'afumala kufwahiza at'u sino, humalacho ni kumufwahiza ye Mulungu aipimaye mioyo yehu.
5 2:5 2:10; Mahe 20:33; 2 Akor 1:23Here mumanyazho, siswi k'afudzire kwenu na maneno ga kutsama gasigo mana, hedu kuhumira maneno ga kuzia choyo. Hatha ye Mulungu ni shudhia. 6 2:6 Joh 5:41, 44At'u siswi k'afujezere kumala nguma kula kwa mut'u yoyosi, si kula kwenu na si kula kwa mut'u mungine.
Idzaho were funa hachi ya kumala chochosi kula kwenu here ahumwi a Masihi mav̱iryazho, ela k'afuhendere vizho bule. 7 At'u siswi fwakala ap'ore dza viryahu mimut'u atsundzazho anae. 8 Vikara kwa kukala were funamuhendza zhomu, fwakala thayari kumwambiriza Uv̱oro Udzo wa Mulungu, na kidza fukikala fu thayari hatha kufwa kwa ut'u wenu, mana ninwi mu at'u a th'amani sana kwehu.
9 2:9 2 Ath'es 3:7-9; Mahe 18:3Ndugu zangu, ninwi munakumbukira zho hurizhokala fukihenda kazi kwa chadi wakathi furihokala nanwi kumwambiriza Uv̱oro Udzo kula kwa Mulungu. At'u siswi fwahenda kazi usiku na mutsana ili fusikale muzigo kwenu. 10 2:10 2:5Mitoere yehu ko kwenu ninwi mukuluhirao were ni iryahu ya kumufwahiza Mulungu. Fwaishi karakara, naswi were k'afuna kaila kokosi. Ninwi enye hamwenga na Mulungu mu mashudhia. 11 2:11 Mahe 20:31Here mumanyazho, fwamuhendera kila mumwenga wenu dza viryahu bimut'u aahenderazho anae mwenye. 12 2:12 4:1; Arum 5:2; Afil 1:27Famugera moyo, fukimup'a malagizo, na fukimuadha muishi maisha ga kumufwahiza Mulungu. Na iye Mulungu nde amwihaye kahi za uthawaliwe mwenye na kahi za ngumaye.
13 2:13 1:2-3; Agal 1:11-12Sababu nyingine ya kumulazhira muv̱era Mulungu ni kwamba, furihomurehera neno ra Mulungu, mwasikira na mukirihokerat'o. K'amuuhokerere here uv̱oro wa mudamu, ela mwauhokera here uv̱oro wa Mulungu, na vizho ndo urizho bai. Kwani uv̱oro uwo unahenda kazi ndani mwenu ninwi mukuluhirao. 14 2:14 Mahe 17:5Ndugu zangu, mu here makanisa ga Mulungu garigo kahi za Masihi Jesu ko Judea. Kwani zho murizhoteswa ni at'u a kwenu enye, ndo makanisa gago garizhoteswa ni Ayahudi. 15 2:15 Mahe 2:23; 9:23, 29; 13:45, 50; 14:2, 5, 19; 17:5, 13; Arum 11:28; 2 Akor 11:23-29Ayahudi maalaga manabii, makimwalaga Bwana Jesu, na makihuinga siswi. K'amamufwahiza Mulungu, na ni av̱ara kwa kila mut'u. 16 2:16 Math' 23:31-33Hatha majeza kuhuziza husiambirize Uv̱oro Udzo aryahu at'u mario si Ayahudi, Uv̱oro uriwo ungaaokola. Bai kwa kuhenda vizho, zo dambi zao be manazongeza kwenda-kwenda. Ela vivi bai cho kitai cha Mulungu kidzaagwerera.
P'aulo ana thamani kuatsemberera kaheri Ath'esalonike
17 2:17 3:10Ndugu zangu, wakathi furihothenganishwa nanwi kwa muda muchache, fwakala fukimuaza sana. Fajeza zhadimikikazho hudze humone kaheri, ela k'avikalire. 18 Were hunahendza kudza zhomu. Na hatha mimi P'aulo kare nina k'ana nyinji zenye nirizojeza kudza, ela Shethani akihuziza. 19 2:19-20 1 Akor 9:24-25; Afil 4:1; 2 Ath'es 1:4Kwani th'amaa yehu, na raha yehu, hedu taji yehu fundiyong'ala-ng'ala nayo haho andihouya Bwana wehu Jesu Masihi, be ni ninwi. 20 Ninwi ndinwi hudzionyerao na ndinwi mufuhendao fukahenda raha.

- 1 Ath'esalonike
- <
- 2
- >

2:1 2:1 1:5, 9

2:2 2:2 Mahe 16:19-24; 17:1-9

2:3 2:3 2 Akor 4:2

2:4 2:4 Jere 11:20; 1 T'imo 1:11; Agal 1:10; Aefe 3:2

2:5 2:5 2:10; Mahe 20:33; 2 Akor 1:23

2:6 2:6 Joh 5:41, 44

2:9 2:9 2 Ath'es 3:7-9; Mahe 18:3

2:10 2:10 2:5

2:11 2:11 Mahe 20:31

2:12 2:12 4:1; Arum 5:2; Afil 1:27

2:13 2:13 1:2-3; Agal 1:11-12

2:14 2:14 Mahe 17:5

2:15 2:15 Mahe 2:23; 9:23, 29; 13:45, 50; 14:2, 5, 19; 17:5, 13; Arum 11:28; 2 Akor 11:23-29

2:16 2:16 Math' 23:31-33

2:17 2:17 3:10

2:19 2:19-20 1 Akor 9:24-25; Afil 4:1; 2 Ath'es 1:4

© 2018 WBT