- 1 Johana
- <
- 4
- >

4
Mut'u adimazho kuamanya manabii a ulongo
1 4:1 2:18; Math' 7:15; 1 Ath'es 5:21Asena, musiamini kila mut'u adziambaye kukala ana Roho wa Mulungu. Hat'u ha vizho, pimani kwandza mumanye chamba iye roho adziambaye anaye ni wa Mulungu jeri. Mana mumu dhuniani muna manabii anji a ulongo. 2 4:2 Joh 1:14; Arum 10:9; 1 Akor 12:3Vikara ngira ya kumanyisa kala iye roho ala kwa Mulungu hedu sozho ni ii: Kila nabii ariye anakiri kukala Jesu Masihi wakudza haha dhuniani here mudamu, analongozwa ni Roho wa Mulungu. 3 4:3 2:18, 22Ela nabii ambaye k'amukubali Jesu, analongozwa ni roho ambayo si ya Mulungu. Kwani roho ya samupuli iyo ni ya yuyahu mupingi wa Masihi. Mwasikira kukala roho mupingi wa Masihi indakudza, h'aya vivi be manyani kukala yakudza kare hatha i haha urumwenguni.
4 4:4 5:5Ela ninwi anangu, mu a Mulungu, na mwagonya kuashinda kare aa manabii a ulongo. Mana iye ariye ndani yehu, ana nguvu kumushinda iye ariye dhuniani. 5 4:5 Joh 3:31Ao manabii a ulongo ni a haha dhuniani, kwa vizho gago manenago ni ga kidhunia ndo hatha ao at'u a dhuniani ni kuasirikiza. 6 4:6 2:4; 3:1; Joh 8:47; 18:37Ela siswi fu a Mulungu. Mut'u amumanyaye Mulungu ni kuhusirikiza, ela yuyahu asiyemumanya Mulungu k'ahusirikiza bule. Kwa ngira iyo funadima kumanya ni h'ani ariye na Roho wa jeri na ni h'ani ariye na roho ya ukengi.
Kuhendzana kula kwa Mulungu
7 Asena, siswi nifuhendzane, mana mahendzo gambola kwa Mulungu. Mut'u aahendzaye andziye ni mwana wa Mulungu na anamumanya Mulungu. 8 4:8 4:16Mut'u asiyehendza andziye, k'amumanya Mulungu, mana iye Mulungu nde mahendzo. 9 4:9-10 Joh 3:16Mulungu wafwanyesa kukala anafuhendza kwa kumuhuma Mwanawe wa h'akeye haha dhuniani, ili kukirira na iye fudime kuishi. 10 4:10 2:2; 3:5; Arum 5:8, 10Vikara vizho arizhohenda Mulungu, be ndo mahendzo jeri. Si kwamba siswi fwamuhendza Mulungu, hatha, iye Mulungu ndiye ariyefuhendza hatha akimuhuma Mwanawe adze akale sadaka ya kufuusiza dambi zehu. 11 4:11 3:11; 4:21; Math' 5:44-45; 18:33; Joh 13:34; 2 Joh 5Vikara asena, kwa kukala Mulungu wafuhendza namuna iyo, siswi naswi funav̱irya fuhendzane. 12 4:12 2:5; 4:17; Joh 1:18K'akuna mut'u ariyemona Mulungu, ela bai fukihendzana, Mulungu anaishi ndani zehu, na gago mahendzo ga kwakwe ganakamilika.
13 4:13 3:24Naswi funamanya kukala funaishi ndani ya Mulungu, na iye naye anaishi ndani zehu, kwa kukala wahup'a Roho wa kwakwe. 14 4:14 Joh 15:27H'aya visithoshe, siswi funamanya kukala Mulungu wamuhuma Mwanawe adze awokole uu urumwengu. Sababu ya kunena vizho ni kwamba siswi fwamona na matso na ndosa funaambiriza at'u dzulu ya maut'u gago. 15 4:15 2:23Mut'u akubaliye kukala Jesu ni Mwana wa Mulungu, bai Mulungu a ndani ya mut'u iye, na iye naye a ndani ya Mulungu. 16 4:16 4:8-10; Joh 15:5Na kwa vizho funamanya na funakuluhira viryahu Mulungu afuhendzazho.
Mulungu nde mahendzo, kwa vizho mut'u aishiye na mahendzo, anaishi ndani ya Mulungu, na Mulungu anaishi ndani ya kwakwe. 17 4:17 2:28; 4:12Bai Mulungu anagakamilisha gago mahendzo ga kwehu, ili uryahu wakathi wa hukumu fukale k'afuna wasiwasi, mana here Masihi arizho, siswi naswi fu here iye kahi za urumwengu uu. 18 Mut'u mwenye mahendzo dza gago, k'ana cha woga-woga, mana mahendzo ni kuwomboza wosi wo woga. Woga unarefwa ni wasiwasi wa “k'anji ndahukumiwa we.” Na mut'u mwenye woga ananyesa k'adzangwe kukamilika kahi za go mahendzo. 19 Bai sababu ya siswi kumuhendza Mulungu ni kwamba iye ndiye ariyeandza kufuhendza siswi.
20 4:20 2:9Mut'u akiamba kukala anamuhendza Mulungu, na kuno adzamumena nduguye, mut'u iye ni mulongo kare. Mana kala nduguyo umonaye, k'umwendzi, udimadze kumuhendza Mulungu uriye k'umona? 21 4:21 4:11; Math' 22:34-40Iye Masihi mwenye wafup'a amuri ii kukala mut'u amuhendzaye Mulungu, k'ana budhi amuhendze nduguye.

- 1 Johana
- <
- 4
- >

4:1 4:1 2:18; Math' 7:15; 1 Ath'es 5:21

4:2 4:2 Joh 1:14; Arum 10:9; 1 Akor 12:3

4:3 4:3 2:18, 22

4:4 4:4 5:5

4:5 4:5 Joh 3:31

4:6 4:6 2:4; 3:1; Joh 8:47; 18:37

4:8 4:8 4:16

4:9 4:9-10 Joh 3:16

4:10 4:10 2:2; 3:5; Arum 5:8, 10

4:11 4:11 3:11; 4:21; Math' 5:44-45; 18:33; Joh 13:34; 2 Joh 5

4:12 4:12 2:5; 4:17; Joh 1:18

4:13 4:13 3:24

4:14 4:14 Joh 15:27

4:15 4:15 2:23

4:16 4:16 4:8-10; Joh 15:5

4:17 4:17 2:28; 4:12

4:20 4:20 2:9

4:21 4:21 4:11; Math' 22:34-40

© 2018 WBT