- Arumi
- <
- 4
- >

4
Mufano wa kuluhiro ra Burahemu
1 Vidze fuambedze dzulu za Burahemu, ariye babiyehu kwa maut'u ga mwiri? Vidze ye wavumbulani dzulu za maut'u gano? 2 4:2 Jako 2:21Kala ye Burahemu be wahendywa muhachi kwa ut'u wa mahendoge madzo ngere ana kit'u cha kudzionyera, ela si mbere za Mulungu. 3 4:3 Mwan 15:6; Agal 3:6; Jako 2:23Kwani Maoro ganaamba kukala, “Burahemu wamukuluhira Mulungu, na kwa ut'u uwo Mulungu akimuhendya muhachi.” 4 Mut'u akihenda kazi ya kurifwa, mariho ga kwakwe si zawadi bule, ni mushahara. 5 Ela mut'u amukuluhiraye ye Mulungu aahendyaye at'u ai makakala ahachi, Mulungu nikumuhendya muhachi kwa ut'u wa ro kuluhiro ra kwakwe si kwa ut'u wa mahendoge. 6 4:6-8 Zabu 32:1-2Na hatha haryahu muthawali Daudi arihonena kukala baha mut'u ariye Mulungu andamuhendya muhachi bila kulola mahendo ga kwakwe, were anaamba vizho. 7 Kwani iye wanena akiamba,
“Baha ao mario Mulungu waasamehe dambi zao
na kuzifinikira kamare.
8 Baha iye mut'u ariyesamehewa ni Mulungu
na dambize k'azindathalwa kaheri.”
9 4:9 Mwan 15:6Vidze kuno kuhaswa arikokunena Daudi, were ni kwa at'u mariongizwa lwembeni h'akiyao hedu ni kwa hatha at'u mario k'amangizirwe lwembeni? Here fudzizhonena kare, Burahemu wahendywa muhachi kwa kumukuluhira Mulungu. 10 Kuhendywa muhachi kuku, be iye Burahemu k'akupatire bada ya kwangizwa lwembeni, ela wakupata wakathi arihokala k'adzangizwa lwembeni. 11 4:11 Mwan 17:9-11; Agal 3:7; Arum 2:28-29Burahemu wahendywa muhachi kwandza ndo badaye akingizwa lwembeni. Kwangizwa lwembeni kuku were ni muv̱ano na muhuri wa uhachi ariwoupata kwa kukuluhira, kabila ya kwangizwa lwembeni. Lengo ra Mulungu kumuhendya Burahemu muhachi kabila ya kwangizwa lwembeni, were ni kumuhendya akale baba wa osi mahendywao ahachi kwa kukuluhira bila kwangizwa lwembeni. 12 4:12 Math' 3:9Kidza Burahemu ni baba wa aryahu mariongizwa lwembeni, si kwa ut'u wa ko kwangizwa lwembeni kwao h'akeye, ela ni kwa ut'u wa zho maishizho kahi za kukuluhira dza zho babiyehu Burahemu arizhohenda kabila k'adzangizwa lwembeni.
13 4:13 Mwan 12:7; 22:17Mulungu waika kilagane na Burahemu hamwenga na lukololwe kukala andaap'a urumwengu ukale wao. Kilagane kiki Mulungu k'achikire kwa kukala Burahemu were anathuwa Sheria, ela kwa kukala Burahemu wakuluhira, na Mulungu akimuhendya muhachi. 14 4:14 Agal 3:18Na kala cho kilagane cha Mulungu kindahokerwa ni o mathuwao Sheria kare, be ko kukuluhira kwa mudamu ni kwa bule, na kidza hatha cho kilagane cha Mulungu nacho k'akina mana yoyosi. 15 4:15 3:20; 5:13, 20; 7:7-13; Agal 3:19Sheria inareha k'oro za Mulungu. Ela hariho k'ahana Sheria at'u k'amadima kubanda Sheria bule.
16 4:16 Agal 3:7Kwa vizho bai, kilagane cha Mulungu ni kilagane cha kuluhiro. Nazho zhakala vizho ili cho kilagane kikale zawadi na kihakikishirwe at'u osi a lukolo lwa Burahemu. Na k'akindakala kwa ao mathuwao Sheria h'akeye, ela kindakala hatha kwa ao makuluhirao dza zho arizhokuluhira Burahemu. Kwani Burahemu nde babiyehu hosi 17 4:17-18 Mwan 15:5; 17:4-5; 2 Akor 1:9; Aebu 11:12, 19here Maoro gaambazho, “Nidzakuhendya ukale baba wa mataifa manji.” Bai, mbere za iye Mulungu ariyemukuluhira, afufulaye vit'u virizhofwa na kuiha vit'u virizho k'aviko dza here kwamba vi kuko kare, Burahemu ni babiyehu. 18 Hat'u haho were k'ahana th'amaa kamare, ela Burahemu ye akikuluhira na akihenda th'amaa na kwa ut'u uwo akikala baba wa mataifa manji here Mulungu arizhomwamba kukala, “At'u a lukolo lwa kwako mandakala anji.” 19 4:19-20 Mwan 17:1-6; Aebu 11:11Wakathi uwo Burahemu were a hehi na kufisha miaka gana mwenga, kwa vizho were anamanya kukala k'adima kit'u kaheri na hatha muchewe Sera naye were ni t'asa. Ela vivi zhosi k'avimwalagire moyo Burahemu, iye waenderera kukuluhira thu. 20 Naye kwa kukala were anaona kilagane cha Mulungu, k'akuna ut'u wowosi uriwodima kumuhendya asikuluhire, ela kuluhiro ra kwakwe ramungiza nguvu na akimup'a nguma Mulungu. 21 4:21 Mwan 18:14; Luk 1:37Iye were ana uhakika kamare kukala Mulungu ana wadimi wa kuthimiza kilaganeche.
22 4:22 4:3; Mwan 15:6Ndosa kukirira na ro kuluhiro ra kwakwe, Burahemu “akihendywa muhachi ni Mulungu.” 23 4:23-24 10:9; 15:4Maneno gago ga, “wahendywa muhachi” be k'agandhikirirwe iye h'akeye bule. 24 Maoro gago gandhikirwa hatha siswi furio funahendywa ahachi kwa kumukuluhira iye ariyemufufula Bwana wehu Jesu. 25 4:25 Isa 53:4-5, 10; Arum 8:32-34; 1 Akor 15:17Na iye Bwana wehu Jesu Masihi, ndiye ariyelazhwa kwa ut'u wa dambi zehu, na akifufulwa ili kwamba Mulungu afuhokere here at'u ahachi.

- Arumi
- <
- 4
- >

4:2 4:2 Jako 2:21

4:3 4:3 Mwan 15:6; Agal 3:6; Jako 2:23

4:6 4:6-8 Zabu 32:1-2

4:9 4:9 Mwan 15:6

4:11 4:11 Mwan 17:9-11; Agal 3:7; Arum 2:28-29

4:12 4:12 Math' 3:9

4:13 4:13 Mwan 12:7; 22:17

4:14 4:14 Agal 3:18

4:15 4:15 3:20; 5:13, 20; 7:7-13; Agal 3:19

4:16 4:16 Agal 3:7

4:17 4:17-18 Mwan 15:5; 17:4-5; 2 Akor 1:9; Aebu 11:12, 19

4:19 4:19-20 Mwan 17:1-6; Aebu 11:11

4:21 4:21 Mwan 18:14; Luk 1:37

4:22 4:22 4:3; Mwan 15:6

4:23 4:23-24 10:9; 15:4

4:25 4:25 Isa 53:4-5, 10; Arum 8:32-34; 1 Akor 15:17

© 2018 WBT