- 1 Akorintho
- <
- 6
- >

6
P'aulo anaakanya Akorintho dzulu za kushithakiana
1 Mumwenga wenu akikosana na ndugu mwandziwe, naahirike maneno gago kwenu ninwi at'u a Mulungu. Asithathe kugahirika kotini bule mana majaji a kuko k'amamumanya Mulungu. 2 6:2-3 Arum 5:17; 2 P'et 2:4; Jud 6; Ugun 1:6Hedu k'amumanya kukala at'u a Mulungu ndio mandiohukumu urumwengu? H'aya kala mundahukumu urumwengu, maut'u mathithe-mathithe gandamushinda? 3 Vidze k'amumanya kukala sino at'u a Mulungu fundahukumu hatha malaika? H'aya be kala vizho funazhadima ni kushindwa ni maut'u ga maisha ga haha urumwenguni? 4 Ni kwanoni bai, kala mut'u adzakosana na ndugu mwandziwe anahala go maneno anagahirika kwa at'u mario hatha ro kanisa k'ariamanya? 5 Ninamupiga chala cha uso ga. Munamala muniambire kukala kahi zenu k'ahana mut'u mulachu hatha mumwenga adimaye kutosa maneno ga ndugu? 6 Ela unadima kumona ndugu kamare anamuhirika ndugu mwandziwe kotini, mbere za at'u masiomukuluhira Jesu.
7 6:7 Math' 5:39-40; Arum 12:17Zho zha kukosana kare hatha muhirikane kotini vinanyesa kukala mudzashindwa kamare. Hatha ni baha ukoserwe uwe, hedu uhokwe vit'uzho. 8 Ela nwi vivi kare munaakosera at'u na kuahoka vit'u zhao. Na maut'u gago munaahendera ndugu andziyenu!
9 6:9-10 15:50; Agal 5:19-21Vidze, k'amumanya kukala athiriri k'amandaupata uthawali wa Mulungu? Musidzikenge bule, kwani azindzi, avoyi a vizuka, alume malalanao, 10 aivi, enye kidzitso, arevi, at'u mahendzao kuhukana, na ahoki, aa osi k'amandaupata uthawali wa Mulungu. 11 6:11 Tit 3:3-7; Aebu 9:14; 1 Joh 1:7Angine kahi zenu were ndo murizho, ela vivi mwageswa dambi zenu, mukithengwa k'anda kwa kazi ya Mulungu, na mukihendywa ahachi. Vivi zhosi zhakala kukirira na dzina ra Bwana Jesu Masihi, na kukirira na Roho wa Mulungu wehu.
P'aulo ananena dzulu za uzindzi
12 6:12 8:9; 10:23; Agal 5:13; 1 P'et 2:16Unadima kunena ukaamba kukala, “Kwangu mimi kila kit'u ni karakara.” Ee ni jeri, ela si zhosi vifwahazho! Unaamba, “Kila kit'u kwangu ni karakara.” Ela mimi ts'endzi kuthawalwa ni kit'u chochosi. 13 6:13 Math' 15:17-19; 1 Ath'es 4:3Unadima kuamba, “Chakurya ni cha ndani, na ndani nayo ni ya chakurya.” Ee ni karakara, ela Mulungu andavinonga-nonga zhosi viri. Ela miri yehu si ya uzindzi, ni ya Bwana, na Bwana naye ni wa yo miri. 14 6:14 15:15, 20; Arum 6:4; 8:11; 2 Akor 4:14Here Mulungu arizhomufufula Bwana kwa nguvuze, andahufufula hatha siswi naswi kwa nguvu zizo.
15 6:15 12:27Vidze, k'amumanya kukala miri yehu ni vilungo zha Masihi? Bai nadimadze kuhala kilungo cha Masihi na kukihendya kilungo cha malaya? Vizho k'azhadimikika bule. 16 6:16 Mwan 2:24; Math' 19:5; Aefe 5:31Hedu k'amumanya kukala mut'u akigwirana na malaya adzakala mwiri mumwenga naye? Kwani Maoro ganaamba kukala, “Ao airi mandakala mwiri mumwenga.” 17 6:17 Joh 17:21-23; Arum 8:9-11; 2 Akor 3:17-18; Agal 2:20Ela mut'u akigwirana na Bwana nikukala kit'u kimwenga naye kahi za Roho.
18 Dzithengeni na uzindzi. Dambi nyingine zihendwazo zosi, nikukala zinahendwa ndze ya mwiri. Ela mut'u azingaye nikukala anauhendera dambi mwiriwe mwenye. 19 6:19 3:16Vidze k'amumanya kukala miri yenu ni hekalu ra ye Roho Mweri muriyegerwa ni Mulungu, na anatoa ndani mwenu? Ninwi k'amua ninwi enye bule, mu a Mulungu. 20 6:20 7:23; Arum 13:14; 1 P'et 1:18-19Mulungu wamugula kwa bei ya gali, kwa vizho yo miri yenu ihumireni kumup'a nguma iye.

- 1 Akorintho
- <
- 6
- >

6:2 6:2-3 Arum 5:17; 2 P'et 2:4; Jud 6; Ugun 1:6

6:7 6:7 Math' 5:39-40; Arum 12:17

6:9 6:9-10 15:50; Agal 5:19-21

6:11 6:11 Tit 3:3-7; Aebu 9:14; 1 Joh 1:7

6:12 6:12 8:9; 10:23; Agal 5:13; 1 P'et 2:16

6:13 6:13 Math' 15:17-19; 1 Ath'es 4:3

6:14 6:14 15:15, 20; Arum 6:4; 8:11; 2 Akor 4:14

6:15 6:15 12:27

6:16 6:16 Mwan 2:24; Math' 19:5; Aefe 5:31

6:17 6:17 Joh 17:21-23; Arum 8:9-11; 2 Akor 3:17-18; Agal 2:20

6:19 6:19 3:16

6:20 6:20 7:23; Arum 13:14; 1 P'et 1:18-19

© 2018 WBT