- Agalatia
- <
- 3
- >

3
Mut'u k'ahendywa muhachi ni kuthuwa Sheria
1 3:1 5:7H'enwi Agalatia azuzu! Ni h'ani ariyemuloga? Ye Jesu Masihi, be waelezwa lwazu-lwazu kwenu kidza mbere za kila mut'u, kukala iye wasulubiwa kwa ut'u wenu. 2 3:2-5 4:6; Arum 8:9-16; 2 Akor 3:6, 17Namala nimuze kit'u kimwenga: Ye Roho, mwamuhokera kwa kukala were munathuwa Sheria ya Kiyahudi, hedu mwamuhokera kukirira na Uv̱oro Udzo muriwombirizwa na mukiukuluhira? 3 Yani mu azuzu namuna iyo nwi? Mwaandza t'ot'ot'o kumusikira Roho Mweri, vino munamala kumarigiza kwa nguvu zenu enye? 4 3:4 4:11Vikara zo thabu zosi murizopata, were ni za kihuhu? Naona were si za kihuhu bule. 5 Kwa vizho Mulungu wamup'a Roho Mweri na akihenda miujiza kahi zenu, kwa kukala mwaukuluhira uwo Uv̱oro Udzo muriwombirizwa, si kwa kukala were munathuwa Sheria.
6 3:6 Mwan 15:6; Arum 4:3Muloleni mut'u here Burahemu, “Burahemu wamukuluhira Mulungu, na kwa ut'u uwo Mulungu akimuhendya muhachi.” 7 3:7 Arum 4:11-12Kwa vizho manyani kukala aryahu mario manamukuluhira Mulungu, be ndo ana a Burahemu jeri. 8 3:8 Mwan 12:3Maoro ganena kimbere kukala aryahu at'u mario si Ayahudi, makikuluhira, Mulungu andaahendya ahachi. Gago Maoro ganena Uv̱oro Udzo kwa Burahemu gakiamba, “Kukirira kwako, makabila gosi gandahaswa.” 9 3:9 Arum 4:16Kwa vizho aryahu at'u mario manamukuluhira Mulungu, ni kuhaswa hamwenga na Burahemu, mut'u ariyekala anamukuluhira Mulungu.
10 3:10 Kumbu 27:26; Jako 2:10Bai at'u osini mario manaitegemea yo Sheria, be malaniwa. Kwani Maoro ganaamba kukala, “Mut'u ariye k'andaenderera kugathuwa gosi gago garigondhikwa kahi za yo Sheria ya Musa, walaniwa.” 11 3:11 Haba 2:4; Arum 1:17; 3:20Vikara vi lwazu kukala iyo Sheria be k'aidima kumuhendya mut'u yoyosi akakala muhachi mbere za Mulungu, kwa kukala Maoro ganaamba, “Mut'u muhachi andaishi kwa kuluhiro.”*3:11 Mana nyingine ya maneno gaga ni, ‘Mut'u muhachi kukirira kwa kuluhiro, andaishi.’ 12 3:12 Alaw 18:5; Arum 10:5Iyo Sheria be k'aina uhusiano wowosi na kuluhiro. Ela hat'uhe Maoro ganaamba, “Ahendaye gago ga Sheria, andaishi kahi za gago ga Sheria.” 13 3:13 Kumbu 21:23; Arum 8:3; 2 Akor 5:21Ela iye Masihi wafukombola kula kwa iyo lana ya Sheria, naye wafukombola kwa kuihala iye yo lana. Mana Maoro ganaamba, “Mut'u yoyosi agozhwaye muhini, walaniwa.” 14 3:14 3:2-5; Joe 2:28-29Kwa vizho Masihi Jesu arihofukombola, wahenda garyahu madzo-madzo arigo Mulungu wamulaga Burahemu, gadime kugerwa aryahu at'u mario si Ayahudi nao. Na pia kwa kukuluhira, siswi fudime kumuhokera ye Roho Mweri furiyemulagwa ni Mulungu.
Sheria k'aidima kufuta kilagane cha Mulungu
15 Ndugu zangu, tharizani nihumire mufano muumanyao: At'u makiika kilagane na makindhikishirana, be k'akuna adimaye kukibanda cho kilagane, hedu kuchangeza na ut'u ungine. Bai vizho ndizho virizho hatha na kilagane cha Mulungu. 16 3:16 Mwan 12:7; 17:7-8Mulungu waika ahadi na Burahemu, na mut'u wa lukololwe. Maoro k'agaamba kukala Mulungu waika ahadi na Burahemu na at'u a lukololwe, yani at'u anji. Hatha. Ganaamba, “Mut'u wa lukololwe,” ambaye mut'u yuyu ni mumwenga, na ni iye Masihi. 17 3:17 Kumbo 12:40Bai nimalazho kunena ni vivi: Mulungu waika kilagane na Burahemu. Sheria ya Musa yo yakudza bada ya miaka magana mane na mirongo mihahu, kula haho kirihoikirwa cho kilagane. Kwa vizho Sheria k'aidima kukifuta cho kilagane, hatha ikaihendya yo ahadi ya Mulungu ikakala k'aina mana. 18 3:18 Arum 4:14; 11:6Mana kalaho zawadi ya Mulungu inapatikana kwa kuthuwa Sheria, be ngere k'aipatikana kwa ahadi. Ela Mulungu kwa nema ya kwakwe wamup'a Burahemu kwa ngira ya ahadi.
Sababu iriyohenda Sheria ya Musa kudza
19 3:19 Arum 4:15; Malaika: Mahe 7:38, 53; Aebu 2:2Vikara, yo Sheria ya Musa were ina mana yani? Sheria iyo were yaikwa kwa ut'u wa makosa. Sheria were yaikwa ihende kazi muhaka haryahu andihokudzirira ye mut'u wa lukolo lwa Burahemu ariyelagwa kukala andakudza. Mulungu walazha iyo Sheria kwa Musa kukirira na malaika, na Musa akikala nde mugwizanyi wa anadamu na Mulungu. 20 3:20 Kumbu 6:4Vikara mugwizanyi anahendzekana hat'u hariho hana at'u airi maikao kilagane. Ela Mulungu ye, ni mumwenga.
21 3:21 Arum 7:13; 8:2Vidze, yo Sheria ikale inapinga ahadi za Mulungu be zho? Hatha bule! Kalaho Sheria ina wadimi wa kuap'a anadamu uzima wa kare na kare, be ngere at'u manahendywa ahachi kwa kuithuwa iyo. 22 3:22 Arum 3:9-30; 11:32Ela Maoro ganaamba kukala urumwengu wosi udzafungwa ni dambi. Kwa vizho iryahu ahadi ariyolaga Mulungu, inalazhwa kwa kumukuluhira Jesu Masihi. Na ao makuluhirao manaihokera. 23 3:23 4:3Siswi fwakala fudzafungwa here mahabusu ni Sheria, muhaka wakathi uryahu Mulungu arihofugunulira kukala mut'u ahendywa muhachi kwa kumukuluhira Masihi. 24 3:24-25 Arum 10:4Bai Sheria ndo iriyokala murezi wehu muhaka wakathi arihokudza Masihi. Na bai fukimukuluhira ye Masihi funahendywa ahachi. 25 Vikara kwa kukala funamukuluhira Masihi, k'ahuts'ini za urezi wa Sheria kaheri.
Ana a Mulungu
26 3:26 4:5, 7; Joh 1:12; Arum 8:14-17Kahi za Masihi Jesu ninwi nyosi mu ana a Mulungu kukirira na kuluhiro. 27 3:27-28 Arum 10:12; 1 Akor 12:13; Akol 3:9-11 3:27 Arum 6:3; Aefe 4:24Wakathi murihobat'izwa kahi za Masihi, mwamuvala Masihi. 28 Kwa vizho k'akuna tofauti kahi za Muyahudi na Muyunani, hedu mutumwa na mut'u ariye huru. Kidza k'akuna tofauti yoyosi kahi za mulume na muche, kwani kahi za Masihi Jesu, nyosi mu kit'u kimwenga. 29 3:29 3:7, 14, 18; 4:7Bai kwa kukala mu a Masihi, mu ana a Burahemu, na Mulungu andamup'a ziryahu zawadi arizomulaga Burahemu.

- Agalatia
- <
- 3
- >

3:1 3:1 5:7

3:2 3:2-5 4:6; Arum 8:9-16; 2 Akor 3:6, 17

3:4 3:4 4:11

3:6 3:6 Mwan 15:6; Arum 4:3

3:7 3:7 Arum 4:11-12

3:8 3:8 Mwan 12:3

3:9 3:9 Arum 4:16

3:10 3:10 Kumbu 27:26; Jako 2:10

3:11 3:11 Haba 2:4; Arum 1:17; 3:20

*3:11 3:11 Mana nyingine ya maneno gaga ni, ‘Mut'u muhachi kukirira kwa kuluhiro, andaishi.’

3:12 3:12 Alaw 18:5; Arum 10:5

3:13 3:13 Kumbu 21:23; Arum 8:3; 2 Akor 5:21

3:14 3:14 3:2-5; Joe 2:28-29

3:16 3:16 Mwan 12:7; 17:7-8

3:17 3:17 Kumbo 12:40

3:18 3:18 Arum 4:14; 11:6

3:19 3:19 Arum 4:15; Malaika: Mahe 7:38, 53; Aebu 2:2

3:20 3:20 Kumbu 6:4

3:21 3:21 Arum 7:13; 8:2

3:22 3:22 Arum 3:9-30; 11:32

3:23 3:23 4:3

3:24 3:24-25 Arum 10:4

3:26 3:26 4:5, 7; Joh 1:12; Arum 8:14-17

3:27 3:27-28 Arum 10:12; 1 Akor 12:13; Akol 3:9-11

3:27 3:27 Arum 6:3; Aefe 4:24

3:29 3:29 3:7, 14, 18; 4:7

© 2018 WBT