- 1 P'et'ero
- <
- 3
- >

3
Mitoere ya ache na alume ao
1 3:1 1 Akor 7:16; Aefe 5:22-24Kahi za ngira iyo, ninwi ache nanwi dzitserezeni kwa alume enu, ili hakikala hana angine k'amakuluhira neno ra Mulungu, madime kuvufwa ni t'abia ya ache ao. Hatha vindakala k'avimala munene ut'u wowosi 2 kwa kukala ao mandaona viryahu t'abia zenu zirizho eri na viryahu murizho na ishima. 3 3:3 1 T'imo 2:9Kudzipamba kwenu kusikale kuryahu kwa ndze, kwa kudzitengeza-tengeza nyere na kuvala madhaa ga dhahabu na kudzivika nguwo mbidzo-mbidzo. 4 Ela kalani at'u murio na mioyo midzo, ap'eho na maso k'ondo na mut'u. Maut'u gaga bai ndo kudzipamba, na kudzipamba kuku ndo kwenye mana zaidhi mbere za Mulungu. 5 Kwani o ache aeri ho kare nao, ambao were mana th'amaa kukala Mulungu andaahasa, bai vizho ndo marizhodzipamba na kudzitsereza kwa alume ao enye. 6 Dza here Sera arizhomusikira mulumewe Burahemu na kumwiha “Bwana wangu,” vizho nanwi mukihenda maut'u madzo-madzo hasiho kukala na woga na ut'u wowosi, mundakala anae a kiche.
7 3:7 Aefe 5:25-28; 1 T'imo 2:8Kahi za ngira iyo vizho, ninwi alume nanwi, ishini na ache enu kwa akili, kwa kuap'a ishima kwa viryahu marizho k'amana nguvu kumukira ninwi, kidza ao nao mandahokera hamwenga nanwi kigerwa cha Mulungu cha uzima wa kare na kare. Vivi vihendeni ili mavoyo genu gakatsazizwa gapate kusikirwa ni Mulungu.
Kupata thabu kwa kuhenda madzo
8 3:8 1:22; Aefe 4:2-3; Afil 2:2-3Mwisho namala niambe vivi, kalani na maazo mamwenga, enye kuonerana mbazi, kidza enye kuhendzana here ndugu, enye mioyo midzo, na mukale at'u murio k'amudzionya. 9 3:9 2:23; Ayub 31:30; Math' 5:44; Arum 12:17Musirihane rii kwa rii hedu kashozi kwa kashozi, ela hat'u ha vizho voyeranani madzo, kwa kukala ko kuhaswa ndo Mulungu arikomulaga wakathi arihomwokola. 10 3:10-12 Zabu 34:12-16; Jako 1:26Kwani Maoro ganaamba,
“Iye ahendzaye kuishit'o na afwanikiwe,
be na aluzize ludhimilwe lusinene mai,
kidza kanwake kakatsanena ulongo.
11 Iye naadzishalahuse na mai,
na ahende garigo madzo mahuhu,
na amale dheri
kidza arithuwe zhomu zhenye kwa nyimiri.
12 Kwa kukala matso ga Mulungu ganaalola ahachi
na masikiroge ga lwazu kusirikiza mavoyo gao o ahachi.
Ela ao mahendao maut'u mai-mai,
be Mulungu akinyume nao na k'afwahirwa nao.”
13 3:13 Arum 13:3Bai ni h'ani andemuhendera ut'u uwi mukikala muna chadi cha kuhenda madzo? 14 3:14 4:14; Math' 5:10Ela hatha mukipata thabu kwa ut'u wa kuhenda hachi, be muna baha ninwi. Na kidza musigoshezhwe ni anadamu na musikale na wasiwasi. 15 3:15 1:3-5; Akol 4:6Mwagoheni Masihi here Bwana ariye ni mueri na kidza wakathi wowosi mukale thayari kumudzigidzya mut'u yoyosi amuzaye dzulu za yo th'amaa muriyo nayo kahi za Mulungu. Hendani vivi kwa up'ore na ishima.
16 3:16 2:15Kalani na dhamiri mbidzo ili ao mamuryao lwambo na kunena mai dzulu za maisha genu madzo kahi za Masihi magwirwe ni haya. 17 Kwa kukala baha kupata thabu kwa kuhenda madzo, kala ni mahendzo ga Mulungu, kuriko kupata thabu kwa kuhenda mai. 18 3:18 2:21; Arum 5:6-8; 6:10; Aebu 4:15; 7:27Kwani Masihi mwenye wateswa na akifwa lumwenga kwa ut'u wa dambi zehu na vikikala ni basi. Iye were ni mut'u muhachi, ela akifwa kwa ut'u wa o masio hachi; wahenda vivi ili ahurehe kwa Mulungu. Iye walagwa uu mwiri uu, ela kidza akihendywa moyo ni Roho. 19 3:19-20 Mwan 6:2; 2 P'et 2:4; Jud 6Kukirira na iye Roho achendazitsemberera roho ambazo were zafungwa ko kuzimu na akizihubiri. 20 3:20 Mwan 6:14-22Zizi were ni ziryahu roho za at'u a ho kapindi wakathi wa Nuhu mario makahala kumusikira Mulungu. Idzaho Mulungu waavumirira, arihokala Nuhu anajenga safina, ela kidza ni at'u anane h'akeye ndo marothizhwa na wo muretho wa kitai mo safinani. 21 3:21 Arum 6:3-4; Aebu 10:22Ut'u uu were ni muhalano wa kubat'izwa ambako vikara ndo kumwakolako. Uu ubat'izo si kwa ut'u wa kuzogesa nongo za mwirini, ela ni kilagane kiikwacho kwa Mulungu kula kahi za dhamiri mbidzo. Uu ubat'izo unamwokola kukirira na ufufulo wa Jesu Masihi, 22 3:22 Mahe 1:9; Aefe 1:21; Mukono wa kurya: Math' 22:44; Arum 8:34; Mahe 2:33Iye Jesu Masihi wakwenda mulunguni na kidza akelesi mukono wa kurya wa Mulungu. Malaika osi, na wadimi na nguvu zhosi vi ts'inize.

- 1 P'et'ero
- <
- 3
- >

3:1 3:1 1 Akor 7:16; Aefe 5:22-24

3:3 3:3 1 T'imo 2:9

3:7 3:7 Aefe 5:25-28; 1 T'imo 2:8

3:8 3:8 1:22; Aefe 4:2-3; Afil 2:2-3

3:9 3:9 2:23; Ayub 31:30; Math' 5:44; Arum 12:17

3:10 3:10-12 Zabu 34:12-16; Jako 1:26

3:13 3:13 Arum 13:3

3:14 3:14 4:14; Math' 5:10

3:15 3:15 1:3-5; Akol 4:6

3:16 3:16 2:15

3:18 3:18 2:21; Arum 5:6-8; 6:10; Aebu 4:15; 7:27

3:19 3:19-20 Mwan 6:2; 2 P'et 2:4; Jud 6

3:20 3:20 Mwan 6:14-22

3:21 3:21 Arum 6:3-4; Aebu 10:22

3:22 3:22 Mahe 1:9; Aefe 1:21; Mukono wa kurya: Math' 22:44; Arum 8:34; Mahe 2:33

© 2018 WBT