- 2 Akorintho
- <
- 10
- >

10
P'aulo anahehera kazi ya kwakwe
1 10:1-18 1 Akor 9:3 10:1 10:10; 1 Akor 2:3Mimi P'aulo mwenye, mimi niambwaye kukala baruwa zangu ni k'ali, ela mimi mwenye ni mup'ore, ninamuvoya kukirira kwa mbazi na up'eho wa Masihi. 2 10:2 13:10; 1 Akor 13:2Ninamuvoya kukala musinihendye nikidza nikadzakala mukali, kwani nina hakika kukala nadima kukala mukali kwa aryahu maonao kukala funahenda maut'u kibinadamu. 3 Mana idzaho funaishi kahi za mwiri, ela k'ahupiga k'ondo ya kimwiri bule. 4 10:4 6:7; Arum 13:12; Aefe 6:13-17Viyera zhehu zha viha si zha kibinadamu ela ni viyera zhenye nguvu za Mulungu, vidimazho kubanda-banda ngome. Kwa viyera vivi hunabanda-banda k'anani za ulongo, 5 10:5 Isa 2:12-17na kila kit'u kidzinulacho, kiimacho kupinga at'u masimumanye Mulungu. Nikugwira mateka maazo gosi na kugahendya gamusikire Masihi. 6 10:6 2:9Kidza hu thayari kurihiza kutsasikira kokosi, wakathi kusikira kwenu kundihokala kudzakamilika.
7 10:7 1 Akor 1:12Ninwi be munahendza kulola maut'u here mugaonazho. H'aya, chamba hana mut'u yoyosi ariye na hakika kukala iye ni wa Masihi, be naamanye kukala hatha siswi naswi hu a Masihi dza iye. 8 10:8 13:10Bwana wahup'a siswi wadimi, na wadimi uwo ni wa kumujenga ninwi si wa kuvomola. Na hatha nikadzionya dzulu za wadimi uwo hatha vikahenda toto, kidza sindahenda haya nazho. 9 Ts'endzi nionekane here kwamba ninamugosha na zizi baruwa zangu. 10 Kwani angine manaamba kukala, “Baruwa za P'aulo ni k'ali, kidza zina maneno maziho-maziho, ela ye P'aulo mwenye ni munyonge hatha kunena kwenye k'amanya.” 11 10:11 13:1-2O manenao vizho namamanye kukala, zho hunenazho mo baruwani wakathi k'ahuhamwenga nanwi, ndo huhendazho wakathi fu hamwenga nanwi.
12 10:12 3:1Kwani siswi k'afudima hatha vichache kudziika kahi za kundi mwenga, hedu hatha kudzilenganisha na ao madzilikao enye. Ao k'amana mamanyaro, mana kazi yao ni kudzipima, na kudzilenganisha enye kwa enye. 13 10:13 Arum 12:3Ela siswi k'afudima kudzionya kukira kiasi. Kudzionya kwehu ku kahi za kiasi arichohup'a Mulungu. Na kiasi kicho ndo furichohumira kumufikira hatha ninwi. 14 Kwa vizho, hukinena vivi k'afukiza muhaka here kwamba k'ahumufikirire bule. Kwani siswi ndiswi at'u a kwandza kumurehera Uv̱oro Udzo wa Masihi. 15 10:15-16 Mahe 19:21; Arum 15:20Na k'afudzilika kukira kiasi kwa kazi iriyohendwa ni at'u angine. Kuluhiro rehu ni kukala mukule kahi za imani, na kazi yehu nayo ikaze kwangezeka kahikahi zenu, kulengana na ro fungu arirohujalia Mulungu. 16 Na vivi vindahuhendya fudime kwendahubiri Uv̱oro Udzo kahi za ts'i nyingine kukira kuko kwenu, ts'i zirizo k'azidzafikwa ni mut'u. Na haho kundakala k'akuna uv̱oro wa kudzionya dzulu za kazi zirizohendwa kahi za sehemu za mut'u mungine. 17 10:17 Jere 9:23-24; 1 Akor 1:31Maoro ganaamba, “Kila adzionyaye, naadzionye kahi za Bwana.” 18 10:18 1 Akor 4:4-5Kwani mut'u akidzilika mwenye nikukala k'ahendere kit'u, ela akilikwa ni Bwana nikukala adzapasishwa kamare.

- 2 Akorintho
- <
- 10
- >

10:1 10:1-18 1 Akor 9:3

10:1 10:1 10:10; 1 Akor 2:3

10:2 10:2 13:10; 1 Akor 13:2

10:4 10:4 6:7; Arum 13:12; Aefe 6:13-17

10:5 10:5 Isa 2:12-17

10:6 10:6 2:9

10:7 10:7 1 Akor 1:12

10:8 10:8 13:10

10:11 10:11 13:1-2

10:12 10:12 3:1

10:13 10:13 Arum 12:3

10:15 10:15-16 Mahe 19:21; Arum 15:20

10:17 10:17 Jere 9:23-24; 1 Akor 1:31

10:18 10:18 1 Akor 4:4-5

© 2018 WBT