- Agalatia
- <
- 5
- >

5
1 5:1 2:4; 4:5, 9; 5:3Bai, iye Masihi wafup'a uhuru ili fusikale atumwa kaheri. Kwa vizho fungani nguwo ziume, kwamba musiishi here atumwa kaheri.
Kahi za Masihi, kwangizwa lwembeni k'akuna mana yoyosi
2 Nisirikizani hedu! Mimi P'aulo, ninaamba vivi: mukikala mundaruhusu mwangizwe lwembeni, bai vizho arizhohenda Masihi haho musalabani, vindakala k'avina mana yoyosi kwenu. 3 5:3 3:10, 12; Arum 2:25H'aya, vivi be ninamwambira kamare kaheri kukala, mut'u yoyosi andiyekubali kwangizwa lwembeni, be suthi aithuwe yosi yo Sheria ya Musa. 4 Mut'u yoyosi kahi zenu ariye anajeza kupata hachi kwa Mulungu kwa kuthuwa Sheria, naamanye kukala wadzitosa na Masihi, na nema ya Mulungu k'ai hamwenga naye kaheri. 5 5:5 2:16; Arum 8:23-25Ela siswi bai, Roho wa Mulungu anafuhakikishira kamare kukala, Mulungu andafuhendya ahachi kwa kuko kumukuluhira Masihi. 6 5:6 3:28; 5:22; 6:15; Arum 4:11; 1 Akor 7:19; Aefe 6:23Mana kahi za Masihi Jesu, kwangizwa lwembeni hedu kutsangizwa lwembeni, k'akuna mana yoyosi. Kit'u muhimu ni kumukuluhira Masihi. Na kumukuluhira Masihi kuku kunaonekana kahi za mahendzo.
7 At'u ninwi ho chaho mwere munaendererat'o sana. Vikara ni h'ani kaheri ariyekudzamukingama hatha wo ujeri k'amuuthuwa? 8 5:8 1:6-7Bai iye ariyemukenga-kenga namuna iyo, si iye Mulungu ariyemwiha bule. 9 5:9 1 Akor 5:6Ts'ats'u ch'ach'e yenye nikuhendya unga munji ukakala ts'ats'u. 10 5:10 1:7Ela hatha hamwenga na vizho, nina hakika nanwi kahi za Bwana kukala k'amundagwira maneno ga mut'u mungine, mundagwira gaga gangu. Na iye mut'u amubudzyaye akili, andaadhibiwa, hatha akakala ni h'ani. 11 5:11 6:12, 14; 1 Akor 1:23Ndugu zangu, kalaho mimi mwenye ninahubiri kukala at'u suthi mangizwe lwembeni, be hatha singateserwe bule. Ela kwa kukala ninahubiri kukala si lazima at'u kwangizwa lwembeni, uwo uv̱oro wa musalaba unakwaza at'u. 12 Ninathamani kala ao at'u mario manamubudzya akili na uv̱oro wa kwangizwa lwembeni, k'amangasisire haho, makahenda kudzithula kamare!
Kuishi maisha galongozwago ni Roho wa Mulungu
13 5:13 1 Akor 6:12; 10:23-24; 1 P'et 2:16Ela ninwi ndugu zangu, Mulungu wamwiha ili mukale huru. Ela bai, musiuhumire uhuru uwo kwa kuthuwa maut'u mai gahendzwago ni mwiri, hat'u ha vizho humikiranani kwa mahendzo. 14 5:14 Alaw 19:18; Arum 13:9Mana iyo Sheria ikitsanganywa inazhala sheria mwenga iambayo, “Muhendze mwandziyo here udzihendzazho mwenye.” 15 5:15 Jako 4:1-2Ela mukilumana na kuvarurana here nyama a tsakani, be dzimanyirireni p'ore mukagonyana.
16 5:16 5:25; Arum 8:2-13Ninamwambira kukala, ishini maisha ga kulongozwa ni Roho wa Mulungu, nanwi k'amundathimiza th'amaa mbii zihendzwazo ni mwiri. 17 5:17 Arum 7:13-23Mana maut'u mai gahendzwago ni mwiri, ga kinyume na garyahu gahendzwago ni Roho wa Mulungu, na garyahu gahendzwago ni Roho wa Mulungu, ga kinyume na gago gahendzwago ni mwiri. Bai gaga maut'u mairi ganapingana na nikumuhendya musihende garyahu muhendzago kuhenda. 18 5:18 Arum 6:14; 7:4Ela mukilongozwa ni iye Roho wa Mulungu, be k'amu ts'ini za Sheria ya Musa. 19 5:19-21 Arum 1:28-32; 1 Akor 6:9-10; Aefe 5:3-5; Akol 3:5-8; 1 T'imo 1:9-10; 2 T'imo 3:2-5; 1 P'et 4:3; Ugun 22:15Maut'u gahendwago ni mwiri ga lwazu, nago ni gaga: Uzindzi, ukolo, lukware, 20 kuvoya vizuka, utsai, kumenana, k'ondo, wivu, k'oro, kudzanula, kudzithenga na at'u, kugazha at'u vithundhu-vithundhu zha kupingana, 21 kuonerana kidzitso, urevi, sherehe za kuhenda maitsi-maitsi, na maut'u mangine gadzigohalana na gaga. Bai ninamukanya kaheri, dza here nirizhomukanya kare, at'u mahendao maut'u gago, k'amandaupata uthawali wa Mulungu ng'o.
22 5:22 Aefe 5:9Ela Roho wa Mulungu akimulongoza mut'u, bai mut'u iye andakala na maut'u gaga: Mahendzo, furaha, dheri, kuvumirira, mbazi, moyo mudzo, uaminifu, 23 5:23 1 T'imo 1:9; 2 P'et 1:6up'ore, na kudzizulia na mai. Bai k'akuna sheria yoyosi idimayo kuvipinga vivi. 24 5:24 2:19; 6:14; Arum 6:6; Akol 3:5; 1 Joh 3:6At'u a Masihi Jesu, k'amathawalwa ni maut'u mai gahendzwago ni mwiri. Kwani uwo mwiri mausulubisha hamwenga na th'amaaze, na maazoge mai. 25 5:25 5:16; 1 Akor 6:19; Aefe 4:30Bai kwa kukala funaishi kwa kulongozwa ni Roho wa Mulungu, nafuthuwe gago afwambirago iye Roho. 26 5:26 Arum 12:10; Afil 2:3Fusikale at'u a kudzionya, hedu a kuhendza k'ondo, hedu a kuonerana kidzitso.

- Agalatia
- <
- 5
- >

5:1 5:1 2:4; 4:5, 9; 5:3

5:3 5:3 3:10, 12; Arum 2:25

5:5 5:5 2:16; Arum 8:23-25

5:6 5:6 3:28; 5:22; 6:15; Arum 4:11; 1 Akor 7:19; Aefe 6:23

5:8 5:8 1:6-7

5:9 5:9 1 Akor 5:6

5:10 5:10 1:7

5:11 5:11 6:12, 14; 1 Akor 1:23

5:13 5:13 1 Akor 6:12; 10:23-24; 1 P'et 2:16

5:14 5:14 Alaw 19:18; Arum 13:9

5:15 5:15 Jako 4:1-2

5:16 5:16 5:25; Arum 8:2-13

5:17 5:17 Arum 7:13-23

5:18 5:18 Arum 6:14; 7:4

5:19 5:19-21 Arum 1:28-32; 1 Akor 6:9-10; Aefe 5:3-5; Akol 3:5-8; 1 T'imo 1:9-10; 2 T'imo 3:2-5; 1 P'et 4:3; Ugun 22:15

5:22 5:22 Aefe 5:9

5:23 5:23 1 T'imo 1:9; 2 P'et 1:6

5:24 5:24 2:19; 6:14; Arum 6:6; Akol 3:5; 1 Joh 3:6

5:25 5:25 5:16; 1 Akor 6:19; Aefe 4:30

5:26 5:26 Arum 12:10; Afil 2:3

© 2018 WBT