- Ugunulo
- <
- 6
- >

6
Mwana Ng'ondzi anavugula yo mihuri
1 Gonya nikimona ye Mwana Ng'ondzi anavugula muhuri wa kwandza kahi za yo mihuri mifungahe. Arihovugula, nikisikira chumbe kimwenga kahi za zho zhumbe vine zha moyo kikinena kwa sauthi ya dzulu here kigwaragwara kikiamba, “Ndzo!” 2 6:2-8 19:11, 14; Zaka 1:8; 6:1-7Nikitsuha matso, nikiona farasi mwaruhe na mut'u ariyekala adzamupanda. Na ye ariyekala anamuhirika were adzagwirira uha. Akigerwa taji akimbola ko ndze here mushindi ili akashinde.
3 Gonya ye Mwana Ng'ondzi akivugula wo muhuri wa hiri. Nikisikira cho chumbe cha hiri cha moyo kikiamba, “Ndzo!” 4 Hachambola farasi mungine. Farasi yuyu were ni muthune do. Ye muhirikiwe akigerwa mushu mubomu na wadimi wa kuusa dheri urumwenguni ili at'u malagane enye kwa enye.
5 Gonya ye Mwana Ng'ondzi akivugula wo muhuri wa hahu. Nikisikira cho chumbe cha hahu cha moyo kikiamba, “Ndzo!” Nikitsuha matso, na lola hakikala hana farasi mwiru pi. Ye muhirikiwe were adzagwirira mizani mo mukononi mwakwe. 6 Nikisikira here sauthi iriyokala inambola kahikahi za zho zhumbe vine zha moyo ikiamba, “Kilo mwenga ya ngano kwa dinari*6:6 Dinari were ni mushahara wa siku mwenga wakathi uwo. mwenga na kilo t'ahu za shayiri†6:6 Shayiri ni mumera udziwohalana na ngano, ela bei ya kwakwe yere i rahisi. kwa dinari mwenga. Ela mafuha na divai usizhanonge bule.”
7 Gonya ye Mwana Ng'ondzi akivugula wo muhuri wa ne. Nikisikira cho chumbe cha ne cha moyo kikiamba, “Ndzo!” 8 6:8 Jere 14:12; Izik 14:21; Hose 13:14Nikitsuha matso, nikiona farasi wa ivu-ivu. Na ye muhirikiwe were anaifwa “Kifwa,” na “Kuzimu” were anamuthuwa nyuma. Makigerwa wadimi dzulu za robo ya wo urumwengu ili malage at'u kwa ngira ya viha, ndzala, mapigo ga makongo na nyama a tsakani.
9 6:9 1:2, 9; 12:11, 17; 19:10; 20:4; 1 Joh 1:1-2Gonya ye Mwana Ng'ondzi akivugula wo muhuri wa tsano. Nikiona kijaja cha kumbozera sadaka. Na ts'ini za cho kijaja, nikiona roho za o mariokala malagwa kwa ut'u wa neno ra Mulungu na wo ushuhuda mariwokala nawo. 10 6:10 18:24; Zabu 13:2-3; Kumbu 32:43; Luk 18:7Makinena kwa sauthi bomu makiamba, “H'ewe Bwana mueri na mujeri, at'u a urumwengu mafwalaga, vikara unaalolera hatha rini? K'uahukumu ukaarihiza bai?” 11 6:11 K'andzu nyaruhe: 3:5, 18; 4:4; 7:9, 13; 19:8, 14; Isa 61:10Gonya kila mumwenga wao akigerwa k'andzu nyaruhe tse. Makiambwa maoye matharize vichache muhaka namba ya aryahu ahumiki andziyao na ndugu zao mandiolagwa here ao ikamilike.
12 6:12-13 8:5, 12; 11:13, 19; 16:18; Joe 2:10; Math' 24:29Mwana Ng'ondzi arihovugula wo muhuri wa handahu, natsuha matso. Na lola ts'i ikithukuka zhomu na dzuwa rikikala pi here makala. Mwezi ukigaluka muthune here milatso. 13 Na nyenyezi nazo zikigwa ts'i dza viryahu mutini ubagarisazho t'ini upigwaho ni luv̱utho. 14 6:14 16:20; 20:11; Isa 34:4; Aebu 1:11-12Wo mulungu ukiuka here kitseka kikundzwacho, na kila murima na kila kisiwa kikiuswa hat'uhe. 15 6:15 Isa 2:10, 19, 21; 24:21Gonya o athawali a ts'i, abomu, na majemadari a viha, mathajiri na enye wadimi, atumwa na masokala atumwa na at'u angine osi, makidzifitsa p'angani na ts'ini za mawe kuko mirimani. 16 6:16 5:7; Hose 10:8; Luk 23:30Makiyiha yo mirima na go mawe makiamba, “Fugwerereni, mufufitse kula kwa ye akelesiye dzulu za cho kihi cha endzi na kula kwa zo k'oro za ye Mwana Ng'ondzi, 17 6:17 Joe 2:11; Nah 1:6; Zefa 1:14-18; Mala 3:2kwa kukala siku bomu ya kwanyesa k'oro zao idzafika, na ni h'ani bai adimaye kuipinga?”

- Ugunulo
- <
- 6
- >

6:2 6:2-8 19:11, 14; Zaka 1:8; 6:1-7

*6:6 6:6 Dinari were ni mushahara wa siku mwenga wakathi uwo.

†6:6 6:6 Shayiri ni mumera udziwohalana na ngano, ela bei ya kwakwe yere i rahisi.

6:8 6:8 Jere 14:12; Izik 14:21; Hose 13:14

6:9 6:9 1:2, 9; 12:11, 17; 19:10; 20:4; 1 Joh 1:1-2

6:10 6:10 18:24; Zabu 13:2-3; Kumbu 32:43; Luk 18:7

6:11 6:11 K'andzu nyaruhe: 3:5, 18; 4:4; 7:9, 13; 19:8, 14; Isa 61:10

6:12 6:12-13 8:5, 12; 11:13, 19; 16:18; Joe 2:10; Math' 24:29

6:14 6:14 16:20; 20:11; Isa 34:4; Aebu 1:11-12

6:15 6:15 Isa 2:10, 19, 21; 24:21

6:16 6:16 5:7; Hose 10:8; Luk 23:30

6:17 6:17 Joe 2:11; Nah 1:6; Zefa 1:14-18; Mala 3:2

© 2018 WBT