- Luka
- <
- 17
- >

17
Dambi, kuluhiro na kuhumika
Math'ayo 18:6-7, 21-22; Mariko 9:42
1 Gonya Jesu akiambira anafundzie akiamba, “Maut'u gahendago at'u makahenda dambi k'agana budhi kudza, ela andamanya mwenye iye agarehaye. 2 Mut'u dza iye ni baha afungwe lwalwa lwa singo atsufwe baharini, kuriko kumuhendya mumwenga wa aa athithe ahende dambi. 3 Kwa vizho at'u ninwi dzimanyirireni!
“Nduguyo akikuhendera dambi, muchemere na akiamba adzathubu musamehe. 4 Na hatha akikukosera k'ana fungahe yo siku mwenga, na kila akukoseraho adze kwako aambe, ‘Dzathubu, sindavihenda kaheri,’ bai vinakuv̱irya umusamehe.” 5 17:5 6:13O ahumwi makimwamba Jesu, “Rihende kuluhiro rehu ringezeke.” 6 17:6 Math' 13:31; 21:21; Mar 11:23Jesu akiadzigidzya akiamba, “Kala muna kuluhiro thithe renye here katembe ka haradali*17:6 Haradali ni katembe kathithe kenye hatha kakagwa ts'i si rahisi kukaona. be mungadima, kuwamba uu mukuyu, ‘Ng'oka na wende ukalayike ko baharini,’ na ukamusikira.” 7 Jesu akienderera kuamba, “K'udima kukala na muhumiki akurimani hedu anarisa ng'ondzi naye akidza kula ko mundani umwambe, ndzo vikara ukeresi urye chakurya. 8 Hatha! K'udima kuhenda vizho, hat'u ha vizho undamwamba, ‘Nigit'ira chakurya unambozeze nirye na kidza ninwe nindihogonya, h'aya nawe unadima kurya na ukanwa.’ 9 Ye muhumiki k'adima kugerwa muv̱era kwa kuhenda here adzizholagizwa, hedu munaona ni kugerwa muv̱era ye? 10 17:10 1 Akor 9:16-17Bai hatha ninwi muhendaho zhosi mudzizhombirwa mutengeze, ambani vivi, ‘Siswi hatha, fu ahumiki a kawaida thu, na fudzahenda garyahu gahuv̱iryago.’ ”
Jesu anahoza at'u kumi enye mahana
11 Vikikala Jesu arihokala akwendani ko Jerusalemu wakirira kahikahi za mihaka ya Samaria na Galilaya. 12 17:12 Alaw 13:46Naye were akwendani kahi za kadzidzi kamwenga, bai arihokala achere kwenda, akithunganana na at'u kumi mariokala mana mahana. 13 Bai o at'u makiima kure na makipiga londzo makiamba, “Jesu! We Bwana! Fuonere mbazi!” 14 17:14 Alaw 14:2-32; Math' 8:4; Mar 1:44; Luk 5:14Jesu arihoaona akiambira, “Endani hatha ko kwa alombi mukaambire mamulole kala mudzahola jeri.” Bai marihokala machere makwendani makihola†17:14 Haha ro neno renye ra Kiyunani rinaamba, ‘makitsuka’ kare. 15 Bai mumwenga wao arihodziona kukala adzahola wauya kwa Jesu kuno anamulika Mulungu na mumiro mubomu. 16 17:16 10:33Akidza, akidzadzigwaga ho mbere za Jesu kuno anamwambozera muv̱era na mut'u yuyu were si Muyahudi, ela were ni Musamaria. 17 Jesu akiamba, “O madziohozwa samba were ni kumi, vidze arya chenda ma hiko? 18 Yani k'ahaonekanire mut'u wakudzalazha muv̱era na kumulika Mulungu, hatha ni yuyu Musamaria h'akeye ambaye hatha si Muyahudi kamare?” 19 17:19 Math' 9:22Bai Jesu akimwambira ye mut'u “Rungarara wende, kwani kuluhiroro ndo ridzirokuhendya uhole.”
Kudza kwa Mwana wa Mudamu
Math'ayo 24:23-28, 37-41
20 Mafarisayo angine makimuza Jesu mamanye ni rini uthawali wa Mulungu undihokudza. Bai Jesu akiadzigidzya akiamba, “Wo uthawali wa Mulungu k'audza kwa ngira ambayo mut'u anadima kuwona na matso, 21 17:21 11:2, 20; Math' 12:28hedu hatha mut'u yoyosi kuamba, ‘Lolani si uno vino!’ hedu ‘Thiurya kurya!’ kwa kukala wo uthawali wa Mulungu u ndani mwenu.” 22 17:22-24 21:7-24Gonya Jesu akiambira o anafundzie akiamba, “Wakathi unadza ambaho mundathamani muone angaa siku mwenga yaho kahi za siku za Mwana wa Mudamu, ela ko k'amundayona bule. 23 17:23-24 Math' 24:23-25; Mar 13:21-23Ma kuko mandiomwamba ninwi, ‘Lolani thiyuya kurya!’ hedu ‘Thiyuno hano!’ ela musikiraho vizho musendeni, hedu hatha kuathuwa. 24 Kwani Mwana wa Mudamu andihokudza andaonewa ni kila mut'u dza viryahu lumethe luonewazho lwazu-lwazu kila hat'u. 25 17:25 9:21-22Ela kwandza ni suthi apate thabu nyinji na akahalwe ni at'u a kizhazi kiki. 26 17:26 Mwan 6:9-22Kudza kwa Mwana wa Mudamu kundakala dza zho virizhokala wakathi wa Nuhu. 27 Kwani siku zizo za Nuhu kabila v̱ula ya muretho k'aidzanya, at'u mathuwa kuishi here kawaida thu. Makala makirya na kunwa, na kuhala na kuhalwa hatha Nuhu achangira safinani. Gonya ndo uwo muretho ukidza ukialaga osi. 28 17:28-29 Mwan 19:24-25Na kidza vindakala dza vizho virizhokala wakathi wa Lutu. At'u osi mathuwa kurya na kunwa, kugula na kuguza vit'u, kurima na kuaka nyumba. 29 Ela siku Lutu arihombola Sodomu thu, be moho na baruthi vikihenda kunya here v̱ula kula mulunguni na vikialaga osi. 30 Bai vindakala dza vizho zhenye kahi za siku ya kunyeswa lwazu kwa Mwana wa Mudamu. 31 17:31 Math' 24:17-18; Mar 13:15-16Siku iyo bai, mut'u andiyekala a dzulu za nyumba‡17:31 Dzulu za nyumba: Nyumba za Ayahudi k'azina mapaa, kwa vizho at'u were manadima kwendakelesi na kuoya ko dzulu za yo nyumba. asithime bule na kwendakolokothanya vit'uzhe virizho mo nyumbani, na pia mut'u andiyekala a mundani, ni asiuye bule ko mudzini kwendahala kit'u chochosi. 32 17:32 Mwan 19:26Munakumbukira zho zha kukala mukaza Lutu walola nyuma na akigaluka kisiki cha munyu? 33 17:33 9:24; Math' 16:25; Mar 8:35Mut'u yoyosi amalaye kuthizha rohoye andayangamiza, ela kila andiyeyangamiza, andaithizha. 34 Usiku uwo gandihokala gaga, at'u airi mandakala marere kitanda kimwenga, bai mumwenga andahalwa na ye mungine arichwe. 35 Anaache airi mandakala manasaga, bai mumwenga andahalwa na ye mungine arichwe. 36 Ana alume airi mandakala ma mundani mumwenga andahalwa na mungine arichwe.” 37 17:37 Ayub 39:30O anafundzie makimuza makiamba, “Maut'u gano gandakala hiho?” Jesu akiadzigidzya akiamba, “Hadzihogwa kimba, ndo nderi mathungananaho.”

- Luka
- <
- 17
- >

17:5 17:5 6:13

17:6 17:6 Math' 13:31; 21:21; Mar 11:23

*17:6 17:6 Haradali ni katembe kathithe kenye hatha kakagwa ts'i si rahisi kukaona.

17:10 17:10 1 Akor 9:16-17

17:12 17:12 Alaw 13:46

17:14 17:14 Alaw 14:2-32; Math' 8:4; Mar 1:44; Luk 5:14

†17:14 17:14 Haha ro neno renye ra Kiyunani rinaamba, ‘makitsuka’

17:16 17:16 10:33

17:19 17:19 Math' 9:22

17:21 17:21 11:2, 20; Math' 12:28

17:22 17:22-24 21:7-24

17:23 17:23-24 Math' 24:23-25; Mar 13:21-23

17:25 17:25 9:21-22

17:26 17:26 Mwan 6:9-22

17:28 17:28-29 Mwan 19:24-25

17:31 17:31 Math' 24:17-18; Mar 13:15-16

‡17:31 17:31 Dzulu za nyumba: Nyumba za Ayahudi k'azina mapaa, kwa vizho at'u were manadima kwendakelesi na kuoya ko dzulu za yo nyumba.

17:32 17:32 Mwan 19:26

17:33 17:33 9:24; Math' 16:25; Mar 8:35

17:37 17:37 Ayub 39:30

© 2018 WBT