- 1 Johana
- <
- 2
- >

2
1 2:1 Arum 8:34; Aebu 7:25Anangu athithe, mut'u mimi ninamwandhikira maut'u gaga ili musihende dambi. Ela bai mut'u akigafilika na akihenda dambi, funa mut'u adimaye kuhuhehera mbere za Baba Mulungu. Mut'u yuyu ni Jesu Masihi, ambaye ni muhachi. 2 2:2 4:10; Joh 1:29Yuyu Masihi nde sadaka ifuhendayo fukausizwa dambi zehu, na si dambi zehu h'akiyehu thu, ela hatha dambi za at'u osini haha urumwenguni.
3 Naswi fukigwira malagizoge ye Mulungu, funadima kukala na hakika kukala funamumanya jeri. 4 2:4 1:6; 4:6; Joh 3:21; 8:44; 16:13Mut'u akiamba anamumanya Mulungu, gonya ko akale k'agwira malagizoge, bai mut'u iye ni mulongo, na uwo ujeri wa Mulungu k'aumo mo moyoni mwakwe. 5 2:5 2:17; 5:3; Joh 14:15; 2 Joh 6Ela mut'u andiyerigwira ro nenore, bai iye ndiye ariye anamuhendza Mulungu here vimalikanazho. Na kit'u cha kuhumanyisa kukala funaishi kwa kulongozwa ni Mulungu, ni kiki: 6 2:6 Joh 13:15; 15:5Mut'u adziambaye kukala anaishi maisha ga kulongozwa ni Mulungu, be suthi aishi dza viryahu arizhoishi Jesu.
Amuri mbisha
7 2:7-8 4:11; Joh 13:34 2:7 2:24; 3:11Asena, ii amuri niriyo ninamwandhikira be si mbisha bule, ni ya kapindi kenye. Ni iyo ambayo mwaisikira hangu ho chaho. Amuri ii ya hangu kapindi, ni uwo Uv̱oro muriwombirizwa. 8 2:8 Joh 1:9-10; 8:12; Arum 13:12Ela hatha hamwenga na vizho, ni here ni mbisha. Na uwo ujeri wa amuri ii u kahi za Masihi na kahi zenu. Mana cho kiza kinangamika, na uwo mulangaza wa jeri be vivi unang'ala kare.
9 2:9 3:10, 15; 4:20Mut'u aambaye kukala a kahi za mulangaza, ela ko adzamumena nduguye, h'aya be mut'u iye achere anaishi kizani. 10 2:10 Zabu 119:165; Arum 14:13Mut'u amuhendzaye nduguye, anaishi kahi za mulangaza, na k'akuna kit'u chochosi kidimacho kumuhendya ahereze. 11 2:11 Joh 12:35-36Ela yuyahu mut'u adziyemumena nduguye, achere anaishi na kunenda kizani. Mut'u iye k'amanya endako, mana cho kiza kidzamufinikira hatha k'aona.
12 2:12 Mahe 4:12Bai ninamwandhikira maut'u gaga ninwi anangu athithe, kwa kukala Mulungu wamusamehe dambi zenu kukira kwa Jesu Masihi. 13 2:13-14 1:1-2Pia ninamwandhikira ninwi ano baba, kwa kukala ninwi munamumanya iye ariye wakalako hangu kapindi na kapindi. H'aya zho go, ninamwandhikira ninwi avulana na asichana, kwa kukala iye Mui mwamushinda. Ninamwandhikira ninwi anangu, kwa kukala iye Baba Mulungu munamumanya. 14 H'aya ninamwandhikira ninwi ano baba, kwa kukala munamumanya iye ariye wakalako hangu kapindi na kapindi. Ninamwandhikira ninwi avulana na asichana, kwa kukala muna nguvu, na muna neno ra Mulungu mo mioyoni mwenu na mwamushinda Mui.
15 2:15 Jako 4:4Musihendze urumwengu bule, hedu hatha maut'u ga kwakwe, kwa kukala mut'u auhendzaye urumwengu k'adima kumuhendza Baba Mulungu bule. 16 2:16 Ndhum 27:20; Arum 13:14; Aefe 2:3; Jako 4:16Na maut'u ga urumwengu ni th'amaa mbii za mwiri, maut'u ga kufwahiza matso, na kiburi cha uzima. Gaga gosi k'agambola kwa Baba Mulungu bule, ganambola kwa urumwengu. 17 2:17 Math' 7:21; 1 Akor 7:31Bai uu urumwengu hamwenga na gago maut'uge gahendzwago ni anadamu, zhosi vindakira, ela mut'u andiyehenda mahendzo ga Mulungu, andaishi kare na kare.
At'u mamupingao Masihi
18 2:18 4:3; Math' 7:15; 2 Joh 7Anangu, zizi be ni siku za mwisho, na here murizhosikira kukala kundakudza mupingi wa Masihi, h'aya vivi kare be kwakudza apingi anji a Masihi. Na kit'u kicho ndo kifumanyisacho kukala ni siku za mwisho. 19 2:19 Mahe 20:30Bai at'u aa makala manaonekana ni ehu, ela kudzi vivi were si ehu, kala were ni ehu jeri ngere mahurira hamwenga naswi. Kwa vizho kuryahu kuhuricha kwanyesa lwazu kukala ao were si ehu bule.
20 2:20 2:27Ela ninwi bai, mwadzazwa Roho Mweri ni iye Masihi na nyosini munaumanya uwo ujeri. 21 Mimi simwandhikira gaga, kwa kukala wo ujeri k'amuumanya, ela ninamwandhikira kwa kukala munaumanya kare na kidza munamanya kukala ujeri k'auzhala ulongo. 22 2:22 4:3; 2 Joh 7Mut'u mulongo ni yuyahu aambaye kukala, Jesu si iye Masihi ariyeambwa andakudza. Mut'u dza yuyu nde mupingi wa Masihi. Anamukahala iye Baba Mulungu hamwenga na iye Mwanawe. 23 2:23 4:15; 5:1; Joh 5:23; 15:23; 2 Joh 9Mut'u amukahalaye iye Mwana wa Mulungu, be hatha iye Baba naye kidza k'amo mo moyoni mwakwe. Mut'u amukubaliye na kanwake iye Mwana, bai iye Baba a ndani mwakwe.
24 2:24 2:7Kwa vizho uryahu uv̱oro muriwousikira hangu chaho, hakikishani munawika mioyoni mwenu. Mukihenda vizho, mundaenderera kuishi kahi za ushirika wa ninwi na ye Mwana na ye Baba. 25 2:25 Joh 5:24Na iye Masihi wafulaga kukala andahup'a uzima wa kare na kare.
26 Maut'u gaga nidzamwandhikira kwa ut'u wa ao at'u mario manamala kumwangamiza ngira. 27 2:27 Jere 31:34; Joh 14:16; 16:13Ela ninwi bai, k'amuna haja ya kufundishwa ni mut'u, mana iye Masihi wamugera Roho wa kwakwe na iye bai anathosha. Iye Roho wa Masihi ndiye amufundishaye maut'u gosi. Na gago amufundishago ni ga jeri, si ulongo bule. Kwa vizho gagwireni gago mufundishwago ni iye Roho na muenderere kumuthuwa Masihi.
Ana a Mulungu
28 2:28 3:21; 4:17; Joh 5:22; 15:5Vikara anangu athithe, endererani kumuthuwa Masihi, ili wakathi andihokudza, fusikale aoga na fusikale na haya naye. 29 2:29 3:10Bai kwa kukala munamanya kukala iye ni muhachi, ndo pia munamanya kukala kila ahendaye hachi ni mwana wa Mulungu.

- 1 Johana
- <
- 2
- >

2:1 2:1 Arum 8:34; Aebu 7:25

2:2 2:2 4:10; Joh 1:29

2:4 2:4 1:6; 4:6; Joh 3:21; 8:44; 16:13

2:5 2:5 2:17; 5:3; Joh 14:15; 2 Joh 6

2:6 2:6 Joh 13:15; 15:5

2:7 2:7-8 4:11; Joh 13:34

2:7 2:7 2:24; 3:11

2:8 2:8 Joh 1:9-10; 8:12; Arum 13:12

2:9 2:9 3:10, 15; 4:20

2:10 2:10 Zabu 119:165; Arum 14:13

2:11 2:11 Joh 12:35-36

2:12 2:12 Mahe 4:12

2:13 2:13-14 1:1-2

2:15 2:15 Jako 4:4

2:16 2:16 Ndhum 27:20; Arum 13:14; Aefe 2:3; Jako 4:16

2:17 2:17 Math' 7:21; 1 Akor 7:31

2:18 2:18 4:3; Math' 7:15; 2 Joh 7

2:19 2:19 Mahe 20:30

2:20 2:20 2:27

2:22 2:22 4:3; 2 Joh 7

2:23 2:23 4:15; 5:1; Joh 5:23; 15:23; 2 Joh 9

2:24 2:24 2:7

2:25 2:25 Joh 5:24

2:27 2:27 Jere 31:34; Joh 14:16; 16:13

2:28 2:28 3:21; 4:17; Joh 5:22; 15:5

2:29 2:29 3:10

© 2018 WBT